
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1487 


10 Οκτωβρίου 2003 


ΑΠΟΦΑΣΕΙ Σ 

Αριθ. 25290 

Έγκριση Περιφερειακού Πλαισίου Χωροταξικού Σχεδια- 
σμού και Αειφόρου Ανάπτυξης Περιφέρειας Νοτίου Αι¬ 
γαίου. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 8, 18 παράγραφος 5 του ν. 
2742/99 «Χωροταξικός Σχεδιασμός και Αειφόρος Ανά¬ 
πτυξη και άλλες διατάξεις» (ΦΕΚ Α 207). 

2. Την από 9.5.2003 γνωμοδότηση του Περιφερειακού 
Συμβουλίου της Περιφέρειας Νοτίου Αιγαίου. 

3. Την εισήγηση της Δνσης Χωροταξίας του ΥΠΕΧΩΔΕ 
με αριθμό πρωτοκόλλου 22437/3.6.2003. 

4. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

Άρθρο 1 

Εγκρίνεταιτο Περιφερειακό Πλαίσιο Χωροταξικού Σχε- 
διασμού και Αειφόρου Ανάπτυξης Περιφέρειας Νοτίου Αι¬ 
γαίου, με το οποίο: 

• Καταγράφεται και αξιολογείται η θέση της Περιφέ¬ 
ρειας στο διεθνή και ευρωπαϊκό χώρο, ο ρόλος της σε 
εθνικό επίπεδο και σε σύγκριση με άλλες περιφέρειες κα¬ 
θώς επίσης και οι λειτουργίες διαπεριφερειακού χαρα¬ 
κτήρα που έχει ή μπορεί να αναπτύξει. 

• Καταγράφονται και αξιολογούνται οι παράγοντες 
εκείνοι που επηρεάζουντη μακροπρόθεσμη ανάπτυξη και 
διάρθρωση του χώρου στο επίπεδο της Περιφέρειας. 

• Αποτιμώνται οι χωρικές επιπτώσεις των ευρωπαϊκών, 
εθνικών και περιφερειακών πολιτικών και προγραμμάτων 
στο Επίπεδο της Περιφέρειας και 

• Προσδιορίζονται με προοπτική δεκαπέντε (15) ετών 
βασικές προτεραιότητες και οι στρατηγικές επιλογές για 
την ολοκληρωμένη και αειφόρο ανάπτυξη του χώρου στο 
επίπεδο της Περιφέρειας, οι οποίες θα προωθούν την ισό¬ 
τιμη ένταξή της στον ευρύτερο διεθνή, ευρωπαϊκό και 
εθνικό χώρο. 

(τα παραπάνω καθορίζονται ειδικότερα στο άρθρο 3) 


Άρθρο 2 

Το Περιφερειακό Πλαίσιο Χωροταξικού Σχεδιασμού και 
Αειφόρου Ανάπτυξης Περιφέρειας Νοτίου Αιγαίου στο¬ 
χεύει: 

• Στην εναρμόνιση με τα εγκεκριμένα ή υπό διαμόρφω¬ 
ση κείμενα του Γενικού και των Ειδικών Πλαισίων Χωρο¬ 
ταξικού Σχεδιασμού καιΑειφόρου Ανάπτυξης καιτηνεξει- 
δίκευση και συμπλήρωση των βασικών προτεραιοτήτων 
και επιλογών τους, στο επίπεδο της Περιφέρειας. 

• Την προώθηση της αειφόρου, ισόρροπης και διαρ¬ 
κούς ανάπτυξης της Περιφέρειας σύμφωνα με τις φυσι¬ 
κές, οικονομικές και κοινωνικές ιδιαιτερότητέςτης. 

• Στην ενσωμάτωση των κατευθύνσεων του περιφερει¬ 
ακού προγράμματος δημοσίων επενδύσεων, των προ¬ 
γραμμάτων περιφερειακής ανάπτυξης, καθώς και άλλων 
γενικών ή ειδικών αναπτυξιακών προγραμμάτων που 
έχουν σημαντικές επιπτώσεις στη διάρθρωση και ανάπτυ¬ 
ξη του χώρου της περιφέρειας. 

• Στην εξασφάλιση της ικανότητάς τους να αποτελό¬ 
σουν τη βάση αναφοράς για το συντονισμό και την εναρ¬ 
μόνιση των επί μέρους πολιτικών, προγραμμάτων και 
επενδυτικών σχεδίων του Κράτους, των δημοσίων οργα¬ 
νισμών και επιχειρήσεων και των οργανισμών τοπικής αυ¬ 
τοδιοίκησης πρώτης και δεύτερης βαθμίδας, που έχουν 
σημαντικές επιπτώσεις στη συνοχή και ανάπτυξη του πε¬ 
ριφερειακού χώρου. 

• Στην εξασφάλιση κατευθύνσεων για τα μεγάλα αστι¬ 
κά συγκροτήματα για τα οποία απαιτούνται Ρυθμιστικά 
Σχέδια για την οικιστική τους οργάνωση και για την προ¬ 
στασία του περιβάλλοντος. 

• Στην εξασφάλιση της ικανότητάς τους να λειτουρ¬ 
γούν ως κατευθυντήρια πλαίσια στα κατώτερα επίπεδα 
χωρικού σχεδιασμού (ΓΠΣ, ΣΧΟΟΑΠ, ΠΕΡΠΟ, και ΖΟΕ) 
εξασφαλίζοντας την συνεκτική διαχείριση του χώρου. 

• Στην εξειδίκευση και συμπλήρωση των βασικών προ¬ 
τεραιοτήτων ως επιλογών των χωρικών κατευθύνσεων 
αναφορικά με τις περιοχές στις οποίες θα ενεργοποιού¬ 
νται τα εργαλεία και οι μηχανισμοίτου Ν. 2742/1999, ειδι¬ 
κότερα δε οι Περιοχές Ειδικών Χωρικών Παρεμβάσεων 
και τέλος οι Περιοχές Οργανωμένης Ανάπτυξης Παραγω¬ 
γικών Δραστηριοτήτων. 

• Στον καθορισμό προγράμματος δράσης στο οποίο 
εξειδικεύονται οι απαιτούμενες ενέργειες για την εφαρ¬ 
μογή των προτάσεων των ΠΠΧΣΑΑ, ρυθμίσεις, μέτρα και 

προγράμματα, το κόστος και οι πηγές χρηματοδότησης 
των προτεινόμενων παρεμβάσεων, καθώς και οι φορείς 
και το χρονοδιάγραμμα εφαρμογής των προτεινόμενων 
μέτρων και δράσεων. 

Άρθρο 3 

Α. ΘΕΣΗ ΚΑΙ ΡΟΛΟΣ ΤΗΣ ΠΕΡΙΦΕΡΕΙΑΣ ΝΟΤΙΟΥ ΑΙΓΑΙ¬ 
ΟΥ ΣΤΟΝ ΔΙΕΘΝΗ, ΕΥΡΩΠΑΪΚΟ ΚΑΙ ΕΘΝΙΚΟ ΧΩΡΟ 

(βλ.παράρτημα: χάρτες Αι, Α2) 

Το Νότιο Αιγαίο αποτελεί μια από τις ελληνικές περιφέ¬ 
ρειες με διττό ρόλο, ως εξωτερικό σύνορο της χώρας και 
της Ευρωπαϊκής Ένωσης και σημαντική πύλη εισόδου 
στη χώρα και την Ε.Ε. Η πολυδιάσπαση του χώρου (Πολυ¬ 
νησία) προσδίδει μια μοναδικότητα ως προς τις περιφέ¬ 
ρειες της χώρας και της Ευρώπης, ενώ ταυτόχρονα δημι¬ 
ουργεί αυξημένες ανάγκες για ενδο- και δια-συνδέσεις σε 
διάφορα επίπεδα (συμβατικά και καινοτομικά -π.χ. εφαρ¬ 
μογές τηλεματικής). 

Η μεθοριακή θέση (εθνική, κοινοτική) συνεπάγεται σει¬ 
ρά μειονεκτημάτων όπως: αυξημένο κόστος ανάπτυξης 
λόγω αδυναμίας επίτευξης οικονομιών κλίμακας, αυξημέ¬ 
νο κόστος για τη θωράκιση (ειδικοί τελωνειακοί εξοπλι¬ 
σμοί, αυξημένος αριθμός συμβάντων λαθρομετανάστευ¬ 
σης, διακίνησης ναρκωτικών), δυσχέρεια ανάπτυξης οι¬ 
κονομικών ή άλλων συνεργασιών με τις περιβάλλουσες 
χώρες λόγω της αστάθειας των σχέσεων, χαμηλό βαθμό 
αξιοποίησης των δυνατοτήτων που παρέχει ο χώρος για 
έρευνα και τεχνολογία σε εξειδικευμένα πεδία (π.χ. ενέρ¬ 
γεια, ωκεανογραφία, σπάνια οικοσυστήματα κ.ά.). 

Η μεγάλη απόσταση από τα ευρωπαϊκά κέντρα ανάπτυ¬ 
ξης, η ανυπαρξία κοινών συνόρων με άλλα Ευρωπαϊκά 
κράτη-μέλη και ο νησιωτικός χαρακτήρας καθιστούντο Ν. 
Αιγαίο μια εξαιρετικά απομονωμένη ευρωπαϊκή περιφέ¬ 
ρεια, η οποία ελάχιστα μπορεί να επωφεληθεί από την 
εξέλιξη των ευρωπαϊκών δικτύων (οδικών και σιδηροδρο¬ 
μικών). Εν τούτοις, η κομβική θέση της περιφέρειας 
στους βασικούς άξονες των θαλάσσιων μεταφορών προς 
τη Μαύρη Θάλασσα, τον Ινδικό και τον Ατλαντικό Ωκεανό 
(Δυτ. Μεσόγειος - Κύπρος - Μ. Ανατολή και Εύξεινος-Κε- 
ντρ. Μεσόγειος - Β. Αφρική) και των αερομεταφορών (για 
την Εγγύς, Μέση και Απω Ανατολή, την Αφρική και Ωκεα¬ 
νία), καθώς και η δυνατότητα ενίσχυσης του ρόλου της 
στο «Μεσογειακό Τόξο» και στον, προβλεπόμενο από τον 
εθνικό χωροταξικό σχεδίασμά, άξονα ανάπτυξης Κύ- 
προς-νησιά Ανατολικού Αιγαίο-Θράκη, προσδίδουν ιδιαί¬ 
τερη βαρύτητα και προοπτικές. 

Η εξέλιξη των σχέσεων της Ελλάδας με τις όμορες χώ¬ 
ρες, κυρίως με την Τουρκία και μάλιστα στην περίπτωση 
ένταξής της στην Ε.Ε., αναμένεται να αναβαθμίσει περαι¬ 
τέρω τη θέση και το ρόλο της Περιφέρειας Ν. Αιγαίου και 
να επηρεάσει τις τρέχουσες προτεραιότητες προς την 
κατεύθυνση του σχεδιασμού κοινών δράσεων και υποδο¬ 
μών σε τομείς όπως ο τουρισμός, το εμπόριο, το περι¬ 
βάλλον και η ενέργεια. Στην περίπτωση αυτή, η οικονομι¬ 
κή ενίσχυση της Περιφέρειας από ευρωπαϊκά Προγράμ¬ 
ματα και Πρωτοβουλίες θα είναι ευχερέστερη και 
αποτελεσματικότερη, ενώ ταυτόχρονα αναμένεται η προ¬ 
σέλκυση επενδύσεων από τον ευρύτερο Κοινοτικό χώρο, 
στην ανώτατη εκπαίδευση, την υγεία και εξειδικευμένες 
υπηρεσίες του τριτογενή τομέα. Σε αντίθεση, η σχετικά 
μεγάλη απόσταση της περιφέρειας από τα βόρεια σύνο¬ 
ρα της χώρας συνεπάγεται μάλλον έμμεσες επιδράσεις 


από τις εξελίξεις στα Βαλκάνια, την Κεντρική και Ανατολι¬ 
κή Ευρώπη. 

Παρά την προσπάθεια, στα πλαίσια των Κοινοτικών 
Πρωτοβουλιών, για την ισόρροπη ανάπτυξη απομεμα- 
κρυσμένων και προβληματικών περιοχών της Ευρωπαϊ¬ 
κής Ενωσης, η έμφαση αποσκοπεί στη δημιουργία ροπής, 
η οποία βασίζεται σε μεγάλο βαθμό σε οικονομίες κλίμα¬ 
κας, δύσκολο να επιτευχθούν σε νησιωτικές περιφέρειες. 
Γενικότερο αποτέλεσμα αυτών των συνθηκών είναι η μει¬ 
ωμένη ανταγωνιστικότητα του ιδιωτικού τομέα, λόγω 
υψηλού μεταφορικού κόστους και η δυσκολία στη στελέ- 
χωση του δημόσιου τομέα, όπου η γεωγραφική διασπορά 
επιτείνει τη χαμηλή αποδοτικότητάτου. 

Η συνεχώς αυξανόμενη σημασία των τουριστικών δρα¬ 
στηριοτήτων στην περιφέρεια έχει αναμφισβήτητα συμ- 
βάλει στην οικονομική ανάπτυξη της περιοχής. Την ίδια 
στιγμή -και σε ό,τι αφορά τους φυσικούς και πολιτισμι¬ 
κούς πόρους-, η επιρροή της δραστηριότητας αυτής είχε 
δραματικά αποτελέσματα στην καταπόνηση των φυσικών 
συστημάτων και την αλλοίωσή τους, κυρίως λόγω της έλ¬ 
λειψης τεχνικών υποδομών και της υπερσυγκέντρωσης 
επισκεπτών στο χώρο και το χρόνο. Η εξωτερικοποίηση 
του κόστους στον προγραμματισμό θα συνέβαλε στην 
αποφυγή τέτοιων φαινομένων. Η αργόρυθμη κοινωνικο¬ 
οικονομική ανάπτυξη σε ορισμένα νησιά της περιοχής, 
λόγω της σχετικής απομόνωσής της από τον υπόλοιπο 
ευρωπαϊκό χώρο, θα μπορούσε να μεταβληθεί τάχιστα 
από την εφαρμογή σύγχρονων μεθόδων τηλεματικής, τό¬ 
σο στις οικονομικές δραστηριότητες όσο και στους το¬ 
μείς της παιδείας και υγείας / πρόνοιας. Η μοναδικότητα 
και σπουδαιότητα της φυσικής και πολιτισμικής κληρονο¬ 
μιάς παρέχει τις προϋποθέσεις για την προσέλκυση του 
διεθνούς επιστημονικού και ερευνητικού ενδιαφέροντος 
στο πεδίο της υποδειγματικής αειφορικής διαχείρισης και 
την ισχυροποίηση της ακτινοβολίας του χώρου του Ν. Αι¬ 
γαίου ως «κοιτίδας πολιτισμού». 

Β. ΑΞΙΟΛΟΓΗΣΗ ΥΠΑΡΧΟΥΣΑΣ ΚΑΤΑΣΤΑΣΗΣ ΚΑΙ ΠΡΟ¬ 
ΟΠΤΙΚΩΝ ΣΤΟ ΕΠΙΠΕΔΟ ΤΗΣ ΠΕΡΙΦΕΡΕΙΑΣ 

(βλ. παράρτημα: χάρτες: Β4) 

Β.1. Η αναγκαιότητα ειδικής μεθόδου προσέγγισης 

Η ιδιαιτερότητα της νησιωτικής περιφέρειας επέβαλε 
μια προσέγγιση 1 βασιζόμενη στη χρήση πολλαπλών κρι¬ 
τηρίων και παραμέτρων όπως: 

- Μέγεθος νησιών (έκταση) 

- Μέγεθος πληθυσμού 

- Ακτίνα επιρροής νησιού 

- Περιοχές εξάρτησης νησιού 

- Επικρατούσες οικονομικές δραστηριότητες 

- Βαθμός εξάρτησης για φυσικούς πόρους, ενέργεια 
κ.λπ. 

- Βαθμός προσπελασιμότητας, κόστος μεταφοράς και 
χρονοαπόσταση από κέντρο ή περιοχές εξάρτησης και 
συχνότητα εξυπηρέτησης από μεταφορικά μέσα 

- Πληθώρα άλλων λιγότερο σημαντικών παραμέτρων. 

Η θεώρηση αυτή οδήγησε στην κατάταξη των νησιών 

στις ακόλουθες ομάδες: 

α. Ομάδα I: νησιά μικρής γεωγραφικής έκτασης και με 
σοβαρά προβλήματα ανάπτυξης, όπως συνεχή μείωση 
πληθυσμού, σοβαρές ελλείψεις σε υποδομές, ελάχιστο 
βαθμό αξιοποίησης των πόρων τους (ποσοτικά καιποιοτι- 


1 Βλ. Αξιολόγηση ΠΕΓΙ Νοτίου Αιγαίου 1989 - 1993, Ετήσια Έκθεση Συμ¬ 
βούλου Αξιολόγησης (ΕΝνίΡΙΑΝ - ΗΕΕΜΙΟΟ), Μάιος 1993. 

κά) και αισθητή γεωγραφική απομόνωση (Αγαθονήσι, 
Ανάφη, Αντίπαρος, Αρκοί, Δονούσα, Ηράκλειά, Θηρασία, 
Κίμωλος, Κίναρος, Κουφονήσια, Λειψοί, Μάραθος, Μεγί¬ 
στη, Νίσυρος, Σίκινος, Σχοινούσα, Τέλενδος, Τήλος, Φο¬ 
λέγανδρος, Χάλκη). 

β. Ομάδα II: νησιά που αναπτύσσονται τουριστικά, ενώ 
παράλληλα διαθέτουν και άλλες παραγωγικές δραστη¬ 
ριότητες και εκμεταλλεύσιμους πόρους. Σ’ αυτά η έμφα¬ 
ση πρέπει να δοθεί σε δράσεις που στοχεύουν στην αντι¬ 
μετώπιση των συγκρούσεων μεταξύ των δραστηριοτήτων 
και την αποτροπή της εξάρτησής τους από τη μονόπλευ¬ 
ρη τουριστική ανάπτυξη (Αμοργός, Άνδρος, Αστυπάλαια, 
Ίος, Κάλυμνος, Κάρπαθος, Κάσος, Κέα, Κύθνος, Λέρος, 
Μήλος, Πάρος, Πάτμος, Σέριφος, Σίφνος, Σύμη, Τήνος). 

γ. Ομάδα III: νησιά με σημαντική τουριστική δραστηριό¬ 
τητα σε Περιφερειακό, Εθνικό και Κοινοτικό επίπεδο, με 
αυξανόμενες περιβαλλοντικές πιέσεις, πληθυσμιακή αύ¬ 
ξηση και συγκέντρωση, με άμεση ανάγκη ελέγχου του εί¬ 
δους της ανάπτυξής τους (Θήρα, Κως, Μύκονος, Νάξος, 
Ρόδος, Σύρος). 

Β.2. Η αναπτυξιακή φυσιογνωμία: αξιολόγηση και προ¬ 
οπτικές 

Η Περιφέρεια Ν. Αιγαίου παρουσιάζει σε πολλούς το¬ 
μείς καλύτερες επιδόσεις από αυτές της χώρας. 

Ο μόνιμος πληθυσμός της, κατά την εικοσαετία 1981- 
2001, εμφανίζει ρυθμούς αύξησης υπερδιπλάσι- 
ους(17,5%) από τους αντίστοιχους μέσους εθνικούς 
(6,7%). Ο Ν. Κυκλάδων εμφανίζει ραγδαία αύξηση 
(19,7%) την τελευταία δεκαετία, υπερσκελίζοντας το Ν. 
Δωδ/νήσου (16,2%). Η πληθυσμιακή αύξηση, οφείλεται 
σε σημαντικό βαθμό στην προσέλκυση κατοίκων από άλ¬ 
λες περιοχές της χώρας και στην εγκατάσταση μεγάλου 
αριθμού οικονομικών μεταναστών. Αποτέλεσμα της εισ¬ 
ροής αυτής είναι η βελτιωμένη δημογραφική σύνθεση 
του σημερινού πληθυσμού 

Σημαντικές ενδοπεριφερειακές διαφοροποιήσεις κατα¬ 
γράφονται ως προς τα πληθυσμιακά μεγέθη, τη σύνθεση 
και δυναμισμό των 55 κατοικημένων νησιών της Περιφέ¬ 
ρειας, με διατήρηση της πρωτοκαθεδρίας της νήσου Ρό¬ 
δου (117.000 κατ.). Επισημαίνεται η υπέρμετρη αύξηση 
του πληθυσμού στα περισσότερα νησιά, κατά τους θερι¬ 
νούς μήνες, παράμετρος που πρέπει να ληφθεί υπόψη 
στο χωροταξικό σχεδίασμά και τον αναπτυξιακό προ¬ 
γραμματισμό (ανάγκες σε μεταφορικές, λοιπές τεχνικές 
και κοινωνικές υποδομές κ.ά.). 

Ως προς την απασχόληση και την περιφερειακή αγορά 
εργασίας, καταγράφεται η σημαντική αύξηση των οικονο¬ 
μικά ενεργών κατοίκων (22,6% κατά την περίοδο 1981- 
1991) άμεσα συσχετιζόμενη με την εγκατάσταση παραγω¬ 
γικών ηλικιών στην Περιφέρεια. Σύμφωνα με τα επίσημα 
στοιχεία ανεργίας, η Περιφέρεια εμφανίζει, σταθερά, ση¬ 
μαντικά χαμηλότερα ποσοστά ανέργων από τα αντίστοιχα 
σε εθνικό επίπεδο, στα οποία όμως δεν αποτυπώνονται οι 
συνέπειες της εποχικότητας της κύριας απασχόλησης 
(τουρισμός), της πολυαπασχόλησης (πρωτογενής και τρι- 
τογενής τομέας), της υποαπασχόλησης και ετεροαπασχό¬ 
λησης, της άδηλης ανεργίας και της υψηλής συμμετοχής 
των οικονομικών μεταναστών και αλλοδαπών, κυρίως κατά 
τη θερινή περίοδο, στην περιφερειακή αγορά εργασίας. 
Διαφοροποιήσεις σε επίπεδο νησιών σημειώνονται καθ’ όλη 
τη διάρκεια της τελευταίας δεκαετίας. 

Ως προς την τομεακή διάρθρωση της απασχόλησης, 
καταγράφεται η συνεχής υπεροχή του τριτογενή τομέα 


(1991 ποσοστό 61,44%), οφειλόμενη κατά κύριο λόγο 
στον κλάδο του τουρισμού, με παράλληλη συρρίκνωση 
της απασχόλησης στους δύο άλλους τομείς, η οποία εκτι- 
μάται ότι θα συνεχισθεί παρά την αναγκαιότητα διατήρη¬ 
σης των θέσεων εργασίας τους. 

Η σύνθεση του Ακαθάριστου Περιφερειακού Προϊό¬ 
ντος είναι σχεδόν ανάλογη αυτής της απασχόλησης, κα¬ 
θώς ο τριτογενής τομέας συμβάλλει κατά 75% με τάσεις 
ενίσχυσης, ο πρωτογενής κατά 10% και ο δευτερογενής 
κατά 15% (1994). 

Σημαντικό μερίδιο των ιδιωτικών επενδύσεων του του¬ 
ριστικού τομέα, χρηματοδοτούμενων στο πλαίσιο των 
Αναπτυξιακών Νόμων 1262/82 και 1892/90 υλοποιήθηκε 
στην Περιφέρεια κατά τη διάρκεια της τελευταίας εικο¬ 
σαετίας. 

Β.3. Χωρική οργάνωση: αξιολόγηση και προοπτικές 

Β.3.1 Χωρική οργάνωση υποδομών 

Β.3.1.1 Μεταφορές 

Ο νησιωτικός χαρακτήρας της Περιφέρειας Ν. Αιγαίου, 
η γεωγραφική της θέση ως προς τη χώρα και οι ανάγκες 
ενδο- και διαπεριφερειακών συνδέσεων καθιστούν θεμε¬ 
λιώδη το ρόλο των μεταφορών, ιδίως αεροπορικών και 
θαλάσσιων. Ο κατακερματισμός του χώρου επιβάλλει τη 
λειτουργία ενός πυκνού δικτύου αεροδρομίων/ελικοδρο- 
μίων και λιμανιών, σημαντικές βελτιώσεις των οποίων 
πραγματοποιήθηκαν μέσω των χρηματοδοτήσεων του Α’ 
και Β’ ΚΠΣ ή προβλέπονται στο Γ’ ΚΠΣ. Ο αναπτυξιακός 
ρόλος των οδικών μεταφορών περιορίζεται κατ’ ανάγκη 
σε επίπεδο νησιού, με σημασία ανάλογη του μεγέθους 
του χερσαίου χώρου που αφορούν και του εύρους των 
αναγκώνπου ικανοποιούν. Συχνές είναι οι προβληματικές 
συνδέσεις κύριων οικιστικών κέντρων με τα σημεία εισό¬ 
δου / εξόδου (λιμάνι ή αεροδρόμιο) του νησιού. Η ανυ¬ 
παρξία μεγάλων οδικών αξόνων εθνικής, διαπεριφερεια- 
κής ή υπερτοπικής σημασίας δεν αίρει τους κινδύνους 
πρόκλησης σοβαρών αρνητικών περιβαλλοντικών επι¬ 
πτώσεων (υποβάθμιση φυσικών συνιστωσών και συστη¬ 
μάτων, μεταβολή χρήσεων γης κ.ά.), κυρίως στις παρά¬ 
κτιες περιοχές 

Β.3.1.2 Ενέργεια 

Η παραγωγή ενέργειας βασίζεται κυρίως σε συμβατι¬ 
κές μονάδες, που χρησιμοποιούν ως καύσιμο πετρέλαιο 
και μαζούτ. Η πλήρωση των δεξαμενών καυσίμου γίνεται 
με αγωγούς προσαγωγής ή βυτία. Οι μονάδες παραγω¬ 
γής ενέργειας είναι εγκατεστημένες στα νησιά της Ομά¬ 
δας III (εκτός Νάξου), της Ομάδας II (εκτός Κάσου καιΤή- 
νου) και σε ελάχιστα νησιά της Ομάδας I. Η τροφοδοσία 
των υπολοίπων γίνεται μέσω υποθαλάσσιων καλωδίων, με 
προφανή προβλήματα. 

Η Περιφέρεια διαθέτει συγκριτικά πλεονεκτήματα, λό¬ 
γω κλιματολογικών χαρακτηριστικών, στον τομέα των 
ανανεώσιμων πηγών ενέργειας. Εν τούτοις, το δυναμικό 
παραμένει μάλλον αναξιοποίητο. Αιολικά πάρκα έχουν 
δημιουργηθεί στην Ανδρο, Κύθνο, Κάρπαθο και τους Αρ- 
κούς, ενώ η Μάραθος εξυπηρετείται από μικρής κλίμακας 
φωτοβολτάίκό σύστημα. 

Οι επιλογές στον τομέα της ενέργειας επηρεάζονται, 
κατ’ ανάγκην, από εγγενείς δυσχέρειες συσχετισμένες με 
τα ιδιαίτερα γεωγραφικά, περιβαλλοντικά και λοιπά χα¬ 
ρακτηριστικά των νησιών. Διαπιστώνονται: 

- Υψηλοί ρυθμοί αύξησης της απαιτούμενης ισχύος κατ’ 
έτος. 

- Μεγάλες εποχιακές διακυμάνσεις στη ζήτηση λόγω 
της τουριστικής περιόδου. 

- Εξάρτηση από αυτόνομα, μεμονωμένα συστήματα χω¬ 
ρίς εναλλακτικές δυνατότητες. 

- Προβλήματα αυξομείωσης της τάσης και διακοπή πα¬ 
ροχής σε περιόδους / ημέρες αιχμής, σε νησιά που τρο¬ 
φοδοτούνται με υποθαλάσσια καλώδια. 

- Επιβάρυνση των συστημάτων από τις αντίξοες καιρι¬ 
κές συνθήκες. 

- Δυσκολία στελέχωσης για εξειδικευμένη τεχνική υπο¬ 
στήριξη. 

- Δυσκολία στον εφοδιασμό, ιδιαίτερα κατά τους χειμε¬ 
ρινούς μήνες. 

- Αυξημένες αντιδράσεις από τις τοπικές κοινωνίες για 
περιβαλλοντικούς λόγους. 

Β.3.1.3 Υδατικό δυναμικό 

Η ελλειμματικότητα σε υδατικούς πόρους, που παρου¬ 
σιάζει η πλειονότητα των νησιών, καθιστά αδύνατη την κά¬ 
λυψη των υδρευτικών και αρδευτικών αναγκών από γεω¬ 
τρήσεις ή/και χρήση των πηγών αποστράγγισης των υπο¬ 
γείων υδροφορέων. Η εντατική εκμετάλλευση του 
υπογείου δυναμικού, άλλωστε, συνοδεύεται από σοβα¬ 
ρούς κινδύνους υποβάθμισηςτης ποιότητας των υδάτων, 
ένα φαινόμενο συχνά μη αντιστρεπτό. 

Στο πλαίσιο της αειφόρου ανάπτυξης οι προγραμματι- 
ζόμενες για την επόμενη δεκαετία δράσεις εξασφάλισης 
επαρκών ποσοτήτων νερού (ύδρευση, άρδευση) προσα¬ 
νατολίζονται στην ολοκλήρωση του Προγράμματος κα¬ 
τασκευής λιμνοδεξαμενών και φραγμάτων. Ο πολυνησια- 
κός χαρακτήρας της περιφέρειας καθιστά προβληματική 
τη χωρική κατανομή των έργων, με αποτέλεσμα σε αρκε¬ 
τά νησιά (κυρίως της Ομάδας I) να μην είναι εφικτή η κά¬ 
λυψη των αναγκών από ανάλογες υποδομές. Παράλληλα, 
μετά την ολοκλήρωση των έργων, σε ορισμένες περιπτώ¬ 
σεις θα προκύψει σημαντικό πλεόνασμα σε υδατικούς πό¬ 
ρους, συχνά χωρίς να υφίσταται ανάγκη για μεταφορά 
του σε γειτονικά νησιά. Η παραπάνω διαπίστωση περί χω¬ 
ρικής ανισοκατανομής στη διαθεσιμότητα νερού, αποτε¬ 
λεί εφαλτήριο για την προώθηση παράλληλων ενεργειών 
διαχείρισης υδατικών πόρων. Οι δράσεις αυτές, ήπιου χα¬ 
ρακτήρα, παρότι αναφέρονται σε ολόκληρη την Περιφέ¬ 
ρεια, θα πρέπει να εστιάζονται στα νησιά εκείνα που προ- 
βλέπεται να εμφανίσουν αρνητικό ισοζύγιο διαθέσιμου 
νερού - ζήτησης για ύδρευση και άρδευση. 

Β.3.1.4 Υποδομές περιβάλλοντος 

Διαχείριση στερεών αποβλήτων: Στο Ν. Κυκλάδων λει¬ 
τουργούν 31 χώροι διάθεσης απορριμμάτων (σε άλατα κα- 
τοικημένα νησιά πλην Θηρασίας και των εξαιρετικά μικρών 
νησιών), πολλοί έκτων οποίων εμφανίζουν ίχνη κορεσμού 
και πλήθος θέσεων ανεξέλεγκτης απόρριψης. Υπό κατα¬ 
σκευή βρίσκονται οι ΧΥΤΑ Ανάφης και Κιμώλου. Παρόμοια 
εμφανίζεται η κατάσταση στο Ν. Δωδεκανήσου, όπου λει¬ 
τουργούν 13 χώροι ελεγχόμενης διάθεσης, 90 χώροι ανε¬ 
ξέλεγκτης διάθεσης (η πλειοψηφία στη νότια Ρόδο) και 3 
ΧΥΤΑ (2 στη Ρόδο και 1 στη Χάλκη). Η διαχείριση των απορ¬ 
ριμμάτων δεν ικανοποιεί τα σύγχρονα πρότυπα για τη δη¬ 
μόσια υγιεινή καιτηνπροστασίατου περιβάλλοντος. Η ανε¬ 
ξέλεγκτη ή ημιελεγχόμενη διάθεση κυριαρχεί. Ως σημαντι¬ 
κότερες αρνητικές περιβαλλοντικές και 
οικονομικές-κοινωνικές επιπτώσεις καταγράφονται η ρύ¬ 
πανση και μόλυνση υπόγειων και επιφανειακών υδροφορέ¬ 
ων και εδάφους, με ιδιαίτερη αναφορά στην ενότητα του 
παράκτιου χώρου, η υποβάθμιση σημαντικών και ευαίσθη¬ 


των οικοσυστημάτων, η οπτική ρύπανση, η απαξίωση της 
ευρύτερης περιοχής και η υποβάθμιση της ποιότητας ζω¬ 
ής. Επιπλέον, ελάχιστες πρωτοβουλίες έχουν αναληφθεί 
στον τομέα της πρόληψης μείωσης του όγκου και της ανα¬ 
κύκλωσης τόσο σε ό,τι αφορά την αλλαγή των κοινωνικών 
προτύπων όσο και την παροχή σχετικών υπηρεσιών, υπο¬ 
δομής και εξοπλισμού. Τα προαναφερόμενα υπαγορεύουν 
την απόδοση υψηλού βαθμού προτεραιότητας στα θέματα 
της διαχείρισης των αποβλήτων. Πρόσφατα προωθήθηκε 
η ολοκλήρωση του Διαχειριστικού Σχεδίου Στερεών και 
Υγρών Αποβλήτων Περιφέρειας Ν. Αιγαίου. 

Εγκαταστάσεις επεξεργασίας λυμάτων: Σχετικές εγκα¬ 
ταστάσεις επεξεργασίας λυμάτων διαθέτουν τα μεγάλα 
αστικά κέντρα της Περιφέρειας και σημαντικό ποσοστό 
των τουριστικών περιοχών. Εν τούτοις, διαπιστώνονται 
ανεπάρκειες οφειλόμενες είτε σε αδυναμίες του σχεδια- 
σμού και ελλείψεις στα δίκτυα αποχέτευσης είτε στο υψη¬ 
λό κόστος λειτουργίας καιτην αδυναμία εξασφάλισης μό¬ 
νιμου εξειδικευμένου προσωπικού λειτουργίας και συ- 
ντήρησης.Τα υγρά απόβλητα των λοιπών οικισμών, με 
δεδομένη την έλλειψη κατάλληλων υποδομών (αποχετευ¬ 
τικών δικτύων και μονάδων επεξεργασίας λυμάτων), κα¬ 
ταλήγουν ανεπεξέργαστα στη θάλασσα ή σε άλλους υδά¬ 
τινους αποδέκτες (π.χ. ρέματα). Κατά τη διάρκεια της 
τουριστικής περιόδου, ο εξυπηρετούμενος πληθυσμός 
τουλάχιστον υπερδιπλασιάζεται, με αποτέλεσμα την αύ¬ 
ξηση των εκροών λυμάτων, συχνά, πέραν της φέρουσας 
ικανότητας των αποδεκτών και την όξυνση φαινομένων 
τοπικής ρύπανσης και μόλυνσης. 

Β.3.2 Οικιστικό δίκτυο 

Το μεγαλύτερο ποσοστό του πληθυσμού της Περιφέ¬ 
ρειας είναι εγκατεστημένο στους πεδινούς οικισμούς. 
Στις ορεινές ζώνες της περιφέρειας εμφανίζεται μηδενι¬ 
κή μεταβολή του πληθυσμού, κατά τη διάρκεια της τελευ¬ 
ταίας εικοσαετίας, η οποία μεταφράζεται (δεδομένης της 
μέσης φυσικής αύξησης 4%του πληθυσμού της Περιφέ¬ 
ρειας) σε μείωση της πληθυσμιακής βάσης των ορεινών 
οικισμών της. 

Η Περιφέρεια εμφανίζεται ως περισσότερο αραιοκατοι¬ 
κημένη σε σύγκριση με τη χώρα. Ο Ν. Δωδεκανήσου έχει 
πληθυσμιακή πυκνότητα μεγαλύτερη από αυτή του Ν. Κυ¬ 
κλάδων, ο οποίος εμφανίζεται ως ένας από τους πλέον 
αραιοκατοικημένους νομούς σε επίπεδο χώρας. Επιση- 
μαίνεται ότι η χρήση της πληθυσμιακής πυκνότητας ως 
μέτρου συγκέντρωσης του πληθυσμού, ειδικά για την Πε¬ 
ριφέρεια Ν. Αιγαίου, εγκυμονεί σοβαρούς κινδύνους, λό¬ 
γω του κατακερματισμού του κατοικήσιμου χώρου. Η 
πληθώρα των νησιών και ο διαφορετικός χαρακτήρας 
τους καθιστά αναγκαίο τον υπολογισμό των πληθυσμια- 
κών πυκνοτήτων σε μικρότερες γεωγραφικές ενότητες. 
Εντός των ορίων της Περιφέρειας περιλαμβάνονται νησιά 
με πληθυσμιακή πυκνότητα που κυμαίνεται από 0,5 έως 
237 ατ./τ.χλμ. Το δεδομένο αυτό, μεταξύ άλλων, καθιστά 
αναγκαία τη διαφορετική αντιμετώπιση των αυτοτελών 
και συνάμα εξαρτημένων χωρικών ενοτήτων που συγκρο¬ 
τούν την Περιφέρεια. 

Η τάση αστικοποίησης του πληθυσμού, που παρατηρή¬ 
θηκε τις προηγούμενες δεκαετίες συνεχίζεται. Το 1991 2 , 
στην Περιφέρεια Ν. Αιγαίου καταγράφονται 4 αστικά κέ¬ 
ντρα, 3 στο Ν. Δωδεκανήσου (Κάλυμνος, Κως, Ρόδος) και 


2 Κατά το χρόνο σύνταξηςτου Σχεδίου δεν ήταν διαθέσιματα στοιχεία της 
απογραφής του 2001. 

1 στο Ν. Κυκλάδων (Ερμούπολη), 17 ημιαστικά κέντρα (13 
στα Δωδεκάνησα και 4 στις Κυκλάδες) και πλήθος αγρο¬ 
τικών οικισμών (166 στα Δωδεκάνησα και 529 στις Κυκλά¬ 
δες). Γενικά, ο Ν. Δωδεκανήσου χαρακτηρίζεται από υψη¬ 
λό βαθμό αστικότητας: ο αστικός πληθυσμός ανέρχεται 
σε 74.114 κατοίκους (45,34 %), ο ημιαστικός σε 45.934 
(28,1 %) και ο αγροτικός σε 43.428 κατοίκους (26,56 %). 
Σε αντίθεση, ο Ν. Κυκλάδων χαρακτηρίζεται από υψηλό 
ποσοστό κατοίκων αγροτικών οικισμών (< 2.000 κατ.): ο 
αστικός πληθυσμός ανέρχεται σε 15.940 κατοίκους 
(16,96 %), ο ημιαστικός σε 17.610 (18,73 %) και ο αγροτι¬ 
κός σε 60.455 (64,31 %). Στο σύνολο της Περιφέρειας, ο 
αστικός πληθυσμός ανέρχεται σε 90.054 κατοίκους 
(34,98 %), ο ημιαστικός σε 63.544 (24,68 %) και ο αγροτι¬ 
κός σε 103.833 (40,43%). Σε επίπεδο Περιφέρειας ο ημια¬ 
στικός πληθυσμός παρουσίασε υπερδιπλάσιο ρυθμό αύ¬ 
ξησης από τον αντίστοιχο εθνικό.Σημειώνεται ότι ο νη¬ 
σιωτικός χαρακτήρας και η πολυδιάσπαση δεν 
επιτρέπουν τη διάχυση της «αστικοποίησης» σε επίπεδο 
νομού, αλλά επιβάλλουν τη θεώρηση των αστικών συγκε¬ 
ντρώσεων σε επίπεδο νησιού. 

Σύμφωνα με τις «Προτάσεις Χωροταξικής Οργάνωσης 
Ν. Δωδεκανήσου και Ν. Κυκλάδων» (Υ.Χ.Ο.Π., 1984), στο 
Ν. Δωδεκανήσου υπάρχει 1 οικισμός 1ου επιπέδου (Ρό¬ 
δος, έδρα της νομαρχιακής αυτοδιοίκησης) και 1 οικι¬ 
σμός 2ου επιπέδου (Κως). Στο 3ο επίπεδο κατατάσσονται 
9 οικισμοί, στο 4ο 27 και στο 5ο 143 οικισμοί. Στο Ν. Κυ¬ 
κλάδων υπάρχει 1 οικισμός 1ου επιπέδου (Ερμούπολη, 
έδρα της Περιφέρειας και της νομαρχιακής αυτοδιοίκη¬ 
σης), κανένας 2ου επιπέδου, 8 οικισμοί 3ου επιπέδου, 7 
οικισμοί 4ου και 403 οικισμοί 5ου επιπέδου. 

Οι οικισμοί είναι εγκατεσπαρμένοι και, στα μεγαλύτερα 
νησιά, παρουσιάζουν γραμμική ανάπτυξη κατά μήκος της 
παράκτιας ζώνης εξυπηρετώντας τόσο τις ανάγκες στέ¬ 
γασης των μονίμων κατοίκων όσο και -έμμεσα- την τουρι¬ 
στική - παραθεριστική ζήτηση. 

Ως παραδοσιακοί έχουν κηρυχθεί 165 οικισμοί του Ν. 
Κυκλάδων και 47 του Ν. Δωδεκανήσου, με μεγάλη ποικι¬ 
λία ως προς το μέγεθος, το χαρακτήρα και τη θέση τους 
στο οικιστικό δίκτυο. Πάντως, παρά την αναγνώρισή τους 
και τα μέτρα προστασίας που έχουν ληφθεί, διατίθενται 
ελάχιστα κίνητρα και πόροι για την αποκατάσταση και 
προβολή τους, ενώ σημαντική αλλοίωση και υποβάθμιση 
επιφέρει η εν πολλοίς άναρχη και συχνά αυθαίρετη ανοι¬ 
κοδόμηση, η οποία συνδέεται και με την τουριστική και 
παραθεριστική ζήτηση. 

Β.3.3 Παραγωγικοί Τομείς 

Β.3.3.1 Πρωτογενής τομέας 

Η γεωργία, η κτηνοτροφία και η αλιεία αποτελούν τους 
παραδοσιακούς κλάδους οικονομικής δραστηριότητας 
στην Περιφέρεια Ν. Αιγαίου. Πάντως, το μοντέλο ανάπτυ¬ 
ξης που επικράτησε στην περιοχή τις τελευταίες δεκαε¬ 
τίες είχε σαν συνέπεια τη δραστική μείωση της συμμετο¬ 
χής του πρωτογενή τομέα τόσο στη διαμόρφωση του 
Ακαθάριστου Περιφερειακού Προϊόντος όσο και στην 
απασχόληση. 

Στην Περιφέρεια καλλιεργείται το 16,7% της συνολικής 
εδαφικής επιφάνειας (στη χώρα, το 29,9%) και το 51,6% 
χρησιμοποιείται ως κτηνοτροφική γη. Οι δασικές εκτά¬ 
σεις καλύπτουν το 13,2% της ολικής επιφάνειας εκ των 
οποίων μόνο 1,7% εντοπίζεται στο Ν. Κυκλάδων. Γενικά 
οι βοσκότοποι θεωρούνται περιορισμένης βοσκοϊκανότη- 
τας. Η αγροτική ιδιοκτησία χαρακτηρίζεται από το μεγά¬ 


λο αριθμό μικρών σε μέγεθος εκμεταλλεύσεων και από 
τον πολυτεμαχισμό. 

Το 46,8% των καλλιεργειών βρίσκεται στις πεδινές πε¬ 
ριοχές. Στα Δωδεκάνησα το ποσοστό ανέρχεται σε 57,5% 
έναντι 36,8% των Κυκλάδων. Στους ορεινούς δήμους και 
κοινότητες βρίσκεται το 13,7% των καλλιεργούμενων 
εκτάσεων (Δωδεκάνησα 11,7%, Κυκλάδες 15,5%). Αν 
εξαιρεθούν ορισμένες πεδινές περιοχές των μεγάλων νη¬ 
σιών (Ρόδος, Κως, Νάξος, κλπ.), η γονιμότητα της γεωρ¬ 
γικής γης θεωρείται χαμηλή. Ένα μεγάλο μέρος των καλ¬ 
λιεργειών αναπτύσσεται στις μικρές κοιλάδες των νησιών 
και σε τμήματα των πλαγιών, συνήθως διαμορφωμένα σε 
τεχνητές αναβαθμίδες. Οι αρδευόμενες εκτάσεις αποτε¬ 
λούν μικρό ποσοστό των καλλιεργούμενων. Σύμφωνα με 
τα στοιχεία του 1991, στο Ν. Αιγαίο μόνο το 10,2% των 
εκτάσεων χαρακτηρίζονται ως αρδευόμενες (12,9% στα 
Δωδεκάνησα και 8,4% στις Κυκλάδες, έναντι 34,5% της 
χώρας). Από αυτές οι αρδευθείσες είναι ακόμη λιγότερες, 
το 7,3% (9,5% στα Δωδεκάνησα και 5,9% στις Κυκλάδες). 
Σημειώνεται ότι παρατηρείται μία έντονα ανταγωνιστική 
σχέση μεταξύ γεωργίας και τουρισμού ως προς την εξα¬ 
σφάλιση νερού, ιδιαίτερα στις ζώνες τουριστικής ανά¬ 
πτυξης. 

Στην Περιφέρεια υπάρχει έντονο πρόβλημα υφαλμύ- 
ρινσης, το οποίο έχει πάρει τέτοιες διαστάσεις ώστε είναι 
άμεσος ο κίνδυνος μόνιμης υποβάθμισης του παραγωγι¬ 
κού εδάφους. 

Παράτο ξηροθερμικό κλίμα και τον υψηλό ανταγωνισμό 
στη χρήση νερού από τον τουρισμό, τουλάχιστον σε ορι¬ 
σμένες περιοχές, η σχέση της αρδευόμενης γεωργικής 
γης προς τη συνολική καλλιεργούμενη έκταση αναδει- 
κνύει την προσπάθεια που καταβάλλεται και στους δύο 
νομούς, για την εντατικοποίηση της γεωργικής παραγω¬ 
γής. Παρόλα αυτά, το ποσοστό εξακολουθεί να παραμέ¬ 
νει χαμηλό και να απέχει σημαντικά από το μέσο όρο σε 
επίπεδο χώρας. Η δημιουργία λιμνοδεξαμενών, όπου 
υπάρχει σχετική δυνατότητα, θα μπορούσε να αμβλύνει 
το υφιστάμενο πρόβλημα. 

Οι κυριότερες αγροτικές περιοχές βρίσκονται στα νη¬ 
σιά Άνδρος, Τήνος, Θήρα, Νάξος, Πάρος, Κάλυμνος, 
Κως, Ρόδος. Οι σημαντικότερες κτηνοτροφικές περιοχές 
εντοπίζονται στην Αμοργό, την Άνδρο, την Κύθνο, τη Νά¬ 
ξο, την Τήνο, την Κάσο, την Κάρπαθο και την Κω. 

Όσον αφορά τα κύρια προϊόντα φυτικής παραγωγής, 
έντονη είναι η παρουσία των ετήσιων καλλιεργειών, των 
σιτηρών για καρπό, των κτηνοτροφών για σανό και καρπό, 
καθώς και ορισμένων λαχανικών και οπωροκηπευτικών. 
Στην ομάδα των μονίμων φυτειών το οικονομικό ενδιαφέ¬ 
ρον επικεντρώνεται στα οινοστάφυλλα (ιδιαίτερα στο Ν. 
Κυκλάδων, αλλά επίσης στην Κω και Ρόδο), τα εσπεριδο¬ 
ειδή και τους ελαιώνες κυρίως για παραγωγή ελαιολάδου 
(ιδιαίτερα στο Ν. Δωδεκανήσου). Η σημαντική παρουσία 
χονδροειδών κτηνοτροφών και καρπών για διατροφή των 
ζώων είναι συνέπεια της αξιόλογης δραστηριότητας που 
αναπτύσσεται στον τομέα της κτηνοτροφίας. 

Το μεγαλύτερο μέρος της γεωργικής παραγωγής διατί¬ 
θεται στις τοπικές αγορές.Για ορισμένα προϊόντα (σιτη¬ 
ρά, πατάτες, λεμόνια, οπώρες, εσπεριδοειδή, κ.ά.) παρα- 
τηρείται ανεπάρκεια και κατά συνέπεια εισάγονται από 
την υπόλοιπη Ελλάδα. Η ανάγκη εισαγωγής ορισμένων 
αγροτικών προϊόντων διαφέρει ανάμεσα στους δύο νο¬ 
μούς: π.χ. ο βαθμός αυτάρκειας σε ελαιόλαδο και εσπε¬ 
ριδοειδή στα Δωδεκάνησα είναι μεγαλύτερος απ’ ότι στις 

Κυκλάδες. Έχουν αναγνωρισθεί ως γεωργικά προϊόντα 
ποιότητας το ελαιόλαδο Ρόδου, η γραβιέρα Νάξου, η κο¬ 
πανιστή (Ν. Κυκλάδων) και το τυρί Σαν Μιχάλη Σύρου. Η 
Περιφέρεια δεν έχει αξιοποιήσει τα συγκριτικά της πλεο¬ 
νεκτήματα στην παραγωγή κηπευτικών εκτός εποχής και 
δεν έχει οργανώσει ικανοποιητικά τις συνθήκες τυποποί¬ 
ησης, μεταφοράς και εμπορίας, ιδιαίτερα των ευπαθών 
προϊόντων φυτικής παραγωγής. 

Η κτηνοτροφία αποτελεί τον πρώτο κλάδο οικονομικής 
δραστηριότητας του πρωτογενή τομέα, με έντονη πα¬ 
ρουσία στο σύνολο της οικονομίας κάθε νομού και ιδιαί¬ 
τερα στο Ν. Κυκλάδων. Ως πλέον αξιόλογος εμφανίζεται 
ο τομέας της αιγοπροβατοτροφίας, ενώ ο τομέας των βο¬ 
οειδών εμφανίζεται περισσότερο ενδιαφέρων στο Ν. Κυ¬ 
κλάδων, όπου υπάρχει και σχετική παράδοση. Οι τομείς 
της χοιροτροφίας και της συστηματικής πτηνοτροφίας 
εμφανίζουν περιορισμένο οικονομικό ενδιαφέρον και τα 
προϊόντα προορίζονται, κυρίως, για ενδοπεριφερειακή 
κατανάλωση. 

Ο κλάδος της αλιείας είναι σημαντικότατος, η παραγωγή 
του απολαμβάνει προτίμησης στην εγχώρια αγορά και έχει 
καταλάβει καλή θέση στις εξαγωγικές αγορές. Πάντως, πα¬ 
ρατηρούνται πολλά προβλήματα (έλλειψη οριοθετημένων 
αλιευτικών πεδίων, αργός ρυθμός εκσυγχρονισμού του 
αλιευτικού στόλου, υπεραλίευση πολλών περιοχών και 
πλημμελής έλεγχος των αλιευτικών μεθόδων), που αποτε¬ 
λούν τους βασικούς ανασταλτικούς παράγοντες στην ανά¬ 
πτυξη του κλάδου. Δεν θα πρέπει να παραγνωρίζεται η ση¬ 
μασία που έχει για τα μικρότερα νησιά η ανάπτυξη δραστη¬ 
ριοτήτων σχετικών με τον αλιευτικό τομέα προκειμένου να 
στηριχθεί μια παραγωγική βάση που θα συμπληρώνει την 
μικρής διάρκειας τουριστική περίοδο. 

Η αλιευτική δραστηριότητα αναπτύσσεται κυρίως στα 
νησιά Αμοργός, Κύθνος, Μήλος, Πάρος, Ηράκλειά, Σχοι- 
νούσα, Κάλυμνος, Κάσος, Κως και Λειψοί. 

Μονάδες ιχθυοκαλλιέργειας υπάρχουν στην Άνδρο, 
Κέα, Μακρόνησο, Νάξο, Σέριφο, Αστυπάλαια, Αγαθονήσι, 
Κάλυμνο, Λειψούς, Λέρο, Ρόδο και Σύμη. Ιχθυογεννητικοί 
σταθμοί υπάρχουν και στους δύο νομούς. 

Β.3.3.2 Δευτερογενής τομέας 

Η εξορυκτική δραστηριότητα αναπτύσσεται στα περισ¬ 
σότερα νησιά των Κυκλάδων με έμφαση στη Μήλο, Κίμω¬ 
λο, Πάρο, Νάξο, Τήνο καθώς και στη Νίσυρο, Γυαλί, Ρόδο 
και Κω. Η αδυναμία εκμετάλλευσης οικονομιών κλίμακας 
υπήρξε πάντοτε ο βασικός ανασταλτικός παράγοντας 
στην ανάπτυξη της μεταποίησης στον γεωγραφικό χώρο 
της Περιφέρειας Ν. Αιγαίου. Το μικρό μέγεθος των ΜΜΕ, 
το οποίο αποτελεί την πλειοψηφία των επιχειρήσεων του 
κλάδου, δεν επιτρέπει την αξιοποίηση προγραμμάτων για 
εφαρμογή επενδυτικών σχεδίων, που στην ουσία αναφέ- 
ρονται σε πολύ μεγαλύτερα μεγέθη επιχειρήσεων. 

Ως προς την απασχόληση, η μεταποιητική δραστηριότη¬ 
τα στην Περιφέρεια Ν. Αιγαίου αφορά κυρίως βιοτεχνικές 
μονάδες μικρού μεγέθους, με εξαίρεση περιπτώσεις όπως 
τα ναυπηγεία του Νεωρίου της Σύρου. Τόσο ο Ν. Κυκλά¬ 
δων, όσο και ο Ν. Δωδεκανήσου, εμφανίζουν απόλυτη μεί¬ 
ωση του αριθμού των απασχολούμενων στη μεταποίηση. 
Κατάτη περίοδο 1981-1991 το σύνολοτηςχώρας, αλλάιδι- 
αίτεραο Ν. Κυκλάδων εμφανίζει δραματική μείωση τη απα¬ 
σχόλησης στη μεταποίηση, λόγω της παύσης λειτουργίας 
σημαντικών μονάδων υφαντουργίας και των ναυπηγείων 
Νεωρίου Σύρου, το οποίο συγκεντρώνει το μεγαλύτερο με¬ 
ρίδιο του μεταποιητικού τομέα του νομού. 


Οι μονάδες επεξεργασίας αγροτικών προϊόντων, ετοί¬ 
μων ενδυμάτων, χυμών/αναψυκτικών, κεραμικών, επί¬ 
πλων και χρυσοχοΐας έχουν σχετικά σημαντική παρουσία 
στην Περιφέρεια, ενώ ως προς την κλαδική διάρθρωση 
της μεταποίησης (στοιχεία 1994) σημειώνεται ότι οι κλά¬ 
δοι, τρόφιμα-ποτά (15), ένδυση (18), ξύλο (20), προϊόντα 
από μη μεταλλικά ορυκτά (26) και μεταλλικά προϊόντα 
(28), κατέχουν τα μεγαλύτερα ποσοστά σε αριθμό επιχει¬ 
ρήσεων και κύκλο εργασιών. 

Β.3.3.3 Τριτογενής τομέας 

Η σημασία και η ανάπτυξη του τριτογενή τομέα είναι συ¬ 
νεχής και αυξανόμενη. Η Περιφέρεια διαθέτει τμήματα 
ενός Ανωτάτου Εκπαιδευτικού Ιδρύματος, του Πανεπι¬ 
στημίου Αιγαίου. Η ερευνητική δραστηριότητα είναι εξαι¬ 
ρετικά περιορισμένη: μόλις το 1%του συνόλου των ερευ¬ 
νητικών κέντρων και ινστιτούτων της χώρας (1993) συ¬ 
γκεντρώνονται εκεί, κατατάσσοντας την Περιφέρεια 
τελευταία μεταξύ των 13 Περιφερειών της χώρας. 

Η κλαδική διάρθρωση της απασχόλησης στοντριτογε- 
νή τομέα αναδεικνύει την υπεροχή του τουρισμού, στον 
οποίο απασχολείται πλέον του 1/4 των απασχολουμένων 
στοντομέα. Ο αριθμός των απασχολουμένων στοντουρι- 
σμό πενταπλασιάζεται κατά την 20ετία 1971-91, όπως και 
η συμμετοχή του στο σύνολο των απασχολουμένων της 
Περιφέρειας. Ο μέσος ετήσιος ρυθμός (9,18%) μεταβο¬ 
λής της απασχόλησης στον τουρισμό την περίοδο 1981- 
97 είναι ο μεγαλύτερος στη χώρα, ακολουθούμενος από 
αυτόν των Ιονίων Νήσων (7,62%). Αξίζει να υπογραμμι- 
σθεί ότι ένα μεγάλο ποσοστό του χονδρικού και λιανικού 
εμπορίου αφορά αμιγείς τουριστικές δραστηριότητες, 
αυξάνοντας κατά πολύ το ποσοστό του κλάδου «Ξενοδο¬ 
χεία και Εστιατόρια». 

Το 1997, το ξενοδοχειακό δυναμικό ανέρχεται για όλες 
τις κατηγορίες καταλυμάτων σε 577.259 κλίνες. Στο Ν. 
Δωδεκανήσου συγκεντρώνεται η πλειονότης των κλινών 
σε πολυτελείς εγκαταστάσεις (κατηγορία ΑΑ’ και Α’), ενώ 
ο Ν. Κυκλάδων συγκεντρώνει μεγάλο πλήθος εγκαταστά¬ 
σεων Γ’ κατηγορίας.Το 1999, (στοιχεία ΕΟΤ) ο αριθμός 
των διανυκτερεύσεων τουριστών ήταν 17,7 εκ., εκ των 
οποίων 16,1 εκ. στα Δωδεκάνησα. Ο αριθμός των διανυ- 
κτερεύσεων στην Περιφέρεια (1999) αντιπροσωπεύει το 
29,3% του συνόλου της χώρας.Ο σημαντικός όγκος της 
τουριστικής κίνησης συγκεντρώνεται σε μικρό αριθμό νη¬ 
σιών: Ρόδο, Κω, Θήρα, Πάρο, Μύκονο κυρίως και Νάξο, 
Ιο, Κάρπαθο, Άνδρο δευτερευόντως, χωρίς αυτό να συ¬ 
νεπάγεται λιγότερο σοβαρές πιέσεις στα υπόλοιπα νησιά 
της περιφέρειας.Τα σημαντικότερα προβλήματα που 
αντιμετωπίζει ο κλάδος του τουρισμού είναι δυνατόν να 
συνοψισθούν ως εξής: 

- Τα τουριστικά έσοδα εξακολουθούν να βασίζονται σε 
μεγάλους αριθμούς τουριστικών αφίξεων, των οποίων ο 
σύντομος χρόνος παραμονής συνδυάζεται με χαμηλή 
ημερήσια δαπάνη. 

- Η εποχικότητα δεν μετριάσθηκε τόσο από πλευράς 
αφίξεων, όσο και από πλευράς διανυκτερεύσεων. Οι μή¬ 
νες Ιούλιος και Αύγουστος συνεχίζουν να έχουν την υψη¬ 
λότερη ζήτηση με σημαντική διαφορά από τους υπολοί¬ 
πους και ακολουθούν ο Ιούνιος και ο Σεπτέμβριος. 

- Η αύξηση των ξενοδοχειακών κλινών και η μείωση του 
χρόνου παραμονής επέφερε μείωση της πληρότητας των 
ξενοδοχειακών καταλυμάτων. 

- Η χαμηλή κατά κεφαλήν ημερήσια δαπάνη δείχνει ότι 
δεν σημειώθηκε σημαντική πρόοδος προς τον «επιλεκτι- 

κό» τουρισμό, ενώ ταυτόχρονα λειτουργεί αποτρεπτικά 
στην ανάληψη επενδύσεων ποιοτικής αναβάθμισης των 
προσφερομένων υπηρεσιών. 

- Η ανταγωνιστικότητα του τουριστικού προϊόντος στη 
διεθνή αγορά συνεχίζει να στη ρίζεται στις χαμηλές τιμές και 
στο μαζικό τουρισμό παραθεριστικού χαρακτήρα, διευκο¬ 
λύνοντας έτσι μονοπωλιακές πρακτικές ξένων τουριστικών 
πρακτόρων. Η εθνική και η περιφερειακή στρατηγική στον 
τομέα του τουρισμού μέχρι σήμερα δεν έχει περιλάβει προ¬ 
σπάθειες διείσδυσης σε κέντρα λήψεως αποφάσεων που 
ελέγχουν τη ζήτηση τουριστικού προϊόντος. 

- Η χαμηλή ποιοτική στάθμη της δημόσιας υποδομής 
των μεταφορών και άλλων κρίσιμων κατηγοριών (υγείας, 
καθαριότητας κ.λπ.), οι αδυναμίες του χωροταξικού σχε- 
διασμού ως προς την οριοθέτηση χρήσεων γης και ο χα¬ 
μηλός βαθμός εκπαίδευσης του ανθρώπινου δυναμικού 
του κλάδου, συνιστούν ισχυρά εμπόδια στην απεμπλοκή 
του τουρισμού από τις προαναφερθείσες καταστάσεις. 

Β.3.4 Φυσικό και πολιτιστικό περιβάλλον 

Στο φυσικό περιβάλλον του Ν. Αιγαίου διακρίνονται οι 
ακόλουθοι βασικοίτύποι οικοσυστημάτων: φρυγανικά οι¬ 
κοσυστήματα, οικοσυστήματα μακκίας, δάση και δασικές 
εκτάσεις, λιβαδικές εκτάσεις, παράκτια και θαλάσσια οι¬ 
κοσυστήματα. Εξαιτίαςτου μικρού μεγέθους τους, τα νη¬ 
σιωτικά οικοσυστήματα είναι εύθραυστα και ασταθή. Κα¬ 
τά συνέπεια οι εξωτερικές πιέσεις (π.χ. από οικονομικές 
δραστηριότητες, επέκταση της δόμησης, αλλαγές στις 
χρήσεις γης), ενδέχεται να οδηγήσουν σύντομα στην 
υποβάθμιση βιοτόπων και την εξαφάνιση ειδών. 

Μεγάλο τμήμα της έκτασης των δύο νομών έχει ανα- 
γνωρισθεί από την επιστημονική κοινότητα ως οικολογικά 
σημαντικό. Πρόκειται για ένα σύνολο τριάντα περιοχών 
που έχουν προταθεί για ένταξη στο δίκτυο ΝΑΤυΒΑ2000, 
αντίστοιχο αριθμό υγροτόπωνπου έχουν καταγραφεί στη 
βάση ελληνικών υγροτόπωντου ΕΚΒΥ κ.ά. Από αυτές τις 
περιοχές, μόνο όσες αποτελούν καταφύγιο θηραμάτων 
διέπονται σήμερα από κάποιο καθεστώς προστασίας και 
διαχείρισης. 

Τα αγροτικά τοπία είναι αποτέλεσμα της αλληλεπίδρα¬ 
σης μεταξύ φυσικού περιβάλλοντος και διαχειριζόμενων 
αγροτικών συστημάτων. Η μακριά ιστορική πορεία αυτής 
της αλληλεπίδρασης, στην περιοχή του Ν. Αιγαίου, έχει 
δημιουργήσει μια σειρά από ημι-φυσικά τοπία, τα οποία 
χαρακτηρίζονται από μεγάλη οικολογική και αισθητική 
αξία. Τα αγροτικά τοπία των νησιών του Ν. Αιγαίου πα¬ 
ρουσιάζουν και ενδιαφέροντα φυσικά χαρακτηριστικά, τα 
οποία αναφέρονται στο γεωλογικό τους υπόβαθρο και 
στις φυσικές χρήσεις γης. Τα χαρακτηριστικά του αγρο¬ 
τικού τοπίου μπορούν να διαχωρισθούν σε πέντε κατηγο¬ 
ρίες: τις αναβαθμίδες, τις περιφράξεις, τα μονοπάτια, τις 
αγροτικές κατασκευές, και τις υπόλοιπες κατασκευέςτης 
υπαίθρου. 

Λίγες περιοχές έχουν χαρακτηρισθεί ως τοπία φυσικού 
κάλλους. Στο πρόγραμμα «Οριοθέτηση και καθορισμός 
μέτρων προστασίας τοπίων ιδιαιτέρου φυσικού κάλλους» 
(ΥΠΕΧΩΔΕ -ΕΜΠ) περιλαμβάνεται σημαντικός που προ- 
τείνεται να χαρακτηρισθούν ως «Τοπία Ιδιαιτέρου Φυσι¬ 
κού Κάλλους. 

Η διατήρηση του αγροτικού τοπίου δεν έχει αποτελέσει 
αντικείμενο συγκεκριμένης πολιτικής. Οι διατάξεις για την 
εκτός σχεδίου και εκτός ορίων οικισμών δόμηση έχουν δη¬ 
μιουργήσει σημαντικές αλλοιώσεις στο τοπίο. Τις αλλοιώ¬ 
σεις αυτές έρχονται να συμπληρώσουντα δημόσια έργα, οι 


οχλούσες δραστηριότητες, οι αποθήκες, τα εμπορικά κέ¬ 
ντρα και κάθε είδους κατασκευή που δεν λαμβάνει υπόψη 
τηςτα μορφολογικά χαρακτηριστικά και την κλίμακατης πε¬ 
ριοχής. Η προσπάθεια εφαρμογής χωροταξικής πολιτικής 
εξειδικευμένης σε επίπεδο νησιού δεν έχει προχωρήσει αρ¬ 
κετά, ενώ και η υφιστάμενη γενική νομοθεσία καταστρατη¬ 
γείται στην πράξη, δεδομένης της ανεπάρκειας των μηχανι¬ 
σμών ελέγχου και καταστολής. 

Το Αιγαίο, ως κοιτίδα του ελληνικού πολιτισμού και σταυ¬ 
ροδρόμι πολιτισμών, διαθέτει μνημεία παγκόσμιας ακτινο¬ 
βολίας (Θήρα, Δήλος, Λίνδος, Ρόδος, Πάτμος, Κως), κατα¬ 
σκευές για τη λατρεία των θεών, για την προστασία από 
τους εισβολείς, δίπλα σε ταπεινά μνημεία απομεινάρια της 
καθημερινής ζωής των απλών ανθρώπων. Μνημεία που η 
δημιουργία τους χάνεται στα βάθη της ιστορίας, αλλά και 
μνημεία του σύγχρονου πολιτισμού υπάρχουν διασκορπι¬ 
σμένα σε άλατα νησιά, χωρίς όμως να έχουν συντηρηθεί και 
αναδειχθεί ανάλογα. Η ύπαρξη πολλών μνημείων και ευρη¬ 
μάτων έχει στρέψει τη προσπάθεια του ελληνικού κράτους 
στη συντήρηση και ανάδειξή τους. Η μονομέρεια αυτή απο- 
κόπτειτα μνημεία απάτη συνολική ιστορία του κάθε τόπου 
και της ευρύτερης περιοχής, η οποία παραμένει σε μεγάλο 
βαθμό άγνωστη, ιδιαίτερα όταν δεν συνοδεύεται από σημα¬ 
ντικά ευρήματα. 

Ο οικιστικός πλούτος της περιφέρειας είναι εξαιρετικά 
μεγάλος: το κάθε νησί παρουσιάζει ιδιαίτερο χαρακτήρα 
επηρεασμένο τόσο από το ανάγλυφό του, όσο και από την 
ιστορική του διαδρομή. Μεταξύ των οικιστικών συνόλων 
της Περιφέρειας, ένας μεγάλος αριθμός έχει αξιολογη¬ 
θεί ως σημαντικού ενδιαφέροντος και έχει υπαχθεί στο 
καθεστώς των διατηρητέων παραδοσιακών οικισμών. 
Όμως παρά την ύπαρξη τόσο σημαντικού οικιστικού 
πλούτου, που από μόνος του αποτελεί πόλο έλξης, ελάχι¬ 
στα έργα συντήρησης και ανάδειξης των οικισμών έχουν 
γίνει από πλευράς πολιτείας, με αποτέλεσμα να υπάρχει 
σημαντική αλλοίωσή τους είτε από νέα κτίσματα, είτε από 
επεμβάσεις σε υφιστάμενα κτίρια, είτε από τα δίκτυα των 
υπηρεσιών κοινής ωφέλειας. 

Β.3.5 Οι χωρικές επιπτώσεις των δημόσιων πολιτικών 

Στην Περιφέρεια Ν. Αιγαίου κατανεμήθηκαν από το 
1986 έως το 1996, μέσω είκοσι αναπτυξιακών Προγραμ¬ 
μάτων 250 δις. δρχ. 3 Η ιδιαιτερότητα του νησιωτικού χα¬ 
ρακτήρα της Περιφέρειας και η ανάγκη εξασφάλισης λει¬ 
τουργικής και οικονομικής / αναπτυξιακής αυτοτέλειας 
σε επίπεδο νησιού, οριοθέτησε σε μεγάλο βαθμό την απο¬ 
τίμηση των αναπτυξιακών επιπτώσεων των παρεμβάσεων 
που πραγματοποιήθηκαν στο συγκεκριμένο χώρο. Η αδυ¬ 
ναμία διάχυσης των θετικών αναπτυξιακών επιπτώσεων 
από την υλοποίηση έργων σ’ ένα νησί προς τον ευρύτερο 
χώρο της περιφέρειας και η διαφορά της αναπτυξιακής 
ανταποδοτικότητας και της σημασίας των επιπτώσεων σε 
επίπεδο νησιού σε σχέση με τις ανάγκες, αποτελούν ση¬ 
μαντικές παραμέτρους αξιολόγησης ειδικά για την Περι¬ 
φέρεια Ν. Αιγαίου.Η μέτρηση κλασσικών δεικτών (πληθυ- 
σμιακή μεταβολή, ποσοστό ανεργίας, κατά κεφαλή ΑΕΠ 
και παραγωγικότητα εργασίας) για την Περιφέρεια, ανα- 
δεικνύει την αναμενόμενη θετική συμβολή των προγραμ¬ 
μάτων στην περιφερειακή οικονομία και κοινωνία, επιμε¬ 
ριζόμενη με διαφορετική ένταση στις τρεις Ομάδες νη- 


3 ΥΠΕΧΩΔΕ - ΕΝνίΡΙΑΝ - Γ. Θ. Τσεκούρας & Συν/τες «Μελέτη Χωρικών 
Επιπτώσεων των Κοινοτικών Προγραμμάτων και Πολιτικών στην Περιφέ¬ 
ρεια Νοτίου ΑΙγαόύ», Αθήνα 1997. 

σιών. Η θεματική κατανομή των πόρων ανέδειξε τη συ¬ 
γκέντρωσή τους κυρίως στους τομείς: 

- υποδομές μεταφορών (λιμάνια, δρόμοι, αεροδρόμια) 

-τεχνικές υποδομές (υδρεύσεις, αποχετεύσεις, ΒΙΟ.ΚΑ) 

- υποδομές εκπαίδευσης 

Χαμηλή είναι η κατανομή πόρων σε κρίσιμους τομείς για 
την αναπτυξιακή πορεία της Περιφέρειας, όπως: 

- η διαχείριση υδατικών πόρων και η εξασφάλιση επάρ¬ 
κειας νερού 

- η διαχείριση στερεών αποβλήτων, σημαντικό πρόβλη¬ 
μα για το περιβάλλον των νησιών 

- η ενίσχυση του πρωτογενή τομέα και των αγροτικών 
υποδομών 

- η εξασφάλιση ενεργειακής επάρκειας των νησιών. 

Τα παραπάνω θέματα εντάχθηκαν σε κάποιο βαθμό 

στον προγραμματισμό του Γ’ ΚΠΣ. Η γεωγραφική κατα¬ 
νομή των διατιθέμενων πόρων κατέδειξε τη σημαντικότε¬ 
ρη συγκέντρωση (>70%) στα μεγάλα -ανεπτυγμένα- νη¬ 
σιά (Ομάδα III), ενώ στα μικρά -χαμηλής ανάπτυξης- νησιά 
(Ομάδα I) κατευθύνεται σταθερά το 2,5% των συνολικών 
πόρων. Καθοριστικοί παράγοντες της διαμόρφωσης αυ¬ 
τής της χωρικής κατανομής είναι: 

- Η έλλειψη έως σήμερα ενός αναπτυξιακού - χωροταξι¬ 
κού μακροπρόθεσμου πλαισίου με καθορισμό τομεακών/ 
θεματικών και γεωγραφικών προτεραιοτήτων/κατευθύν¬ 
σεων. 

- Η ζήτηση και το μέγεθος των αναγκών σε κάθε νησί, 
άμεσα συσχετιζόμενες με τις ανάγκες μόνιμων κατοίκων 
αλλά και τις δημιουργούμενες πολλαπλάσιες ανάγκες 
εξυπηρέτησης των εποχιακών επισκεπτών των νησιών, σε 
δίκτυα μεταφορικής και λοιπής τεχνικής υποδομής, περί¬ 
θαλψης, κλπ. 

- Η αδυναμία των μικρών νησιών στην προετοιμασία προ¬ 
τάσεων και αντίστοιχη διεκδίκηση δεσμεύσεων για την υλο¬ 
ποίησή τους, σε αντίθεση με τα μεγάλα νησιά που διαθέ¬ 
τουν διοικητική οργάνωση και ετοιμότητα εφαρμογής. 

Με βάση την έκτων προτέρων Αξιολόγηση του Συμπλη¬ 
ρώματος Προγραμματισμού του Περιφερειακού Επιχει¬ 
ρησιακού Προγράμματος του Ν. Αιγαίου 2000-2006 (ΕΝ- 
νίΡΕΑΝ - Γ. Θ. Τσεκούρας&Συν/τες, Μάιος 2001), βασικό 
άξονα για την κατάρτιση του νέου ΣΕΠ αποτέλεσε η δια¬ 
πίστωση περί μη οριστικής επίλυσης, ή/και αντιμετώπισης 
σε ικανοποιητικό βαθμό, των αναγκών ανάπτυξης της Πε¬ 
ριφέρειας, είτε σε κάποιον τομέα (π.χ. μεταφορές, νερό) 
είτε γενικά σε κάποιον από τους κοινούς στόχους των 
προηγούμενων Περιφερειακών Προγραμμάτων (π.χ. 
έλεγχος και διάχυση της τουριστικής ανάπτυξης). 

Εκτιμήθηκε ως θετικό στοιχείο εξέλιξης του περιεχομέ¬ 
νου των Προγραμμάτων η σαφής μετάβαση από την έλ¬ 
λειψη συγκεκριμένης έμφασης (βλ. ΠΕΠ Α’ ΚΠΣ), στην 
προσπάθεια προσανατολισμού και εναρμόνισης της ανα¬ 
πτυξιακής πολιτικής προς την έννοια της αειφορίας των 
φυσικών πόρων, την ενσωμάτωση Ειδικών Ολοκληρωμέ¬ 
νων παρεμβάσεων και τη χρήση της ιδιωτικής συμμετο¬ 
χής (βλ. ΠΕΠ Β' ΚΠΣ). Η σχετικά καινοτομική αυτή πρόθε¬ 
ση του σχεδιασμού στο Β’ ΚΠΣ αποδυναμώθηκε δυστυ¬ 
χώς σταδιακά από τον τρόπο εφαρμογής του 
Προγράμματος, την ένταξη και απένταξη έργων, τη μη 
εξασφάλιση της ιδιωτικής συμμέτοχής, τον αργό ρυθμό 
υλοποίησης των μεγάλων έργων, κλπ. έτσι ώστε να μειώ¬ 
νεται σημαντικά η τελική αποτελεσματικότητάτου. 

Η επιλογή των Αξόνων Προτεραιότητας του νέου Περι¬ 
φερειακού Επιχειρησιακού Προγράμματος Ν. Αιγαίου 


βασίζεται στη σημασία που έχουν για την ανάπτυξη της 
Περιφέρειας οι παρακάτω τέσσερεις κύριοι τομείς / ενό¬ 
τητες: 

• Μεταφορές - Επικοινωνίες 

• Περιβάλλον 

• Τουρισμός 

• Ανθρώπινο δυναμικό και δραστηριότητες. 

Τα ιδιαίτερα χαρακτηριστικά της περιφέρειας δικαιολο¬ 
γούν και τεκμηριώνουν επαρκώς την επιλογή και την ιε¬ 
ράρχηση των Αξόνων του Προγράμματος και των επιμέ- 
ρους ομάδων δράσεων που περιέχονται σ’ αυτούς. Οι 
Άξονες αυτοί είναι: 

Άξ. 1: Αντιμετώπιση της απομόνωσης και του νησιωτι¬ 
κού χαρακτήρα / Βασικές Υποδομές 

Άξ. 2: Προστασία περιβάλλοντος και βιώσιμη διαχείρι¬ 
ση φυσικών πόρων 

Άξ. 3: Έλεγχος της τουριστικής ανάπτυξης και αναπρο- 
σανατολισμός 

Άξ. 4: Ενίσχυση και αξιοποίηση των δυναμικών νησιωτι¬ 
κών κέντρων ανάπτυξης 

Άξ. 5: Ανάπτυξη της υπαίθρου και ενίσχυση νησιών πε¬ 
ριοχών χαμηλής οικονομικής ανάπτυξης 

Άξ. 6: Τεχνική Βοήθεια. 

Β.3.6 Σύνοψη προβλημάτων και δυνατοτήτων 

Κύρια θέματα που στοιχειοθετούν την ελλειμματικότη- 
τα της Περιφέρειας στο σύνολό της, αποτελώντας ανα¬ 
σταλτικούς παράγοντες της ανάπτυξης ή/και επιβίωσης 
ορισμένων περιοχών, είναι: 

• η συνεχώς αυξανόμενη ελλειμματικότητα σε νερό, 

• ο χρόνος και το κόστος των μεταφορών ανθρώπων 
και αγαθών προς και από την περιφέρεια αλλά και ενδο- 
περιφερειακά, 

• ο χρόνος και το κόστος διεκπεραίωσης εξυπηρετή¬ 
σεων και υπηρεσιών, 

• η μη αξιοποίηση υφιστάμενων σημαντικών πόρων 
(π.χ. ενέργεια, αλιεία), 

• η ελλειμματικότητα σε ενέργεια, 

• η υποβάθμισητου φυσικού περιβάλλοντος (χερσαίου 
και υδάτινου), 

• η ελλειμματικότητα σε στελέχωση της διοίκησης και 
των υπηρεσιών της περιφέρειας, 

• η υπερεξάρτηση από τον τουρισμό. 

Οι βασικοί περιορισμοί που πρέπει να λαμβάνονται υπό¬ 
ψη για τον σχεδίασμά της ανάπτυξης της Περιφέρειας 
συνοψίζονται ως εξής: 

• Ο νησιωτικός χαρακτήρας και η μεγάλη έκταση των 
διοικητικών ορίωντης Περιφέρειας, σε συνδυασμό με την 
έντονη εποχικότητα της τουριστικής δραστηριότητας, 
δημιουργούν ειδικά προβλήματα στην οργάνωση και λει¬ 
τουργία των απαραίτητων δικτύων παραγωγής και διανο¬ 
μής στους κρίσιμους τομείς των μεταφορών, των επικοι¬ 
νωνιών και της ενέργειας. 

• Η υπερσυγκέντρωση του τουρισμού σε ορισμένα νη¬ 
σιά οδηγεί στην ανάγκη ορθολογικής διαχείρισης των 
ήδη περιορισμένων υδάτινων πόρων και αποτελεσματι¬ 
κής αντιμετώπισης των αρνητικών επιπτώσεων στο φυσι¬ 
κό και ανθρωπογενές περιβάλλον. 

• Οι περιορισμένες δυνατότητες του πρωτογενή και 
δευτερογενή τομέα της οικονομίας προσδιορίζουν τον 
τοπικό χαρακτήρα και προσανατολισμό της παραγωγής 
στην εξυπηρέτηση των εποχικών αναγκών του τριτογενή 
τομέα. 

• Το μικρό μέγεθος των διαθέσιμων πόρων και οι οργα- 

νωτικές ανεπάρκειες των αναπτυξιακών φορέων, που 
δραστηριοποιούνται στην Περιφέρεια, προδιαγράφουν 
τα πλαίσια και καθορίζουντο βαθμό αξιοποίησης των ανα¬ 
πτυξιακών δυνατοτήτων και των ευκαιριών που προσφέ- 
ρονται σε κάθε νησί. 

• Οι ειδικές δυσκολίες στη «θωράκιση»του χώρου από 
φυσικούς και ανθρωπογενείς κινδύνους. 

• Η αδυναμία εκμετάλλευσης των οικονομιών κλίμακας 
στην υλοποίηση έργων υποδομής, επενδύσεων κλπ. 

• Η έλλειψη πολεοδομικού και χωροταξικού σχεδια- 
σμού δεν διευκολύνει τον έλεγχο των χρήσεων γης και 
δραστηριοτήτων που αναπτύσσονται. 

Σε αντιπαραβολή με τις παραπάνω αδυναμίες υφίστανται 
ευνοϊκές προοπτικές και κατάλληλες συνθήκες για μελλο¬ 
ντική δυναμική αναπτυξιακή πορεία της Περιφέρειας. 

α. Η βασική καθοριστική δραστηριότητα για την ανά¬ 
πτυξη του χώρου του Ν. Αιγαίου θα συνεχίσει μεσοπρό¬ 
θεσμα να είναι ο τουρισμός. Η ιδιαίτερη γεωγραφική θέση 
και η γεωμορφολογική σύσταση του χώρου, σε συνδυα¬ 
σμό με τις ήπιες κλιματολογικές συνθήκες, την πολιτισμι¬ 
κή κληρονομιά και παράδοση των νησιών και την υψηλή 
ποιότητα του φυσικού και ανθρωπογενούς περιβάλλο¬ 
ντος, συνιστούν τους κυριότερους ενδογενείς παράγο¬ 
ντες που θα εξακολουθήσουν να προσελκύουν το ενδια¬ 
φέρον των ξένων και Ελλήνων επισκεπτών. Σύμφωνα με 
τις διαφαινόμενες τάσεις της ζήτησης για θαλάσσιο του¬ 
ρισμό στη Μεσόγειο, τα ελληνικά νησιά του Αιγαίου έχουν 
τη δυνατότητα και πρέπει να αποτελέσουν κύριους πό¬ 
λους έλξης και προορισμού των νέων τουριστικών ρευ¬ 
μάτων και προσφοράς νέων τουριστικών προϊόντων. Η 
στρατηγική αξιοποίησης των διαθέσιμων τουριστικών πό¬ 
ρων είναι υποχρεωμένη να λάβει υπόψη της τις αρνητικές 
επιπτώσεις στο φυσικό περιβάλλον, που συνεπάγεται η 
συγκέντρωση τουριστικής δραστηριότητας σε συγκεκρι¬ 
μένους γεωγραφικούς χώρους και σε περιορισμένη χρο¬ 
νική περίοδο. 

β. Περιορισμένες αλλά υπαρκτές δυνατότητες ανάπτυ¬ 
ξης υπάρχουν στον πρωτογενή τομέα που αντιμετωπίζει 
τα προβλήματα της στενότητας των φυσικών πόρων (εύ¬ 
φορης γης και υδάτινου δυναμικού) και του κόστους με¬ 
ταφοράς γεωργοκτηνοτροφικών εφοδίων και προϊόντων. 

γ. Σχετικές δυνατότητες υπάρχουν, επίσης, στον τομέα 
των επενδύσεων στη μεταποίηση τοπικών προϊόντων και 
την ανάπτυξη υψηλής τεχνολογίας ανεξάρτητης από 
πρώτες ύλες. 

δ. Αξιοποίηση του γεγονότος ότι ο χώρος αποτελεί εί¬ 
σοδο (σύνορο) της Ε.Ε. 

Γ. ΠΡΟΤΑΣΗ ΠΕΡΙΦΕΡΕΙΑΚΟΥ ΠΛΑΙΣΙΟΥ ΧΩΡΟΤΑΞΙ¬ 
ΚΟΥ ΣΧΕΔΙΑΣΜΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΤΗΣ ΠΕ¬ 
ΡΙΦΕΡΕΙΑΣ 

(βλ. παράρτημα: χάρτες: Δ1.1, Π2) 

Γ.1 Πρότυπο χωρικής ανάπτυξης 

Ο προβλεπόμενος ρόλος της Περιφέρειας Ν. Αιγαίου 
σε εθνικό επίπεδο την περίοδο 2000-2015, προσδιορίζε¬ 
ται ως εξής: 

• Ο χώρος του Ν. Αιγαίου θα λειτουργήσει ως σημαντι¬ 
κότατος εθνικός πόλος έλξης τουριστικής δραστηριότη¬ 
τας υψηλής έντασης και απόδοσης. Ο έλεγχος της δρα¬ 
στηριότητας αυτής και η σταδιακή επιδίωξη καλύτερης 
διάχυσής της στο χώρο και στη διάρκεια του έτους, κα¬ 
θώς και η παράλληλη επιδίωξη πολυτομεακής μορφής 
ανάπτυξης είναι αναγκαία ώστε να ελαχιστοποιηθούν τα 


προβλήματα της μονόπλευρης εξάρτησης της ανάπτυ¬ 
ξης του χώρου του Ν. Αιγαίου αποκλειστικά από τον Του¬ 
ρισμό. 

• Η πολιτιστική και περιβαλλοντική αξία της Περιφέρει¬ 
ας θα διατηρήσει και θα ενισχύσειτην ακτινοβολία της και 
θα οδηγήσει σε υψηλότερης ποιότητας τουριστικό «προϊ¬ 
όν» -και αντίστοιχη προσέλκυση υψηλότερης στάθμης 
επισκεπτών- καθώς και σε ανάπτυξη δραστηριοτήτων εκ¬ 
παίδευσης και έρευνας στους τομείς του περιβάλλοντος 
και του πολιτισμού. 

• Τα νησιά θα αποτελέσουν ελκυστικό χώρο ιδιωτικών 
επενδύσεων στον τουριστικό τομέα κυρίως σε υποδομές 
ειδικών μορφώντουρισμού (θαλάσσιου, πολιτιστικού, συ- 
νεδριακού, αγροτοτουρισμού και σε παράλληλες επιχει¬ 
ρήσεις παροχής σχετικών υπηρεσιών διαμονής, αναψυ¬ 
χής και εξυπηρετήσεων). 

• Παραμένει στην Περιφέρεια ο ρόλος της εισόδου της 
χώρας και της Ευρωπαϊκής Ένωσης, τόσο ακτοπλοϊκά ως 
νοτιοανατολικό άκρο στη Μεσόγειο, όσο και αεροπορικά 
από διάφορους προορισμούς, μέσω των διεθνών αερο¬ 
δρομίων της, όπως αυτά προβλέπεται να αναπτυχθούν. 

Οι βασικές στρατηγικές επιλογές για την Περιφέρεια Ν. 
Αιγαίου είναι: 

Ως προς το Ανθρώπινο δυναμικό 

- Γενική βελτίωση της δημογραφικής εικόνας και στα¬ 
διακή άμβλυνση των ενδοπεριφερειακών δημογραφικών 
ανισορροπιών. 

- Διατήρηση χαμηλής ανεργίας με τη δημιουργία νέων 
θέσεων εργασίας από την προσέλκυση επενδύσεων στον 
τουρισμό και τη μεταποίηση και με την στήριξη του πρω¬ 
τογενή τομέα καθώς και επιχειρήσεων «ουδέτερου προ¬ 
σανατολισμού». 

Ως προς το Βιοτικό Επίπεδο και ποιότητα ζωής 

- Αύξηση του κατά κεφαλή ΑΠΠ από την αποδοτικότερη 
λειτουργία του τουρισμού, της μεταποίησης, του πρωτο¬ 
γενή τομέα και τις παραγωγικές επενδύσεις. 

- Αντιμετώπιση της προσπελασιμότητας με την οργά¬ 
νωση του συστήματος μεταφορών κυρίως ενδοπεριφε- 
ρειακά. 

- Βελτίωση των παρεχόμενων κοινωνικών υπηρεσιών 
(εκπαίδευση, περίθαλψη, πολιτισμός, ψυχαγωγία, διοίκη¬ 
ση). 

- Προστασία και ανάδειξη του περιβάλλοντος με χωρο¬ 
ταξικό καιπολεοδομικό σχεδίασμά, αειφορική διαχείριση 
περιβαλλοντικών πόρων, κατάλληλες τεχνικές υποδομές. 

Ως προς τη Χωροταξική Οργάνωση 

- Ορθολογική ιεράρχηση του οικιστικού δικτύου, επαρ¬ 
κής και κατάλληλος εξοπλισμός οικιστικών κέντρων σε δι¬ 
οικητικές και κοινωνικές εξυπηρετήσεις. 

- Χωρική οργάνωση και λειτουργία βασικών δραστηριο¬ 
τήτων και υποδομών (τουρισμός, γεωργία / κτηνοτροφία, 
εξόρυξη, μεταποίηση). 

- Έλεγχος πολεοδομικής και οικιστικής ανάπτυξης. 

- Διατήρηση του φυσικού αποθέματος (περιορισμοί 
χρήσεων γης). 

Λειτουργίες υπερεθνικής εμβέλειας 

Ο τουρισμός και η πολιτιστική κληρονομιά 

Ήδη ο χώρος των νησιών του Ν. Αιγαίου είναι διεθνώς κα¬ 
ταξιωμένος ως πόλος έλξης επισκεπτών λόγω του ήπιου 
κλίματος, των δυνατοτήτων διαμονής, του φυσικού εξαίρε¬ 
του περιβάλλοντος και κυρίως των πολιτιστικών του πόρων, 
αρχαιολογικών και ιστορικών χώρων, της παραδοσιακής 
αρχιτεκτονικής και της σύγχρονης πολιτιστικής φυσιογνω- 

μίας. Έτσι, εκτός της λειτουργίας του Ν. Αιγαίου ως διεθνές 
κέντρο διακοπών θα ισχυροποιηθεί η ακτινοβολία του ως 
«κοιτίδα πολιτισμού». Αυτό συνεπάγεται αντίστοιχη προ¬ 
σέλκυση δραστηριοτήτων και επενδύσεων. 

Το φυσικό περιβάλλον και η αειφόρος διαχείρισή του 

Τα βασικά στοιχεία που συνιστούντη σπουδαιότητα και 
τη μοναδικότητα του φυσικού περιβάλλοντος του Ν. Αι¬ 
γαίου αφορούν: 

-Το φυσικό τοπίο: από πλευράς ποικιλότητας, κλίμακας 
και μορφής (ακτές, σπήλαια, πολυνησιακά χαρακτηριστι¬ 
κά, ορεινές περιοχές). 

-Τη χλωρίδα και την πανίδα: η διατήρηση της βιοποικι- 
λότητας στα θαλάσσια και νησιωτικά οικοσυστήματα, ει¬ 
δικά στις παράκτιες περιοχές και στα λιγότερο αναπτυγ¬ 
μένα νησιά απαιτεί κατάλληλες μορφές διαχείρισης που 
θα είναι συμβατές και με τη βελτίωση συνθηκώντου τοπι¬ 
κού πληθυσμού. 

- Την ποιότητα των θαλάσσιων υδάτων: που έως σήμερα 
είναι κατά 100% κατάλληλα για κολύμβηση και η οποία επι¬ 
βάλλεται να διαφυλαχθεί σαν βασικός παράγοντας έλξης. 

Συνυφασμένη με μια υποδειγματική αειφορική διαχείρι¬ 
ση του περιβάλλοντος και των φυσικών πόρων είναι η δυ¬ 
νατότητα προσέλκυσης του διεθνούς επιστημονικού και 
ερευνητικού ενδιαφέροντος για το Ν. Αιγαίο, για σχετικές 
δραστηριότητες. 

Επισημαίνεται ότι η διατήρηση και ανάπτυξη της φυσι¬ 
κής και της πολιτιστικής κληρονομιάς, ιδίως σε ευαίσθη¬ 
τες περιοχές όπως οι νησιωτικές, αποτελούν βασικές επι¬ 
λογές της Ευρωπαϊκής Χωροταξικής Πολιτικής. 4 

Σύμφωνα με το Γενικό Πλαίσιο Χωροταξικού Σχεδια- 
σμού και Αειφόρου Ανάπτυξης καθορίζονται οι στόχοιτης 
ολοκληρωμένης διαχείρισης των νησιών, οι οποίοι είναι: 

-Η συγκράτηση / σταθεροποίηση του νησιωτικού πλη¬ 
θυσμού, μέσω της άρσης της απομόνωσης, της βελτίω¬ 
σης της προσπελασιμότητας και της εξασφάλισης υπο¬ 
δομής και παροχής υπηρεσιών. 

-Η ολοκληρωμένη οικονομική ανάπτυξη, με διεύρυνση 
των δυνατοτήτων απασχόλησης και διαφοροποίηση της 
οικονομικής βάσης των νησιών και τη στήριξη εναλλακτι¬ 
κών μορφών ήπιας ανάπτυξης. 

-Η προστασία φυσικής και πολιτιστικής κληρονομιάς με 
την αειφόρο διαχείριση των φυσικών πόρων και της ποικι¬ 
λότητας του τοπίου και με την ανάδειξη των ιστορικών πο¬ 
λιτιστικών μνημείων. 

Για την επίτευξη των στόχων αυτών υιοθετούνται οι κα¬ 
τωτέρω αρχές: 

-Η προστασία της φυσικής και πολιτιστικής ιδιαιτερότη¬ 
τας κάθε νησιού πρέπει να αποτελεί τον πυρήνα ενός 
Ολοκληρωμένου Νησιωτικού Σχεδιασμού. 

-Ο σχεδιασμός των δραστηριοτήτων και των αντίστοι¬ 
χων έργων ή των έργων υποδομής θα πρέπει να σέβεται 
τη φέρουσα ικανότητα των φυσικών οικοσυστημάτων και 
πόρων. Ως φέρουσα ικανότητα μπορεί να ορισθεί η συνι¬ 
στώσα των αλληλεπιδράσεων και αλληλεξαρτήσεων του 
περιβαλλοντικού, κοινωνικού και οικονομικού χώρου, και 
προσδιορίζεται από το βέλτιστο επίπεδο των συνιστωσών 
της. Οι επιλογές για τον αιγαιοπελαγίτικο χώρο, σε βρα¬ 
χυπρόθεσμο ορίζοντα, εστιάζουν σε δύο ομάδες σχετι¬ 
κών δεικτών, άμεσα συνδεδεμένες με την περιβαλλοντι- 

4 Που διατυπώνονται στο πρώτο επίσημο «Σχέδιο Ανάπτυξης του Κοινοτι¬ 
κού Χώρου» (ΣΑΚΧ) της άτυπης συνάντησης των Υπουργών Χωροταξίας 
της Ε.Ε.τον Ιούνιο του 1997 στο Νοορτβέϊκ. 


κή, κοινωνική και οικονομική χωρητικότητα. Εκτιμάται ότι 
στο άμεσο μέλλον, η εκτίμηση της φέρουσας ικανότητας 
μπορεί να βασισθεί στο ακόλουθο πλέγμα δεικτών: 

1. Περιβαλλοντικοί δείκτες (διαθέσιμος φυσικός υπο¬ 
δοχέας και χωρητικότητα ακτών). 

2. Κοινωνικο-οικονομικοί δείκτες (ποσοστό των ασφα¬ 
λώς διατιθέμενων στερεών αποβλήτων, ποιότητα διατιθέ¬ 
μενων σε φυσικούς αποδέκτες υγρών αποβλήτων, ενερ¬ 
γειακή επάρκεια, επάρκεια υδατικών πόρων, πληθυσμια- 
κή σχέση μονίμων κατοίκων - επισκεπτών, μέσος όρος 
πληρότηταςτηντελευταία δεκαετία, μέσος ρυθμός μείω¬ 
σης εσόδων ανά κλίνη σε διάστημα δεκαετίας, επάρκεια 
υγειονομικής περίθαλψης). 

- Η αειφόρος ανάπτυξη απαιτεί την κινητοποίηση του 
νησιωτικού πληθυσμού και την καλλιέργεια του αισθήμα¬ 
τος κοινής ευθύνης. 

- Ο σχεδιασμός για την επίτευξη της αειφόρου ανάπτυ¬ 
ξης θα γίνεται σε επίπεδο νησιού και νησιωτικής ενότητας 
(Νομαρχία / Περιφέρεια). 

- Κατά τη χάραξη των διαφόρων αναπτυξιακών - τομεα- 
κών πολιτικών, απαιτείται ο σεβασμός της φέρουσας ικα¬ 
νότητας των νησιών και των οικοσυστημάτων. 

Γ.2. Αναπτυξιακό πλαίσιο 

Γ.2.1 Πληθυσμός 

Το έτος 2015 υπολογίζεται ότι ο πληθυσμός της Περιφέ¬ 
ρειας θα υπερβαίνει τους 350.000 κατοίκους, λαμβανομέ- 
νων υπόψη των τάσεων φυσικής και μεταναστευτικής κίνη¬ 
σης σε περιφερειακό επίπεδο. Στόχος παραμένει η βελτίω¬ 
ση των ενδοπεριφερειακών ανισοτήτων ως προς τα μεγέθη 
πληθυσμού (συγκράτηση / διατήρηση πληθυσμιακής βά¬ 
σης στα πολύ μικρά νησιά, εξυγίανση δημογραφικής σύν¬ 
θεσης σχεδόν στο σύνολο των νησιών, κλπ.). 

Γ.2.2 Προβλέψεις απασχόλησης και προϊόντος 

Γ.2.2.1 Ο πρωτογενής τομέας 

Η συμμετοχή του τομέα στη συνολική απασχόληση το 
2015 προβλέπεται ποσοστό απασχόλησης της τάξης του 
8% (το 1996 ήταν 10,6%). Αλλά και η συμβολή του αγρο¬ 
τικού προϊόντος στο ΑΠΠ αναμένεται να περιορισθεί ακό¬ 
μη περισσότερο (κυμαινόμενο πλησίον του 7-8% το 
2015), δεδομένων των έως σήμερα διαμορφωμένων τά¬ 
σεων σε ευρωπαϊκό επίπεδο καθώς και της αναμενόμενης 
οικονομικής φυσιογνωμίας της Περιφέρειας στο άμεσο 
περιβάλλον παρά την επιδίωξη για διατήρηση και ενίσχυ¬ 
ση του τομέα. 

Γ.2.2.2 Ο δευτερογενής τομέας 

Η συμβολή του δευτερογενή τομέα στην περιφερειακή 
οικονομία εξαρτάται σε μεγάλο βαθμό από τις κατασκευ¬ 
ές και την μεταποίηση. 

Η έως σήμερα διαμορφωμένη επενδυτική δραστηριό¬ 
τητα στη μεταποίηση κρίνεται υποτονική (με εξαίρεση την 
ανοδική πορεία των ναυπηγείων Νεωρίου) οφειλόμενη σε 
μεγάλο βαθμό στη νησιωτικότητα με συνέπεια την επικοι- 
νωνιακή δυσκαμψία, την αδυναμία αξιόλογων οικονομιών 
κλίμακας και ανταγωνιστικού προϊόντος. 

Παρά την ισχύ ενός αναπτυξιακού νόμου (2601/98), ελ¬ 
κυστικού για επενδύσεις στα μικρά νησιά, τα αναμενόμε¬ 
να αποτελέσματα ως προς τη συμβολή του δευτερογενή 
τομέα στην απασχόληση και το ΑΠΠ με ορίζοντα το 2015, 
δεν αναμένεται υπέρβαση των αντίστοιχων μεγεθών της 
τελευταίας δεκαετίας (20% της απασχόλησης και 15-18% 
του ΑΠΠ). Η οικοδομική δραστηριότητα άμεσα συναρτώ- 
μενη με τον τουρισμό, αναμένεται να διατηρήσει τη ση¬ 
μαντική συμβολή της στα οικονομικά μεγέθη του τομέα. 

Γ.2.2.3 Ο τριτογενής τομέας 

Το 1996 η απασχόληση στο τριτογενή τομέα αποτελεί 
το 68,3% της συνολικής σε επίπεδο Περιφέρειας, ενώ το 
1998 ο τριτογενής τομέας υπερβαίνει το 80% του ΑΠΠ, 
συμβάλλοντας καθοριστικά στο υψηλό κατά κεφαλή ΑΠΠ 
(υψηλότερο το μέσου εθνικού). Η πρωτοκαθεδρία του 
τουρισμού στη διαμόρφωση τόσο της αγοράς εργασίας 
όσο και του προϊόντος θα διατηρηθεί και μελλοντικά υπό 
την προϋπόθεση αναγκαίων αλλαγών αναφορικά με τις 
μορφές και την ένταση της τουριστικής κίνησης, την άμ¬ 
βλυνση της εποχικότητας, τη συμπληρωματικότητα με 
δραστηριότητες του πρωτογενή και δευτερογενή τομέα. 

Γ.2.2.4 Περιφερειακή αγορά εργασίας 

Για τη συγκρότηση μιας «άλλου τύπου» περιφερειακής 
αγοράς εργασίας για το Ν. Αιγαίο, που δεν θα αποτελεί 
άθροισμα των επιμέρους τοπικών αγορών, προβλέπεται 
ότι θα παίξουν καταλυτικό ρόλο: 

- η συνεχής βελτίωση των επικοινωνιακών δυνατοτήτων 
μεταξύ των νησιών, 

- η υιοθέτηση, η ενίσχυση και διάχυση της χρήσης και- 
νοτόμων μεθόδων εργασίας, όπως η τηλεργασία και εκ¬ 
παίδευση, 

- η αποσαφήνιση της κατεύθυνσης της κύριας παραγω¬ 
γικής φυσιογνωμίας της περιφερειακής οικονομίας, με 
την υιοθέτηση αρχών της βιώσιμης ανάπτυξης, 

- πιθανές εξειδικεύσεις ορισμένων τοπικών αγορών ερ¬ 
γασίας, στηριζόμενες σε αντίστοιχους ρόλους που ενδέ¬ 
χεται να παίξουν «περιοχές-κλειδιά» στο παραγωγικό 
υπόβαθρο της Περιφέρειας. 

- Η βαρύτητα του τριτογενή τομέα και κυρίως του του¬ 
ρισμού στην απασχόληση της Περιφέρειας έως σήμερα, 
θα διατηρηθεί αναμφισβήτητα και την επόμενη δεκαετία. 
Η ανάγνωση της διαπίστωσης αυτής θα πρέπει να συνο¬ 
δεύεται και από το πλαίσιο των ακόλουθων θέσεων: 

- Έλεγχος, διύλιση της τουριστικής δραστηριότητας 
μαζικού χαρακτήρα, μέσω των αρχών της βιώσιμης ανά¬ 
πτυξης με συνεπαγόμενη στροφή προς εναλλακτικές, 
ήπιες μορφές, εναρμονισμένες με το χαρακτήρα της κά¬ 
θε περιοχής και με κατεύθυνση άρσης της εποχικότητας 
της απασχόλησης. 

- Η υιοθέτηση της εξειδίκευσης της Περιφέρειας ως 
τουριστικού προορισμού σε διεθνές επίπεδο, δεν πρέπει 
να ταυτισθεί σε επίπεδο απασχόλησης με τη μονοκαλ¬ 
λιέργεια ή μονοανάπτυξη του τουρισμού, καθώς εγκυμο¬ 
νεί κινδύνους συνολικής ανατροπής των δυνατοτήτων 
απασχόλησης του τοπικού πληθυσμού. 

- Παρουσία καιτωντριώνπαραγωγικώντομέωνσεκάθε 
«αυτοτελή» χωρική ενότητα, που θα εξασφαλίζει μια πε¬ 
ρισσότερο ισόρροπη κατανομή ανθρώπων και δραστη¬ 
ριοτήτων στο νησιωτικό χώρο. Προϋπόθεση για τη διατή¬ 
ρηση των δραστηριοτήτων του πρωτογενή και δευτερο¬ 
γενή τομέα αποτελεί η περαιτέρω ενίσχυσή τους με 
κατάλληλες υποδομές, ρυθμίσεις και κίνητρα, με πιλοτι¬ 
κές εφαρμογές τεχνολογικών και μεθόδων διαχείρισης / 
εξοικονόμησης ενέργειας, νερού και πρώτων υλών. 

- Σημειώνεται ότι η διατήρηση ενός ικανού αριθμού 
απασχολουμένων, σε τομείς / κλάδους που δοκιμάζονται 
και σε ευρωπαϊκό επίπεδο -συνεπεία της εγκατάλειψης 
του «αγροτικού χώρου» και της αποβιομηχάνισης / τριτο- 
γενοποίησης- στον ιδιόμορφο χώρο του Ν. Αιγαίου, απαι¬ 
τεί παρεμβάσεις και εξασφάλιση εξωγενών παραγόντων 
που υπερβαίνουν τις εκτιμήσεις του παρόντος. 


- Η «τυπολογία» της απασχόλησης και ανεργίας στα νη¬ 
σιά στο άμεσο μέλλον, είναι βέβαιο ότι θα συνδυάζει κλη¬ 
ρονομιές του παρελθόντος και σημερινές δυναμικές που 
υπερβαίνουν τα όρια της Περιφέρειας. Χαρακτηριστικά 
αναφέρονται: 

• Η Επαγγελματική κινητικότητα των κατοίκων προς 
δραστηριότητες σχετιζόμενες με τον τουρισμό και γενι¬ 
κότερα με τις υπηρεσίες. 

• Η ανάπτυξη καινοτόμων μεθόδων εργασίας, όπως η 
τηλεργασία. 

• Το μικρό ποσοστό ανεργίας, που θα συνεχίσει να κι¬ 
νείται χαμηλότερα από το μέσο εθνικό. 

Γ.3 Χωροταξική Οργάνωση 

Γ.3.1 Ιεράρχηση Οικιστικού Δικτύου 

Ο κατακερματισμός των ανθρωπογεωγραφικών ενοτή¬ 
των που διέπει τον χαρακτήρα της ανάπτυξης του νησιω¬ 
τικού χώρου του Ν. Αιγαίου, αναπαράγεται και θα συνεχί¬ 
σει να αναπαράγεται δημιουργώντας την αναγκαιότητα 
για Οικιστικά Κέντρα, διαφορετικού τύπου και διαφορετι¬ 
κού τρόπου κατάταξης σε επίπεδα από τα αντίστοιχα της 
ηπειρωτικής χώρας. 

Η κατάταξη και ιεράρχηση των οικιστικών κέντρων της 
Περιφέρειας προσδιορίζεται από: 

• Την συνεκτίμηση τόσο του μόνιμου πληθυσμού όσο 
καιτου μέσου εποχιακού, χωρίςτιςακραίεςτουςτιμές, με 
την αναμενόμενη εξέλιξή του. Το βαθμό επιρροής και γε¬ 
ωγραφικής εμβέλειας του οικιστικού κέντρου στο συγκε¬ 
κριμένο χώρο της Περιφέρειας και στα οικιστικά κέντρα 
που εξαρτώνται από αυτό. 

• Τον βαθμό επιρροής και γεωγραφικής εμβέλειας του 
οικιστικού κέντρου στο συγκεκριμένο χώρο της Περιφέ¬ 
ρειας και στα οικιστικά κέντραπου εξαρτώνται από αυτό. 

• Την προηγούμενη αντιστοιχία και κατάταξή του στη 
χωροταξική οργάνωση των νομών (ΥΧΟΠ ’84). 

• Τις εξυπηρετήσεις και τον εξοπλισμός τους. 

Σύμφωνα με τα παραπάνω, τα Οικιστικά Κέντρα της Πε¬ 
ριφέρειας Ν. Αιγαίου κατατάσσονται σε τέσσερεις βαθμί¬ 
δες/επίπεδα,: 

Περιφερειακά Κέντρα: αντίστοιχα με τους οικισμούς 
1ου Επιπέδου (Ρόδος, Ερμούπολη). 

Νομαρχιακά Κέντρα: αντίστοιχα με οικισμούς 2ου Επι¬ 
πέδου και 3ου Ενισχυμένου (Κως,Νάξος). 

Υπερτοπικά Κέντρα: αντίστοιχα με οικισμούς 3ου Ενι- 
σχυμένου ή 3ου Επιπέδου (Κάλυμνος, Κάρπαθος, Φηρά, 
Μήλος). 

Τοπικά Κέντρα: αντίστοιχα με οικισμούς 3ου ή 4ου Επιπέ¬ 
δου (Πάτμος, Λέρος, Αντιμάχεια, Γεννάδιο, Ιαλυσσός, 
Έμπωνας, Κρεμαστή, Αρχάγγελος, Φαληράκι Ρόδου, Χώρα 
Άνδρου, ΧώραΤήνου, Μύκονος, Κορρησία, Παροικιά, Ίος). 

Λοιποί Οικισμοί: περιλαμβάνουν όλους τους οικισμούς 
4ου και 5ου Επιπέδου (169 οικισμοί Ν. Δωδεκανήσου και 
409 οικισμοί Ν. Κυκλάδων). 

Γ.3.2 Οικιστική Οργάνωση και λειτουργία 

Στον τομέα της οικιστικής ανάπτυξης, πρέπει να εξορ- 
θολογισθεί και περιορισθεί η επέκταση της οικιστικής 
χρήσης σε νέες περιοχές και η κατάληψη γεωργικών, δα¬ 
σικών ή άλλων εκτάσεων. Προς την κατεύθυνση αυτή 
πρέπει: 

• Να περιοριστεί δραστικά η εκτός σχεδίου δόμηση 
(κατάργηση παρεκκλίσεων, αναπροσαρμογή όρων δόμη¬ 
σης, επιβολή περιορισμών). 

• Να γενικευθεί ο σχεδιασμός χρήσεων γης στην ύπαι¬ 
θρο μέσω των νέων Γ.Π.Σ. καιΣ.Χ.Ο.Ο.Α.Π. 

• Να υιοθετηθεί η αρχή της «συμπαγούς πόλης». 

• Να αποκτήσουν σχέδιο και αναβαθμισθούν ποιοτικά τα 
οικιστικά κέντρα. Ειδικά για εγκρίσεις, επεκτάσεις και ανα¬ 
θεωρήσεις σχεδίων πόλεων και οικισμών που βρίσκονται σε 
παράκτιες περιοχές, πρέπει να λαμβάνονται υπόψη τα ειδι¬ 
κά χαρακτηριστικά του παράκτιου χώρου και να αιτιολο¬ 
γούνται ειδικά οι προτάσεις τους για τα τμήματα των οικι¬ 
σμών που βρίσκονται στην κρίσιμη και τη δυναμική ζώνη του 
άρθρου 3 του Ειδικού Πλαισίου Χωροταξικού Σχεδιασμού 
και Αειφόρου Ανάπτυξης για τον Παράκτιο Χώρο. 

Ως προς τη δόμηση προτείνεται η υιοθέτηση κανόνων - 
προτύπων στη βάση των αρχών της αειφορίας καθώς και 
αρχιτεκτονικού και μορφολογικού περιεχομένου. 

Η οργάνωση και λειτουργία του οικιστικού δικτύου ανα¬ 
μένεται να έχει τα εξής χαρακτηριστικά: 

• Τα κύρια αστικά και ημιαστικά κέντρα θα συνεχίσουν 
να παρουσιάζουν την ισχυρή τους εξωστρέφεια και να 
ασκούν επιρροή στα γειτονικά κέντρα ή νησιά παρόλο 
που η ανάπτυξή τους αναμένεται να ακολουθήσει μετριό¬ 
τερους ρυθμούς από αυτούςτων μεσαίων και μικρότερων 
νησιών. 

• Τα δύο Περιφερειακά Κέντρα Σύρος και Ρόδος διατη¬ 
ρούν και επαυξάνουν το ρόλο τους ως διοικητικά και 
εμπορικά κέντρα με καλύτερη σύνδεση μεταξύ τους και 
με τα Νομαρχιακά Κέντρα που εξαρτώνται από αυτά. 

• Τα δύο Νομαρχιακά Κέντρα, η Κως και η Νάξος ενι- 
σχύονται στον διοικητικό και παραγωγικό τους ρόλο εξο¬ 
πλισμένα με κομβικά λιμάνια και διεθνή αεροδρόμια και 
θα συνεχίσουν (Κως) ή θα αρχίσουν (Νάξος) να αποτε¬ 
λούν επίσης βασικές πύλες εισόδου στην Περιφέρεια και 
από το εξωτερικό. 

• Στο επίπεδο των Υπερτοπικών Κέντρων θα αποτελέ- 
σουν πόλους ενισχυμένου επιπέδου η Μήλος, η Θήρα, η 
Κάρπαθος και η Κάλυμνος. Η ενίσχυση των βασικών υπο¬ 
δομών μεταφορών (λιμάνια και αεροδρόμια) και των κοι¬ 
νωνικών εξυπηρετήσεων (εκπαίδευση, υγεία, πολιτισμός) 
στα νησιά αυτά, σε συνδυασμό με επενδύσεις και δημι¬ 
ουργία νέων θέσεων εργασίας σε τουρισμό, υπηρεσίες 
και μεταποίηση μέσω των δράσεων του Γ’ ΚΠΣ, θα στηρί¬ 
ξουν και θα αναβαθμίσουν το ρόλο τους. 

• Στο επίπεδο των μικρότερων νησιών (των περιοχών 
μέσης και χαμηλής ανάπτυξης) αναμένεται σχετική μείω¬ 
ση του σημερινού επιπέδου εξάρτησης με την ενίσχυση 
της επάρκειάς τους τόσο και κοινωνικές και τεχνικές υπο¬ 
δομές και εξυπηρετήσεις, όσο και με την ορθολογική ορ¬ 
γάνωση των μεταφορικών συνδέσεων κυρίως των ακτο¬ 
πλοϊκών. 

Η οικονομική στήριξη των λειτουργικών σχέσεων ομά¬ 
δων νησιών ή οικισμών θα δημιουργήσει γεωγραφικές 
υποενότητες σε επίπεδο επαρχείου ή και χαμηλότερο, με 
μεγαλύτερη εσωτερική συνοχή και μικρότερη εξάρτηση 
απόταπλησιέστερα κύρια κέντρα εντός και εκτός της Πε¬ 
ριφέρειας. Τέτοιες υποενότητες αποτελούν π.χ.: 

- Οι βόρειες Κυκλάδες 

- Οι δυτικές Κυκλάδες 

- Οι νότιες - κεντρικές Κυκλάδες με κέντρο την Ίο 

- Η βόρεια Δωδεκάνησος με κέντρα την Πάτμο καιτη Λέ- 
ρο 

- Η νότια Δωδεκάνησος με κέντρο την Κάρπαθο 

- Η νότια Ρόδος με κέντρο το δίπολο Γεννάδιο - Λίνδο 

Οι υποενότητες αυτές θα εξυπηρετηθούν από τη λει¬ 
τουργία των προτεινόμενων Τοπικών Κέντρων, 9 στη Δω¬ 
δεκάνησο και 6 στις Κυκλάδες. 


• Τέλος, στο επίπεδο των πολύ μικρών οικισμών (<100 
κατ.), αναμένεται στασιμότητα σε επίπεδο Περιφέρειας, 
ενώ στο επίπεδο του Ν. Κυκλάδων αναμένεται μείωση, 
που σημαίνει κίνδυνο ερήμωσης και εγκατάλειψης ορι¬ 
σμένων νησιών. Η τάση αυτή μπορεί να ανασχεθεί μόνο με 
ειδικές τοπικές αναπτυξιακές παρεμβάσεις και ειδικότε¬ 
ρο χωροταξικό σχεδίασμά στο συγκεκριμένο χώρο. 

Γ.3.3 Κοινωνικός εξοπλισμός 

Τα Οικιστικά Κέντρα, όπως περιγράφονται παραπάνω, 
προκειμένου να επιτελέσουντο ρόλο τους αποτελεσματι¬ 
κά, πρέπει να ικανοποιήσουν δύο συνθήκες: 

α. Να εξασφαλίσουν τον ελάχιστο απαραίτητο «εξοπλι¬ 
σμό» σε υπηρεσίες και υποδομές διοικητικού και κοινωνι¬ 
κού χαρακτήρα. 

β. Ο στόχος της βελτίωσης του επιπέδου των παρεχο- 
μένων εξυπηρετήσεων και μετά την ολοκλήρωση των 
προτεινομένων δομών και υποδομών θα επιτευχθεί με την 
εφαρμογή νέας προσέγγισης στη λειτουργία των μηχανι¬ 
σμών της Διοίκησης, που θα επωφελείται από καινοτόμα 
συστήματα οργάνωσης (πολυδύναμα) καιτη χρήση νέων 
τεχνολογιών (τηλεματικής, πολυμέσων κλπ). 

Σαν παράδειγμα τέτοιων καινοτόμων μεθόδων προτεί- 
νεται η οργάνωση σε κάθε υπερτοπικό ή/και τοπικό κέ¬ 
ντρο μιας «πολυδύναμης μονάδας» στελεχωμένης με ένα 
έως τρία άτομα, πολλαπλών αρμοδιοτήτων και κατάλλη¬ 
λης τεχνικής κατάρτισης για τη διεκπεραίωση όλων των 
θεμάτων τοπικού επιπέδου. Η μονάδα αυτή θα βρίσκεται 
σε άμεση σύνδεση με ένα «Διϋπηρεσιακό Όργανο», εγκα¬ 
τεστημένο στο Περιφερειακό Κέντρο (στην έδρα του Νο¬ 
μού ή και της Περιφέρειας), για την επίλυση κάθε προ¬ 
βλήματος διοικητικής εξυπηρέτησης των πολιτών (αδειο- 
δοτήσεις, ασφαλιστικά, έκδοση πιστοποιητικών, πλη¬ 
ροφόρηση, κ.λπ.). 

Οι αναμενόμενες θετικές επιπτώσεις από μια τέτοια ορ¬ 
γάνωση αφορούν τον περιορισμό των μετακινήσεων και 
την επιβάρυνση των υποδομών και μέσων μεταφορών, τη 
μείωση του χρόνου εκτέλεσης ενεργειών και έργων και 
κυρίως την άμβλυνση του αισθήματος της απομόνωσης 
και τη βελτίωση της ποιότητας ζωής των κατοίκων των μι¬ 
κρών νησιωτικών οικισμών. 

Η παροχή υπηρεσιών υγείας στις νησιωτικές περιοχές 
συνδέεται άμεσα με τη γεωγραφική ιδιαιτερότητα της πε¬ 
ριοχής. Η στρατηγική ανάπτυξη των Περιφερειακών Συ¬ 
στημάτων Υγείας Πρόνοιας προβλέπει: 

• Τη λειτουργία μονάδων ανά νησί με σημαντικό βαθμό 
διοικητικής αυτονομίας ώστε να καθοδηγούνται επαρκώς 
σε ορθολογική λειτουργία. 

• Τη λειτουργία μονάδων αλληλοσυμπληρούμενων, 
οργανωμένων, όχι κατ’ ανάγκη σε ένα σύστημα πυραμί¬ 
δας βάσει μεγέθους (μεγάλο / μικρό Νοσοκομείο - Κέντρο 
Υγείας) αλλά σε ένα σύστημα συνεργασίας. 

• Τη στελέχωση κάθε Μονάδας Υγείας που θα εγγυάται 
το ελάχιστο βασικό επίπεδο παροχής υπηρεσιών υγείας 
στον πληθυσμό κάθε νησιού καιτη δυνατότητα να αντιμε¬ 
τωπίζονται σε τοπικό επίπεδο οι επείγουσες και άμεσες 
ανάγκες υγείας σε συνθήκες αποκλεισμού. 

Μέσω επίσης της συνεργασίας των Μονάδων και της 
Τηλεϊατρικής παρέχονται υπηρεσίες δευτεροβάθμιας πε¬ 
ρίθαλψης σε ενιαίο πλαίσιο από ένα «ιδεατό Νοσοκομείο 
- δίκτυο» με πρωταρχικό σκοπό την αύξηση της εμπιστο¬ 
σύνης του πληθυσμού και τη μείωση των μετακινήσεων 
προς την Αθήνα. 

Στο πλαίσιο των παραπάνω και δεδομένου του ισχύο- 
ντος θεσμικού πλαισίου (ΠΕ.Σ.Υ.Π.) θα πρέπει: 

1. Σε μεγάλα νησιά - πρωτεύουσες νομού η ύπαρξη Γε¬ 
νικού Νοσοκομείου. 

2. Σε νησιά ή Καποδιστριακούς Δήμους με πληθυσμό 
άνω των 5.000 κατοίκων και έντονη τουριστική ανάπτυξη, 
η ύπαρξη Γ ενικού Νοσοκομείου - Κέντρου Υγείας ή του¬ 
λάχιστον η ύπαρξη ενός πλήρως στελεχωμένου μεγάλου 
Κέντρου Υγείας. 

3. Σε μεγάλα νησιά όπου ήδη υπάρχει Γενικό Νοσοκο¬ 
μείο - Κέντρο Υγείας και πάνω στο νησί υπάρχουν Καπο- 
διστριακοί Δήμοι με πληθυσμό άνω των 5.000 κατοίκων 
που απέχουν πάνω από 18 χλμ. από το Γ ενικό Νοσοκομείο 
- Κέντρο Υγείας, μπορεί να δημιουργείται Κέντρο Υγείας. 
Η ανωτέρω απόσταση των 18 χλμ. μπορεί να μειώνεται 
ακόμα στα 10 χλμ., όταν ο Δήμος παρουσιάζει ιδιαίτερα 
αυξημένες ανάγκες και ιδιόμορφες συνθήκες π.χ. μεγά¬ 
λης θερινής αύξησης του πληθυσμού. Ομοίως σε Καπο- 
διστρικούς Δήμους με πληθυσμό πάνω από 3.000 κατοί¬ 
κους και σε απόσταση πάνω από 50 χλμ. από το Νοσοκο¬ 
μείο - Κέντρο Υγείας, μπορεί να δημιουργείται Κέντρο 
Υγείας. 

4. Σε νησιά ή Καποδιστριακούς Δήμους με πληθυσμό 
από 1.200 έως 5.000 κατοίκους, η ύπαρξη Κέντρου Υγεί¬ 
ας. Όπου λειτουργεί τέτοιο Κέντρο Υγείας, σε Καποδι- 
στριακό Δήμο ή Κοινότητα που είναι εξαιρετικά δυσπρό¬ 
σιτη και απομονωμένη περιοχή και απέχει πάνω από 30 
χλμ. οδικώς από το πλησιέστερο Κέντρο Υγείας μπορεί να 
δημιουργείται Πολυδύναμο Περιφερειακό Ιατρείο για 
πληθυσμό μέχρι 700 κατοίκους και Κέντρο Υγείας για 
πληθυσμό από 700 μέχρι 5.000 κατοίκους. Για πληθυσμό 
μέχρι 1.200 κατοίκους μπορεί να δημιουργείται Πολυδύ¬ 
ναμο Περιφερειακό Ιατρείο εφόσον τροποποιηθεί η κεί¬ 
μενη νομοθεσία. 

5. Σε νησιά με πληθυσμό μέχρι 1.200 κατοίκους, η ύπαρ¬ 
ξη Πολυδύναμου Περιφερειακού Ιατρείου. 

6. Η ύπαρξη απλών Περιφερειακών Ιατρείων προβλέπε- 
ται σε όλα τα νησιά ή Καποδιστριακούς Δήμους ή Κοινό¬ 
τητες, ανάλογα με τις γεωγραφικές καιπληθυσμιακές ίδι¬ 
α ιτερότητές τους και είναι ανεξάρτητη της δυναμικότη¬ 
τας των κύριων μονάδων που βρίσκονται στο νησί. 

Σε ορισμένα νησιά είναι απαραίτητη η δημιουργία Ειδι¬ 
κών Υποδομών Υγείας (π.χ. μονάδα τεχνητού νεφρού, 
κ.λπ.) 

Γ.4 Κατευθύνσεις για την προστασία και ανάδειξη του 
φυσικού και πολιτιστικού περιβάλλοντος 

• Ολοκληρωμένη περιβαλλοντική διαχείριση και προ¬ 
στασία των περιοχών του δικτύου ΝΑΤΕΙΠΑ 2000 και κα¬ 
θορισμός ζωνών επιτρεπόμενων χρήσεων και δραστηριο¬ 
τήτων μέσα σε αυτές και στην περίμετρό τους. 

• Περιβαλλοντική διαχείριση μεμονωμένων περιοχών 
που περιλαμβάνονται σε αναγνωρισμένους καταλόγους 
ευαίσθητων ή /και αξιόλογων οικοσυστημάτων. 

• Προστασία, ανάδειξη και προβολή των Τοπίων Ιδιαί¬ 
τερου Φυσικού Κάλλους και ένταξή τους σε δίκτυα ήπιων 
αναπτυξιακών επενδύσεων και δραστηριοτήτων. 

• Καθορισμός επιτρεπόμενων χρήσεων γης και όρων 
και περιορισμών δόμησης προς την κατεύθυνση της δια¬ 
φύλαξης του εξωαστικού χώρου, της προστασίας του πε¬ 
ριβάλλοντος και του τοπίου. 

• Προστασία της γεωργικής γης υψηλής παραγωγικό¬ 
τητας. 

• Προστασία των θαλάσσιων πόρων. 


• Απόλυτη ή αυστηρή προστασία ακατοίκητων νήσων 
και βραχονησίδων. 

• Ενίσχυση των θεσμικών μηχανισμών προστασίας του 
θαλάσσιου οικοσυστήματος. 

• Προστασία των δασικών εκτάσεων, αποκατάσταση 
και προστασία των κατεστραμμένων δασικών εκτάσεων. 

• Προστασία αγροτικών και αλιευτικών δραστηριοτή¬ 
των που συμβάλλουν στη διατήρηση των παραδοσιακών 
αγρο-οικοσυστημάτων και θαλασσίων οικοσυστημάτων 
(καλλιέργειες σε αναβαθμίδες, αμπελώνες κ.λπ.). 

• Πρόληψη και έλεγχος της ρύπανσης και μόλυνσης. 

• Προώθηση χάραξης οριογραμμώντου αιγιαλού, της 
παραλίας και αναθεώρησης του παλαιού αιγιαλού. 

• Ενημέρωση και ευαισθητοποίηση των τοπικών φορέ¬ 
ων διαχείρισης, περιβαλλον-τικών οργανώσεων, κατοί¬ 
κων και επισκεπτών. 

Γ ια την προστασία της πολιτιστικής κληρονομιάς και 
την παγίωση της πολιτιστικής ταυτότητας του Ν. Αιγαίου: 

• Οργάνωση ενός δικτύου πολιτιστικών πόρων (ιστορι¬ 
κών και αρχαιολογικών χώρων, παραδοσιακής αρχιτεκτο¬ 
νικής, παραδόσεων και εθίμων, σύγχρονων εκδηλώσεων 
πολιτισμού). 

• Ενθάρρυνση της επανάχρησηςτου κτιριακού αποθέ¬ 
ματος αστικού και αγροτικού χαρακτήρα, με δράσεις 
αποκατάστασης ιστορικών / παραδοσιακών κτιρίων κα¬ 
θώς και διατήρησης και αναβίωσης παραδοσιακών δρα¬ 
στηριοτήτων. 

• Διευκόλυνση της πρόσβασης των τοπικών κοινωνιών 
στον πολιτισμό με την ενίσχυση σύγχρονων πολιτιστικών 
πρωτοβουλιών και με την προώθηση της συμμετοχής του 
κοινού σε δραστηριότητες και εκδηλώσεις στα πλαίσια 
της λειτουργίας του δικτύου πολιτιστικών πόρων. 

• Οργάνωση και προώθηση προγραμμάτων εκπαίδευ¬ 
σης και κατάρτισης σε επαγγέλματα ευαίσθητα από πολι¬ 
τιστικής πλευράς, όπως π.χ. παραδοσιακές οικοδομικές 
τεχνικές, μαρμαρογλυπτική, αγγειοπλαστική, ξυλουργι¬ 
κή κ.λπ. 

• Προστασία και προβολή της ιστορικής και πολιτιστι¬ 
κής συνέχειας μέσα από πολιτικές στους τομείς των με¬ 
ταφορών και του τουρισμού. 

• Αποκατάσταση και προστασία μνημείων, ιστορικών 
κέντρων πόλεων και παραδοσιακών οικισμών μέσω μιας 
«λειτουργικής» και όχι απαραίτητα «μουσειακής» προ¬ 
σέγγισης. 

Γ.5 Χωρική διάρθρωση των βασικών δικτύων μεταφορι¬ 
κής υποδομής - Στρατηγικές Επιλογές και Κατευθύνσεις 

Βασική κατεύθυνση για την ανάπτυξη του συστήματος 
μεταφορών στο Ν. Αιγαίο αποτελεί η ανάπτυξη λειτουρ¬ 
γία και συμπληρωματικότητα κυρίως των ακτοπλοϊκών 
και αεροπορικών και δευτερευόντως των χερσαίων (οδι¬ 
κών) μεταφορών. Καθοριστικής σημασίας είναι η επίτευ¬ 
ξη των ακόλουθων στόχων έως το χρονικό ορίζοντα 2015: 

• Αντιμετώπιση των εγγενών δυσχερειών που προκύ¬ 
πτουν από την πολυδιάσπαση του νησιωτικού χώρου και 
τις χρονοαποστάσεις στην πλήρη κάλυψη των αναγκών 
μετακίνησης των μονίμων κατοίκων αλλά και του εξαιρε¬ 
τικά μεγάλου αριθμού επισκεπτών, άνισα κατανεμημένου 
στον χώρο της Περιφέρειας κατά τη διάρκεια του έτους. 

• Αντιμετώπιση των αντίστοιχων αναγκών μεταφοράς 
βασικών προϊόντων και εμπορευμάτων με διάφορους 
τρόπους και μορφές (φορτηγά αυτοκίνητα, οοπΙαίπθΓδ, 
χύδην, κλπ.). 

• Αντιμετώπιση των αναγκών μεταφοράς επιβατικών 
αυτοκινήτων επισκεπτών και κατοίκων. 

• Αντιμετώπιση της αδυναμίας στήριξης με κριτήρια 
αγοράς ενός επαρκούς συστήματος ακτοπλοϊκής σύνδε¬ 
σης μεταξύ των περισσοτέρων νησιών με αποτέλεσμα την 
ανάγκη επιδότησης ορισμένων γραμμών. 

• Αντιμετώπιση πλήρους κάλυψηςτων αναγκών και της 
ζήτησης εναέριων μεταφορών τόσο της διακίνησης επι¬ 
βατών (κατοίκων και επισκεπτών) όσο και έκτακτων ανα¬ 
γκών μετακινήσεων (υγείας, ασφάλειας / φύλαξης, διοί¬ 
κησης, κλπ.). 

• Διερεύνηση των περιοχών προσθαλάσσωσης υδρο¬ 
πλάνων και η παροχή εγκαταστάσεων ελικοδρομίων για 
την μεταφορά επισκεπτών. 

• Σταδιακή παροχή λιμένων και λιμενικών εγκαταστά¬ 
σεων παντός καιρού. 

Η ακριβής χωροθέτηση των συγκεκριμένων υποδομών 
(λιμάνια, αεροδρόμια, δρόμοι) θα προσδιορισθεί από χω¬ 
ροταξικό σχεδίασμά χαμηλότερου γεωγραφικού επιπέ¬ 
δου (νομός, νησί). 

Γ.5.1 Θαλάσσιες μεταφορές 

Βασικοί άξονες: 

• Ορθολογικός σχεδιασμός και λειτουργία γραμμών 
«κορμού» και «δευτερευουσών» γραμμών (κυκλικών ή 
ακτινωτών συνδέσεων) εξυπηρέτησης υποσυστημάτων 
νησιών, ώστε να μειωθεί το βασικό πρόβλημα των χρονο¬ 
αποστάσεων και να διασφαλίζεται η προσπελασιμότητα 
όλων των νησιών για όλο το χρόνο. 

• Εξασφάλιση λιμενικών υποδομών κατάλληλα και αντί¬ 
στοιχα ιεραρχημένων (σε μέγεθος, χωρητικότητα, εξυπη¬ 
ρετήσεις), ώστε να ικανοποιούντην επιθυμητή λειτουργία 
και κατάλληλα χωροθετημένων στην Περιφέρεια. 

• Μέριμνα για χωροθέτηση, λειτουργία εμπορικών λι¬ 
μένων. 

• Προώθηση χρήσης των κατάλληλων σκαφών (τύπος, 
μέγεθος, ταχύτητα) για κάθε περίπτωση με θέσπιση πλαι¬ 
σίου κινήτρων προς την ιδιωτική πρωτοβουλία. 

Οι θαλάσσιες συνδέσεις κατατάσσονται σε τρία επίπε¬ 
δα: 

• Κύριες διεθνείς, διαπεριφερειακές και διανομαρχια- 
κές συνδέσεις (γραμμές «κορμού») που συνδέουν μεταξύ 
τους μόνο τα κομβικά λιμάνια περιφερειακής σημασίας 
της Περιφέρειας Ν. Αιγαίου με τα αντίστοιχα των ομόρων 
περιφερειών ή τα κύρια λιμάνια εθνικής σημασίας. Στο 
επίπεδο αυτό πρέπει να αξιοποιηθούν επίσης οι δυνατό¬ 
τητες διασυνδέσεων με την Κύπρο και τη Δυτική Ασία, κα¬ 
θώς επίσης και η δυνατότητα απολήξεων, γραμμών από 
τη Μαύρη Θάλασσα και την Τουρκία. 

• Ενδονομαρχιακές συνδέσεις που εξυπηρετούν τοπι¬ 
κά με ακτινωτές ή κυκλικές διαδρομές που έχουν αφετη¬ 
ρίες τα βασικά λιμάνια υπερτοπικής σημασίας υποσυστή¬ 
ματα (νησιωτικά υποσύνολα) /λιμάνια περιφερειακής / 
υπερτοπικής σημασίας. 

• Τοπικές συνδέσεις που εξυπηρετούν τις ανάγκες συ¬ 
χνής επικοινωνίας μεταξύ δύο σημείων (βασικού λιμανιού 
/ νησιού με εξαρτημένο από αυτό μικρότερου λιμανιού / 
νησιού) και δεν καλύπτονται από τις προηγούμενες συν¬ 
δέσεις. 

Επισημαίνεται ότι την εξέλιξη των ενδονομαρχιακών 
συνδέσεωντων Δυτικών και Βορείων Κυκλάδων μπορεί να 
επηρεάσει η μελλοντική αναβάθμιση του ρόλου του λιμα¬ 
νιού του Λαυρίου (σε συνδυασμό με το αεροδρόμιο των 
Σπάτων) που αναμένεται να αναλάβει μέρος του ακτο¬ 


πλοϊκού φόρτου του λιμανιού του Πειραιά. Γενικότερα οι 
θαλάσσιες επικοινωνίες οφείλουν να ευθυγραμμισθούν 
σύμφωνα μετις επιταγές του εθνικού σχεδιασμού και του 
πρόσφατου νόμου του ΥΕΝ 2932/01 και να αποτελέσουν 
αντικείμενο συνεχούς παρακολούθησης ώστε να προβλε- 
φθούν ή και να ισορροπηθούν πιθανές παρενέργειες που 
θα μπορούσανναπροκύψουναπότηνάρσητουσαόοίαρθ 
το 2004. 

Γ.5.2 Αεροπορικές μεταφορές 

Βασικές επιλογές 

• Εξασφάλιση των απαραίτητων υποδομών (αεροδρό¬ 
μια και ελικοδρόμια) με κατάλληλη ιεράρχηση και χωρο¬ 
θέτηση ώστε να ικανοποιούνται οι ανάγκες του μεταφορι¬ 
κού έργου που συνδέεται με την όλη ανάπτυξη της Περι¬ 
φέρειας (σύνδεση με τη χώρα και το εξωτερικό) με 
ιδιαίτερη μέριμνα για την ελαχιστοποίηση περιβαλλοντι¬ 
κών επιπτώσεων από τα απαιτούμενα έργα. 

• Συμπληρωματικότητα και συντονισμός των αερομε¬ 
ταφορών με τις ακτοπλοϊκές μεταφορές σε ότι αφορά το 
συνδυασμό των κομβικών σημείωντων δύο δικτύων και το 
σχεδίασμά των δρομολογίων τους, ώστε να εξασφαλίζε¬ 
ται η έλξη και εξυπηρέτηση εξωτερικών ροών (κυρίως 
τουριστικής κίνησης) αεροπορικώς σε συγκεκριμένα κέ¬ 
ντρα και η διάχυση της κίνησης στη συνέχεια στα γύρω 
νησιά - προορισμούς με τη χρήση γρήγορων σκαφών. 

Γ.5.3 Χερσαίες μεταφορές 

Βασικές επιλογές 

• Κάλυψη των προβλεπόμενων μεταφορικών αναγκών 
και οδικών συνδέσεων με προτεραιότητα στη βελτίωση 
της ποιότητας (γεωμετρικά χαρακτηριστικά, σήμανση, 
ασφάλεια, συντήρηση) και αποφυγή της αύξησης της πυ¬ 
κνότητας του οδικού δικτύου. 

• Αντιμετώπιση των αρνητικών περιβαλλοντικών επι¬ 
πτώσεων από την κατασκευή των οδικών έργων και τη λει- 
τουργίατους. 

• Συμπλήρωση-επέκταση του οδικού δικτύου με δίκτυα 
κυκλοφορίας πεζών, ποδηλάτων, μονοπατιών, κλπ. αντί 
οδικών προσβάσεων ιδιαίτερα χαμηλού προβλεπόμενου 
φόρτου. 

Στα μικρά και μεσαία νησιά: 

• Εξασφάλιση κατά προτεραιότητα σύνδεσης των κυ¬ 
ρίων οικισμών / κέντρων με τα σημεία των προσβάσεων 
κατά νησί (αεροδρόμιο ή λιμάνι). 

• Διάνοιξη των απολύτως απαραίτητων περιμετρικών 
παρακτίων οδών, μόνο εφόσον δεν είναι εφικτή η εξυπη¬ 
ρέτηση σημείων προορισμού (ακτών, φυσικών και αρχαι¬ 
ολογικών πόρων, παραλιακών οικισμών κ.α.) με ακτινωτό 
σύστημα οδικών συνδέσεων, από το εσωτερικό των νη¬ 
σιών. 

Στα μεγαλύτερα νησιά επιδιώκεται κατά προτεραιότη¬ 
τα: 

• Εξασφάλιση αξόνων ευχερούς και ασφαλούς επικοι¬ 
νωνίας κυρίων οικιστικών κέντρων με αεροδρόμια και λι¬ 
μάνια. 

• Δημιουργία περιμετρικών οδών παράκαμψης των με¬ 
γάλων οικιστικών κέντρων. 

Σε όλα τα νησιά: 

• Θέσπιση αυστηρών κριτηρίων σκοπιμότητας διάνοι¬ 
ξης νέων οδών ή επέκτασης των υφισταμένων, με στόχο 
τη βελτίωση της ποιότητας του υφιστάμενου οδικού δι¬ 
κτύου των νησιών και εξυπηρέτηση των κατοίκων και όχι 
της πυκνότητάς του. 

• Υποχρεωτική εκπόνηση ΜΠΕ για οποιοσδήποτε κλί- 

μακας παρέμβαση που σχετίζεται με το οδικό δίκτυο και 
αυστηρός έλεγχος εφαρμογής των επιβαλλόμενων περι¬ 
βαλλοντικών όρων. 

• Αντικατάσταση ζητουμένων οδικών συνδέσεων (για 
αυτοκίνητο) οικισμών με σημεία έλξης τουριστικού ή πο¬ 
λιτιστικού ενδιαφέροντος από ειδικά δίκτυα πεζοπορίας, 
ποδηλάτου, ιππασίας, κ.λ.π. 

Γ.6 Χωρική διάρθρωση των βασικών δικτύων λοιπής τε¬ 
χνικής υποδομής 

Γ.6.1 Ενέργεια 

Το Νότιο Αιγαίο πρέπει να αποτελέσει χώρο καινοτομι- 
κών εφαρμογών και κέντρο ανταλλαγής εμπειριών και με¬ 
ταφοράς τεχνολογίας και τεχνογνωσίας στον τομέα των 
ανανεώσιμων πηγών ενέργειας. 

Η επίτευξη ενεργειακής επάρκειας ή/και αυτοτέλειας 
(στους τομείς όπου είναι εφικτό), μέσω της προώθησης 
των εφαρμογών αξιοποίησης ανανεώσιμων πηγών, σε 
συνδυασμό με συμβατικές μορφές παραγωγής και μεθό¬ 
δους εξοικονόμησης, καθώς και η μείωση της περιβαλλο¬ 
ντικής επιβάρυνσης από τους συμβατικούς σταθμούς πα¬ 
ραγωγής, τις εγκαταστάσεις αποθήκευσης καυσίμων και 
τα εναέρια δίκτυα μεταφοράς ηλεκτρικού ρεύματος, απο¬ 
τελούν προτεραιότητες του προγραμματικού σχεδια- 
σμού σε επίπεδο Περιφέρειας. Στο πλαίσιο αυτό εντάσ¬ 
σονται οι κάτωθι ενέργειες: 

• Απόδοση προτεραιότητας στην εφαρμογή του δεκα¬ 
ετούς σχεδιασμού της ΔΕΗ για τα νησιά, με στόχο τη μεί¬ 
ωση του χρόνου ολοκλήρωσης των διαδικασιών για την 
κάλυψη προγραμματισμένων ενισχύσεων και επεκτάσε¬ 
ων υφιστάμενων σταθμών, την κατασκευή νέων σταθμών 
και την υλοποίηση των διασυνδέσεων με το ηπειρωτικό 
σύστημα. 

• Αξιοποίηση του υψηλού αιολικού δυναμικού των νη¬ 
σιών, μέσα στα πλαίσια των περιορισμών που τίθενται για 
τη διατήρηση του φυσικού και πολιτιστικού αποθέματος 
των νησιών 

• Περαιτέρω ενίσχυση εγκατάστασης μονάδων παρα¬ 
γωγής ρεύματος από ηλιακή ενέργεια, ιδίως στα μικρά 
νησιά. Η εγκατεστημένη ήδη ισχύς τεκμηριώνει τις δυνα¬ 
τότητες και τα όρια αυτής της επιλογής. 

• Εξέταση των δυνατοτήτων αξιοποίησης των γεωθερ¬ 
μικών πεδίων της Μήλου και της Νισύρου σε σχέση με τα 
Σχέδια Ολοκληρωμένης Περιβαλλοντικής Διαχείρισης 
και Προστασίας για τις παρακείμενες περιοχές του δικτύ¬ 
ου ΝαΙυτα 2000. 

• Εκσυγχρονισμός του συστήματος μεταφοράς ενέρ¬ 
γειας και ποιότητας αυτής. 

• Εξασφάλιση της κάλυψης των ενεργειακών αναγκών 
των μελλοντικών ΒΕΠΕ, με έγκαιρη ενημέρωση του φο¬ 
ρέα ευθύνης του ενεργειακού προγραμματισμού. 

• Εφαρμογή προγραμμάτων περιβαλλοντικής ενημέ¬ 
ρωσης για τους κατοίκους των νησιών, με έμφαση στις νέ¬ 
ες ενεργειακές τεχνολογίες και στα συστήματα περιβαλ¬ 
λοντικής διαχείρισης που ακολουθεί η ΔΕΗ. Η προσπά¬ 
θεια πρόληψης μελλοντικών αντιδράσεων για 
περιβαλλοντικούς λόγους είναι ιδιαίτερα σημαντική δε¬ 
δομένης της αναπόφευκτης εξάρτησης από συμβατικές 
μορφές παραγωγής ενέργειας. 

• Κατάρτιση ειδικού πλαισίου περιβαλλοντικών κριτη¬ 
ρίων, όρων και περιορισμών για την αισθητική ένταξη των 
ενεργειακών εγκαταστάσεων (παραγωγής, αποθήκευ¬ 
σης καυσίμων, μεταφοράς ενέργειας κλπ.). Ειδικότερα, η 
χάραξη και η τεχνική λύση της διέλευσης των γραμμών 


μεταφοράς στο χερσαίο χώρο πρέπει να αποτελούν αντι¬ 
κείμενο ειδικών περιβαλλοντικών και τεχνικών μελετών, 
κατά περίπτωση. Προτείνεται η κατά κανόνα επιλογή της 
λύσης των υπογείων καλωδιώσεων με ανάληψη του απαι- 
τούμενου αυξημένου κόστους από τα αναπτυξιακά προ¬ 
γράμματα (τομεακά ή περιφερειακά), χάριντης προστα¬ 
σίας του ευαίσθητου φυσικού και δομημένου περιβάλλο¬ 
ντος των νησιών. 

Γ.6.2 Υδατικό δυναμικό 

Η πολιτική διαχείρισης των υδατικών πόρων πρέπει να 
λάβει υπόψη το περιορισμένο δυναμικό, τον μεγάλο κίν¬ 
δυνο υφαλμύρινσης των υπόγειων υδάτων, την υψηλή ζή¬ 
τηση σε συγκεκριμένη χρονική περίοδο και το μεγάλο κό¬ 
στος των απαιτούμενων έργων ειδικού τύπου.Προτεραιό¬ 
τητα θα πρέπει να δοθεί στη συνετή διαχείριση 
(εξοικονόμηση, ανακύκλωση, επαναχρησιμοποίηση) των 
ανεπαρκών υδατικών πόρων και, γενικότερα, στην εναρ¬ 
μόνιση με την Οδηγία 60/2000/ΕΕ και τις διεθνείς υπο¬ 
χρεώσεις ως προς την αειφόρο ανάπτυξη. Η επιλογή της 
μεθόδου της αφαλάτωσης θα πρέπει να υπακούει σε αυ¬ 
στηρούς περιορισμούς, σε σχέση με την ενεργειακές επι¬ 
δόσεις των συστημάτων αυτών. Απαιτείται, επίσης, συ¬ 
στηματική παρακολούθηση της ποιότητας και ποσότητας 
του υπόγειου αποθέματος, ώστε οι νέες ποσότητες νε¬ 
ρού που προσφέρουν οι λιμνοδεξαμενές, σε συνδυασμό 
και με άλλα μέσα, να αξιοποιηθούν για να επανέλθει το 
υδατικό δυναμικό σε επίπεδα αειφορίας. 

Για την διατήρηση της ποσότητας και της ποιότητας 
των υδατικών πόρων της περιφέρειας, θεωρείται ανα¬ 
γκαία: 

• Η ολοκλήρωση έργων κατασκευής λιμνοδεξαμενών και 
φραγμάτων, συνολικής απόδοσης άνω των 100.000.000 κυ¬ 
βικών μέτρων ετησίως, έκτων οποίων το 40% περίπου στις 
Κυκλάδες και το 60% στα Δωδεκάνησα. 

• Η ενίσχυση παράλληλων δράσεων διαχείρισης υδατι¬ 
κών πόρων, με έμφαση στα νησιά που θα αντιμετωπίσουν 
αρνητικό ισοζύγιο ζήτησης για ύδρευση και άρδευση - 
διαθέσιμου νερού (μετά και από την κατασκευή λιμνοδε- 
ξαμενών και φραγμάτων). Οι δράσεις αυτές, ήπιου χαρα¬ 
κτήρα, μπορούν να περιλαμβάνουν προγράμματα που 
αφορούν την ευαισθητοποίηση κατοίκων και επισκεπτών 
σε θέματα εξοικονόμησης νερού, την εφαρμογή νέωντε- 
χνολογιών που εξασφαλίζουν αποδοτικότερη χρήση νε¬ 
ρού, την ενίσχυση εναλλακτικών μεθόδων καλλιέργειας 
με λιγότερες απαιτήσεις σε υδατικούς πόρους και γενι¬ 
κότερα στη μείωση της κατανάλωσης και την αύξηση της 
αποδοτικότητας της χρήσης. 

• Η οργάνωση δικτύου μεταφοράς νερού προς τα νησιά 
στα οποία δεν είναι εφικτή η κάλυψη των αναγκών ύδρευ¬ 
σης / άρδευσης από τοπικούς πόρους ανεξάρτητα από το 
εφαρμοζόμενο σύστημα διαχείρισης υδατικών πόρων. 

Τέλος, είναι απαραίτητη η θεσμική υποστήριξη της 
εφαρμογής της επιθυμητής υδατικής πολιτικής και ανά¬ 
πτυξης, μεταξύ άλλων στους τομείς της τιμολόγησης και 
τηςκατανομήςτου κόστους/απόδοσης οφέλους, της πα¬ 
ροχής κινήτρων για την εξοικονόμηση νερού σε όλες τις 
χρήσεις. 

Γ.6.3 Υποδομές περιβάλλοντος: διαχείριση στερεών & 
υγρών αποβλήτων 

Μεταξύ των κρίσιμων παραμέτρων στο θέμα της διαχεί¬ 
ρισης των στερεών αποβλήτων συγκαταλέγονται: 

- η εξειδίκευση των δεικτών (φυσικογεωγραφικών, κοι¬ 
νωνικοοικονομικών, οργάνωσης/διοίκησης) που εκφρά- 

ζουν την ιδιαιτερότητα του νησιωτικού χώρου και τη μο¬ 
ναδικότητα του Νοτίου Αιγαίου 

-το υψηλό ποσοστό συμμετοχής των γεωργοκτηνοτρο- 
φικών αποβλήτων 

- η αναμενόμενη αύξηση των αστικών αποβλήτων, των 
αδρανών αποβλήτων και των ιλύων από τις μονάδες βιο¬ 
λογικού καθαρισμού των λυμάτων 

- οι έντονες εποχιακές διακυμάνσεις των παραγόμενων 
ποσοτήτων. 

Άξονες πολιτικής: 

• Δημιουργία ΧΥΤΑ στα νησιά των Ομάδων II και III και, 
κατά περίπτωση, στα νησιά της Ομάδας I, εάν δεν είναι 
σκόπιμη ή/και εφικτή η εξυπηρέτησή τους από τους ΧΥΤΑ 
όμορων νησιών των Ομάδων II και III. Στα νησιά που θα 
προβλεφθεί η μεταφορά των απορριμμάτων, δημιουργία 
Σταθμών Μεταφόρτωσης Αποβλήτων. Μέχρι την ολοκλή¬ 
ρωση της σχετικής υποδομής, αναβάθμιση των υφιστα¬ 
μένων Χώρων Διάθεσης Απορριμμάτων 

• Σταδιακή αποκατάσταση των χώρων ανεξέλεγκτης 
απόρριψης στερεών αποβλήτων. 

• Μείωση του όγκου των αποβλήτων με εφαρμογή με¬ 
θόδων ανακύκλωσης - ανάκτησης οργανικών υλικών. Τα 
Κέντρα Ανακύκλωσης Υλικών θα λειτουργούν συμπληρω¬ 
ματικά των ΧΥΤΑ και θα χωροθετούνται σε νησιά που εμ¬ 
φανίζουν αφενός κατάλληλες ποσότητες οικιακών απο¬ 
βλήτων και αφετέρου δυνατότητες χρήσης των ανακτώ¬ 
μενων οργανικών υλικών. 

• Πλήρης εναρμόνιση με την Οδηγία 91/271 ΕΟΚ. 

• Η ανάπτυξη και χωροθέτηση των προαναφερόμενων 
υποδομών θα προσδιορισθεί από ειδικές μελέτες σε μι¬ 
κρότερο γεωγραφικό επίπεδο αναφοράς (νησιού ή πε¬ 
ριοχής). 

• Εξέταση της σκοπιμότητας σύστασης ενιαίου φορέα 
διαχείρισης απορριμμάτων, ο οποίος να έχει, επίσης, τη 
δυνατότητα χειρισμού των επικίνδυνων και μη αποδεκτών 
για τους ΧΥΤΑ αποβλήτων. 

• Βελτίωση του επιπέδου της τεχνογνωσίας του αν¬ 
θρώπινου δυναμικού της Περιφέρειας στα θέματα της 
λειτουργίας και συντήρησης των εγκαταστάσεων επε¬ 
ξεργασίας λυμάτων. 

Γενικότερα, οι δράσεις που αφορούν διαχείριση απο¬ 
βλήτων θα πρέπει να βασίζονται στον σχεδίασμά περιφε¬ 
ρειακού / νομαρχιακού επιπέδου, ο οποίος με τη σειρά 
του εναρμονίζεται με τις κατευθύνσεις σε επίπεδο εθνι¬ 
κού σχεδιασμού. 

Γ.7 Βασικές κατευθύνσεις χωροταξικής πολιτικής ανά 
τομέα παραγωγής 

Γ.7.1 Πρωτογενής Τομέας 

Η σημασία της διατήρησης και περαιτέρω αξιοποίησης 
της εξαιρετικά περιορισμένης καλλιεργούμενης γεωργι¬ 
κής γης στο Ν. Αιγαίο (το 16,7% της συνολικής έκτασης), 
επιβάλλει να τεθούν περιορισμοί ως προς τη μετατροπή 
της σε άλλες χρήσεις. Οι πιέσεις για αλλαγές στη χρήση 
γης προέρχονται κυρίως από τον τουρισμό, την παραθε- 
ριστική κατοικία, την κτηνοτροφία και την εξόρυξη και 
προβλέπεται να συνεχιστούν και να ενταθούν. 

Οι βασικές κατευθύνσειςχωροταξικήςπολιτικήςγιατον 
πρωτογενή τομέα σε επίπεδο Περιφέρειας είναι οι ακό¬ 
λουθες: 

• Προσδιορισμός, χαρακτηρισμός και οριοθέτηση των 
βασικών σήμερα καλλιεργούμενων εκτάσεων κατά νησί 
(ιδίως για τα μεγαλύτερα νησιά), ώστε να διασφαλιστεί η 
γεωργική γη των νησιών ως φυσικός πόρος πολύτιμος τό¬ 


σο για την τοπική οικονομία όσο και για το αγροτικό περι¬ 
βάλλον, με βάση ειδικές χωροταξικές μελέτες χαμηλότε¬ 
ρου γεωγραφικού επιπέδου (νησιού ή υποπεριοχής). 

• Αυστηρός έλεγχος στη διαχείριση και απαγόρευση 
αλλαγών χρήσεων σε ειδικές περιοχές παραγωγής, όπως 
για παράδειγμα σε αυτές όπου παράγονται προϊόντα ονο¬ 
μασίας προέλευσης και γεωγραφικής ένδειξης. 

• Διαφοροποίηση των αγροτικών χρήσεων κατά ειδικές 
χρήσεις (π.χ. γεωργική, κτηνοτροφική, για θερμοκηπιακή 
παραγωγή, κλπ.). 

• Διαφοροποίηση των χρήσεων γης στον αγροτικό χώ¬ 
ρο για ανάπτυξη συμπληρωματικών και συμβατών εναλ¬ 
λακτικών δραστηριοτήτων σε σχέση με τη γεωργική και 
κτηνοτροφική δραστηριότητα, αφενός για τη συμπλήρω¬ 
ση του αγροτικού εισοδήματος και αφετέρου για τη στα¬ 
θεροποίηση και ενδυνάμωση της απασχόλησης στον 
πρωτογενή τομέα, στόχος τόσο του ΠΕΠ Ν. Αιγαίου όσο 
και το Προγράμματος του Υπ. Γεωργίας. 

• Ενίσχυση του αγροτικού τομέα που δεν θα στηριχτεί 
σε αύξηση των αρδευομένων εκτάσεων αλλά πρωτίστως 
σε διαρθρωτικές αλλαγές, ενίσχυση εναλλακτικών μορ¬ 
φών καλλιέργειας (όπως π.χ. βιοκαλλιέργεια, υδροπο¬ 
νία), και προσανατολισμό προς ποιοτικά προϊόντα, που 
εξασφαλίζουν συγκριτικά υψηλότερες τιμές ακόμη και με 
μικρές ποσότητες παραγωγής. 

Ως προς τη φυτική παραγωγή: 

• Εξέταση των δυνατοτήτων καλλιέργειας υποτροπι¬ 
κών φυτών ως πρακτική αντιμετώπισης των προβλημά¬ 
των του πολυτεμαχισμού των ιδιοκτησιών. 

• Εφαρμογή προγραμμάτων ενημέρωσης και κατάρτι¬ 
σης των καλλιεργητών σχετικά με τις δυνατότητες της 
βιολογικής καλλιέργειας. 

• Παροχή κινήτρων για τη διατήρηση ειδικών τοπικών 
καλλιεργειών, ανεξάρτητα από την άμεση οικονομική 
τους απόδοση και ανταγωνιστικότητα, με στόχο τη συμ¬ 
βολή στη διατήρηση του φυσικού και πολιτιστικού αποθέ¬ 
ματος της Περιφέρειας. 

• Προβολή-προώθηση των Προϊόντων Ονομασίας 
Προέλευσης (ΠΟΠ) και Γεωγραφικών Ενδείξεων (ΠΓΕ), ή 
εξειδικευμένων τοπικών προϊόντων. 

• Εξασφάλιση ικανών συνθηκών για διακίνηση και διά¬ 
θεση των τοπικών προϊόντων στην περιφερειακή και τοπι¬ 
κές αγορές. 

Κύριες περιοχές Αγροτικής Προτεραιότητας προτείνο- 
νται στα νησιά Άνδρος, Τήνος, Πάρος, Νάξος, Θήρα, Κως 
και Ρόδος. 

Ως προς την κτηνοτροφία: 

• Οριοθέτηση βοσκοτόπων σε συνάρτηση με προ¬ 
γράμματα αύξησης της παραγωγικότητας της χορτοβο- 
σκής. Σύνταξη ολοκληρωμένων προγραμμάτων διαχείρι¬ 
σης βοσκοτόπων και όχι υλοποίηση μεμονωμένων έρ- 
γων.Το σημαντικό ποσοστό (52%) της εδαφικής 
επιφάνειας της Περιφέρειας Ν. Αιγαίου που χρησιμοποι¬ 
είται ως κτηνοτροφική γη μπορεί έτσι να περιοριστεί ώστε 
να εξασφαλιστεί και να θεσμοθετηθεί ο απαραίτητος χώ¬ 
ρος για διάθεση απορριμμάτων, οργάνωση βιοτεχνικών 
ζωνών, εξόρυξη ή επέκταση οικισμών. 

• Χωροθετήσεις υποδομών, μονάδων μεταποίησης/τυ¬ 
ποποίησης, συσκευασίας, σφαγείων, κλπ. 

• Ενίσχυση κατά προτεραιότητα δράσεων φιλικών 
προς το περιβάλλον όπως μονάδες παραγωγής βιολογι¬ 
κών προϊόντων, ειδικές εκτροφές πτηνοτροφίας, εκτρο¬ 
φή χοίρων, κλπ. 

• Συγκέντρωση και ενίσχυση κτηνοτροφικής δραστη¬ 
ριότητας στα νησιά όπου υπάρχουν ευνοϊκότερες συνθή¬ 
κες ανάπτυξης (δυνατότητα ύπαρξης οργανωμένων κτη- 
νοτροφικών μονάδων και παραγωγής ζωοτροφών, ύπαρ¬ 
ξη εργοστασίων γάλακτος και μονάδων επεξεργασίας 
γαλακτοκομικών προϊόντων, μεταφορικά μέσα, κλπ.), 
όπως Ρόδος, Κως, Κάρπαθος, Κάσος, Νάξος, Αμοργός, 
Τήνος, Άνδρος, Κύθνος. 

Στον τομέα των αγγειοβελτιωτικών έργων: 

• Ολοκλήρωση των έργων κατασκευής και λειτουργίας 
ταμιευτήρων (φραγμάτων καιλιμνοδεξαμενών) σύμφωνα 
με τα προτεινόμενα στο κεφάλαιο «διαχείριση υδατικών 
πόρων». Με τα έργα αυτά αντιμετωπίζεται συγχρόνως το 
πρόβλημα της ικανοποίησης των αναγκών της γεωργικής 
και κτηνοτροφικής παραγωγής, αλλά και των αναγκών 
ύδρευσης των νησιών, και παράλληλα είναι συμβατά με 
την προστασία του περιβάλλοντος, διότι περιορίζουν τις 
γεωτρήσεις και την υπεράντληση νερού από τους υπό¬ 
γειους υδροφορείς. 

Ως προς τα δάση οι κατευθύνσεις χωροταξικής πολιτι¬ 
κής αφορούν στον: 

• Προσδιορισμό ζωνών για παρεμβάσεις διαχείρισης 
σύμφωνα με τα παραπάνω και προστασίας δασικών εκτά¬ 
σεων όπως αισθητικές και προστατευτικές αναδασώσεις, 
μικρά φράγματα ανάσχεσης για περιορισμό χειμαρρικών 
φαινομένων και διάβρωσης κ.α., 

• Προσδιορισμό ζωνών αποκατάστασης από κατα¬ 
στροφές (πυρκαγιές, πλημμύρες, κλπ.), 

• Προσδιορισμό ζωνών περιαστικών δασών και ζωνών 
περιαστικού πρασίνου για δράσεις διατήρησης και προ¬ 
στασίας τους, ώστε να αποτραπούν φαινόμενα ανεξέλε¬ 
γκτης οικιστικής επέκτασης και οικοπεδοποίησης. 

Ως αναγκαίος κρίνεται ο προσδιορισμός και η θεσμοθέ¬ 
τηση μιας ευέλικτης μορφής διαχείρισης του δασικού περι¬ 
βάλλοντος που θα συμβάλλει στη διατήρηση και προβολή 
των φυσικών χαρακτηριστικών των περιοχών με την εξα¬ 
σφάλιση της διατήρησης της υπάρχουσας βιοποικιλότη- 
τας, καθώς ειδικά για το Ν. Αιγαίο, οι δασικές εκτάσεις, που 
δεν έχουν υποκύψει σε άλλες μορφές διαχείρισης αλλά 
έχουν διατηρήσει τα φυσικά τους χαρακτηριστικά αποτε¬ 
λούν αντιπροσωπευτικές περιοχές φυτο-κοινωνιολογικά, 
που παρουσιάζουν την μεγαλύτερη βιοποικιλότητα στη λε¬ 
κάνη της Μεσογείου. 

Ταυτόχρονα με διαχειριστικές επιλογές ανά περίπτωση 
και σε συνδυασμό με τις γειτονικές προς τις δασικές εκτά¬ 
σεις χρήσεις και δραστηριότητες, μπορεί να προωθηθεί 
μια ευέλικτη μορφή δασοπονίας που θα κινείται προς την 
κατεύθυνση υποστήριξης των υψηλής ποιότητας προϊό¬ 
ντων (μέλι-θυμάρι, ρείκι, κλπ. / βοσκοτόπια με ελεγχόμε¬ 
νη βοσκή σε περιφραγμένες περιοχές με περιόδους ανά¬ 
παυσης / προβολή των μοναδικών ειδών πανίδας (αίγα¬ 
γρος Αντιμήλου, Ελάφι Ρόδου, Οχιά Μήλου - Κιμώλου ή 
και φτερωτών (παρατηρητήρια κορακοειδών - μετανα- 
στευτικώνπουλιών, κ.α.). 

Στον τομέα της θαλάσσιας αλιείας, κρίσιμος τομέας για 
την τοπική οικονομία ορισμένων νησιών μέσης και χαμη¬ 
λής ανάπτυξης, θεωρούνται αναγκαίες οι ακόλουθες ειδι¬ 
κές παρεμβάσεις: 

• Οριοθέτηση των βασικών αλιευτικών πεδίων στον θα¬ 
λάσσιο χώρο της Περιφέρειας και θέσπιση όρων και πε¬ 
ριορισμών για την ορθολογική τους εκμετάλλευση. 

• Οριοθέτηση παράκτιων προστατευόμενων ζωνών (θα 
μπορούσε να χρησιμοποιηθεί και η μέθοδος κατασκευής 


και εγκατάστασης τεχνητών υφάλων), καθώς και περιο¬ 
χών κλειστών στα καταστροφικά αλιευτικά εργαλεία. 

• Καθορισμός ζωνών απόλυτης προστασίας με πλήρη 
απαγόρευση κάθε αλιευτικής δραστηριότητας ώστε να 
δημιουργηθούν πηγές βιολογικών εφεδρειών. 

• Υλοποίηση των ρυθμίσεων αυτών προϋποθέτει ειδι¬ 
κές περιβαλλοντικές μελέτες των οικοσυστημάτων, μελέ¬ 
τες κοινωνικοοικονομικών επιπτώσεων κ.α. 

• Ειδική μέριμνα για τη σπογγαλιεία. 

Ως προς τις υποδομές και τους απαραίτητους εξοπλι¬ 
σμούς: 

• Σχεδιασμός και χωροθετήσεις σε περιφερειακό και 
νομαρχιακό επίπεδο των υποδομών και εξοπλισμών της 
αλιευτικής δραστηριότητας σε συνάρτηση με τις κύριες 
περιοχές που αυτή ασκείται (λιμάνια εμπορικά ή μικτής 
χρήσης εφοδιασμού αλλά και διοχέτευσης των αλιευμά¬ 
των, αλιευτικά καταφύγια, κέντρα συγκέντρωσης, διανο¬ 
μής και ανασυσκευασίας αλιευτικών προϊόντων, αποθη¬ 
κευτικοί χώροι, συσκευαστήρια, μεταποιητικές μονάδες, 
κλπ.). 

• Δημιουργία δύο τουλάχιστον νομαρχιακών Κέντρων 
Σχεδιασμού και Ανάπτυξης Πρωτοβουλιών για την Αλιεία 
(Κάλυμνο, Πάρο). 

Ως προς τις υδατοκαλλιέργειες: 

• Εκπόνηση μελετών χωροθέτησης υδατοκαλλιεργητι- 
κών δραστηριοτήτων στα πλαίσια του νόμου 1650/86, 
ώστε να αντιμετωπιστούν τα προβλήματα συγκρούσεων 
ή ανταγωνισμού με άλλες δραστηριότητες όπως π.χ. ο 
τουρισμός. 

• Χωροθέτηση ζωνών ανάπτυξης υδατοκαλλιεργητι- 
κών δραστηριοτήτων για εγκατάσταση νέων μονάδων και 
μετεγκατάσταση υπαρχουσών μονάδων θαλασσοκαλ- 
λιεργειών σε άλλες καταλληλότερες περιοχές. 

• Πρόβλεψη χωροθέτησης χερσαίων εγκαταστάσεων 
υποστήριξης μονάδων υδατοκαλλιέργειας σε παράκτιες 
ζώνες. 

Γ.7.2 Δευτερογενής Τομέας 

Εξόρυξη - Λατομεία 

Ένα δίκτυο νησιών ή τμημάτων αυτών που αναμένεται 
να διαδραματίσουν σημαντικό ρόλο στον τομέα των με¬ 
ταλλευτικών δραστηριοτήτων σε περιφερειακό επίπεδο 
έχει ήδη εντοπιστεί (Μήλος, Κίμωλος, Νάξος, Πάρος, Τή¬ 
νος, Κως, Γυαλί, Νίσυρος, Ρόδος). Βασικές κατευθύνσεις 
για τις περιοχές αυτές είναι: 

• Αντιμετώπιση πιθανών συγκρούσεων χρήσεων γης 
στα πλαίσια Ειδικών Χωροταξικών Μελετών ή/και Ειδικών 
Περιβαλλοντικών Μελετών στις περιπτώσεις που υπάρχει 
ιδιαίτερο ενδιαφέρον για την προστασία του Φυσικού 
Αποθέματος (περιοχές δικτύου Ολοκληρωμένης Περι¬ 
βαλλοντικής Διαχείρισης και Προστασίας). 

• Δημιουργία ή αναβίωση ειδικών υποδομών οδικών και 
λιμενικών μεταφορών, με στόχο την αποφυγή οχλήσεων 
σε άλλες δραστηριότητες όπως ο τουρισμός, η κατοικία, 
η διατήρηση των οικοσυστημάτων, κλπ. 

• Επιβολή χρήσης προτύπων περιβαλλοντικής διαχεί¬ 
ρισης (π.χ. ΕΜΑ3,150 14000) στις επιχειρήσεις που δρα¬ 
στηριοποιούνται στον τομέα, ώστε να εξασφαλιστεί η συ¬ 
στηματική εφαρμογή διαδικασιών που προστατεύουν το 
φυσικό και ανθρωπογενές περιβάλλον των νησιών. 

Βιομηχανία - βιοτεχνία - μεταποίηση 

Οι γενικές κατευθύνσεις χωρικής οργάνωσης της μετα¬ 
ποιητικής δραστηριότητας είναι οι ακόλουθες 

• Πρόβλεψη δημιουργίας Βιομηχανικών και Επιχειρη- 

ματικών Περιοχών (ΒΕΠΕ) σύμφωνα με το Ν. 2545/97 σε 
ορισμένα από τα μεγάλα νησιά 5 κατόπιν ειδικών προδια¬ 
γραφών και αυστηρών περιβαλλοντικών όρων, ώστε να 
φιλοξενηθούν οι επιδιωκόμενες ιδιωτικές επενδύσεις στο 
δευτερογενή τομέα που ενισχύονται στα πλαίσια του ανα¬ 
πτυξιακού νόμου 6 . Ειδικότερα προτείνεται η δημιουργία 
δύο μικρών ΒΕΠΕ στα νησιά Σύρο, Νάξο και Κάλυμνο και 
ΒΕΠΕ μεγαλύτερης κλίμακας στην Κω και τη Ρόδο. Ειδικά 
για το νησί της Ρόδου προτείνεται η χωροθέτηση δύο ΒΕ¬ 
ΠΕ, διαφορετικού χαρακτήρα στο βόρειο και το νότιο τμή¬ 
μα του νησιού. 

• Πρόβλεψη διάθεσης τμημάτων του περιαστικού χώ¬ 
ρου στα υπόλοιπα νησιά, για την οργανωμένη εγκατά¬ 
σταση μικρών βιοτεχνικών και μεταποιητικών μονάδων. Η 
επιλογή των χώ ρων αυτών γίνεται μόνο στα πλαίσια έγκρ ί¬ 
σης μελετών χωροταξικής και πολεοδομικής οργάνωσης 
περιοχών / νησιών. 

• Χωροθέτηση Κέντρων Προβολής και Προώθησης 
Προϊόντων, καθώς και Κέντρων Παροχής Κοινών Υπηρε¬ 
σιών προς ΜΜΕ, δύο ανά νομό, η θέσή των οποίων μπορεί 
να συνδυάζεται με τις προτεινόμενες ΒΕΠΕ. 

Γ.7.3 Τριτογενής Τομέας 

Τουρισμός 

Με κριτήριο την απασχόληση, το «δυναμισμό» και την 
προεξάρχουσα δραστηριότητα (υφιστάμενη και προβλε- 
πόμενη για την επόμενη δεκαετία), η Περιφέρεια Ν. Αιγαί¬ 
ου μπορεί να χαρακτηριστεί ως ενιαία «τουριστική ζώνη» 
σε εθνικό, ευρωπαϊκό και διεθνές επίπεδο. 

Η οριοθέτηση ζωνών αμιγούς τουριστικής ανάπτυξης 
δεν συνιστάται και δεν συμβαδίζει με τους στόχους ανά¬ 
πτυξης του ΣΠΑ 2000-2006. Αντίθετα, ο στόχος μιας πε¬ 
ρισσότερο ελεγχόμενης τουριστικής ανάπτυξης, με κα¬ 
λύτερη διάχυση στο χώρο του Ν. Αιγαίου και με αειφορι- 
κή προσέγγιση όσον αφορά τους πόρους οδηγεί στην 
επιδίωξη ενσωμάτωσης της χρήσης «τουρισμός» στον 
υφιστάμενο οικιστικό ιστό των νησιών κατά κανόνα. Με 
τοντρόπο αυτό αποφεύγεταιτο φαινόμενο ερήμωσης κα¬ 
τά τη χειμερινή περίοδο ολοκλήρων τμημάτων οικισμών 
και χώρων με αρνητικές οικονομικές και κοινωνικές επι¬ 
πτώσεις. 

Οι στόχοι της εθνικής τουριστικής πολιτικής για την 
προώθηση των θεματικών μορφών τουρισμού (θαλάσ¬ 
σιος, συνεδριακός, οικολογικός, πολιτιστικός, θεματικός 
περιηγητικός, κλπ.) ανάλογα με τα συγκριτικά πλεονεκτή¬ 
ματα κάθε Περιφέρειας και η γενική επιδίωξη της «ποιό¬ 
τητας» έναντι της «ποσότητας» στο τουριστικό προϊόν, 
ευνοούν στο Ν. Αιγαίο την ανάπτυξη δικτύων υποδομών 
ειδικών μορφών τουρισμού όπως π.χ. οι Μαρίνες, τα Συ- 
νεδριακά Κέντρα, τα σημεία ιδιαίτερου περιβαλλοντικού, 
αρχαιολογικού και πολιτιστικού ενδιαφέροντος. 

Με βάση τα παραπάνω, σαν γενική κατεύθυνση της ορ¬ 
γάνωσης του τουριστικού τομέα στην Περιφέρεια Ν. Αι¬ 
γαίου ορίζονται τρεις «ζώνες» διαφορετικής άσκησης και 
ανάπτυξης της τουριστικής δραστηριότητας, ως εξής: 

Ζώνη Α: Περιοχές Ποιοτικής Αναβάθμισης Εντατικών 
Τουριστικών Δραστηριοτήτων 

Στη Ζώνη αυτή ανήκουν ή εντάσσονται περιοχές (τμήμα¬ 
τα νησιών ή νησιά), όπου αναπτύσσεται και λειτουργεί του¬ 
ριστική δραστηριότητα με βάση τον μαζικό τουρισμό δια¬ 


5 Τα οποία έχουν διαμορφωμένο ένα βιομηχανικό - βιοτεχνικό δυναμικό. 

6 Του ισχύοντος σήμερα 2601/98 ή πιθανών τροποποιήσεων ή και αλλα¬ 

γών μελλοντικά. 


κοπών, και προβλέπεται να συνεχιστεί στον ορίζοντα της 
παρούσας μελέτης. Στόχος για τις περιοχές αυτές είναι: 

• Ο εκσυγχρονισμός των ήδη υφιστάμενων υποδομών 
(καταλυμάτων αναψυχής, εξυπηρετήσεων) και η βελτίω¬ 
ση των παρεχόμενων υπηρεσιών. 

• Ο περιορισμός ίδρυσης νέων ξενοδοχειακών υποδο¬ 
μών και αύξησης των κλινών, με εφαρμογή αυστηρών κρι¬ 
τηρίων βιωσιμότητας των νέων επιχειρήσεων και έλεγχο 
του τρόπου της δόμησης και του βαθμού ανάπτυξής τους 
(μέγεθος, κλίμακα, κατηγορία, ποιότητα). 

• Η ενθάρρυνση / προσέλκυση επενδύσεων ανάπτυξης 
υποδομών εναλλακτικών και ειδικών μορφών τουρισμού 
(Συνεδριακός, Ιαματικός, Θαλάσσιος) γιατη σταδιακή αλ¬ 
λαγή του μοντέλου ανάπτυξης του μαζικού τουρισμού. 

Με ειδικότερες μελέτες (ΓΠΣ, ΣΧΟΟΑΠ, κτλ) θα μπο¬ 
ρούν να καθορίζονται εντός της Ζώνης Α τμήματα χώρου 
με αμιγή τουριστική χρήση ή και Περιοχές Ολοκληρωμέ¬ 
νης Τουριστικής Ανάπτυξης (ΠΟΤΑ). 

Στη Ζώνη Α εντάσσονται επίσης οι χαρακτηριζόμενες 
ως Κορεσμένες Τουριστικές Περιοχές (ΚΤΠ) που καθορί¬ 
ζονται από Υπουργικές αποφάσεις (όπως π.χ. οι περιοχές 
της απόφασης ΥΠΕΟΟ 538866/ΕΙΔ135/ΕΟΤ (ΦΕΚ 797 
Β’/19.11.86 δηλ. τμήματα των Δήμων Ρόδου, Κω, Κοιν. 
Καρδάμαινας Κω, Δήμου Μυκόνου, Παροικιάς Πάρου, πε¬ 
ριοχής Καλντέρας και Οίας Σαντορίνης). 

Ζώνη Β: Περιοχές Ειδικής Τουριστική Ανάπτυξης (ΕΤΑ) 

Στη Ζώνη αυτή εντάσσεται όλος ο λοιπός νησιωτικός 
χώρος (εκτός της Ζώνης Α), με γενικό στόχο την ανάπτυ¬ 
ξη δραστηριότητας συμβατής και αναμεμιγμένης με άλ¬ 
λες χρήσεις όπως κατοικίας (μόνιμης και παραθεριστι- 
κής), αναψυχής, πολιτιστικών δραστηριοτήτων κ.ά, ώστε 
να αποφευχθούν οι αρνητικές μακροπρόθεσμες επιπτώ¬ 
σεις στο περιβάλλον, τους φυσικούς πόρους καιτηντοπι- 
κή οικονομία από την γιγάντωση και τη μονοκαλλιέργεια 
του τουρισμού. 

Στη Ζώνη Β είναι δυνατή η οριοθέτηση τουριστικών ζω¬ 
νών εφόσον τεκμηριώνονται από αντίστοιχες μελέτες κα¬ 
τώτερου επιπέδου σχεδιασμού. 

Το μέγεθος της μέγιστης επιτρεπόμενης τουριστικής 
δραστηριότητας και ανάπτυξης υποδομών κατά νησί ή 
υποπεριοχή, πρέπει να προσδιορίζεται από ειδικές μελέ¬ 
τες «χωρητικότητας», που θα λαμβάνουν υπόψη το μέγε¬ 
θος και την κλίμακα του συγκεκριμένου χώρου, τους υφι¬ 
στάμενους φυσικούς και ανθρώπινους πόρους, τις υφι¬ 
στάμενες και προβλεπόμενες τεχνικές υποδομές, κ.λπ. Η 
έγκριση χωροθέτησης ξενοδοχειακών καταλυμάτων και 
άλλων υποδομών και επιχειρήσεωντουριστικού χαρακτή¬ 
ρα θα κινείται μέσα στα πλαίσια των ποσοτικών και ποιο¬ 
τικών περιορισμών που θα καθορίζονται από τις πιο πάνω 
μελέτες. 

Επίσης, στη Ζώνη Β ενισχύονται κατά προτεραιότητα 
πρωτοβουλίες και επενδύσεις για την ανάπτυξη ειδικών 
και εναλλακτικών μορφών τουρισμού και συμπληρωματι¬ 
κών δραστηριοτήτων, που συμβάλλουν στην επιμήκυνση 
της τουριστικής περιόδου, την προσέλκυση επισκεπτών 
πέραν των περιόδων αιχμής και τη δημιουργία απασχό¬ 
λησης στον τουρισμό και κατά τη χειμερινή περίοδο, 
όπως π.χ. δράσεις αγροτοτουρισμού, πολιτιστικού, οικο¬ 
λογικού, εκπαιδευτικού, περιπατητικού τουρισμού, κ.α. 

Ως Ζώνη ΕΤΑ χαρακτηρίζεταιτο σύνολο της Περιφέρει¬ 
ας εξαιρουμένων των ενοτήτων που περιλαμβάνονται 
στην προαναφερθείσα Ζώνη Α. 

Η συμβολή ενός κατάλληλα προσαρμοσμένου συστήμα¬ 
τος κινήτρων για τουριστικές επενδύσεις στη Ζώνη Β κρί- 
νεται καθοριστική για τη μακροπρόθεσμη εξέλιξη και τον 
προσανατολισμό της τουριστικής ανάπτυξης προς τους 
επιθυμητούς στόχους. Αυτό συνεπάγεται αναπροσαρμογή 
και εξειδίκευση για το Νότιο Αιγαίο του Ν. 2601/98 σε ότι 
αφορά τις επενδύσεις τουριστικού χαρακτήρα. 

Γ.7.4 Περιοχές / θέσεις ειδικών δράσεων και μορφών 
τουρισμού 

Στην κατηγορία αυτή εντάσσονται περιοχές όπου ανα¬ 
πτύσσονται ιδιαίτερης σημασίας πόλοι έλξης ειδικών 
μορφών και δράσεων τουρισμού όπως ο πολιτιστικός, ο 
συνεδριακός, ο οικολογικός, ο θρησκευτικός, ο ιαματι¬ 
κός, κ.α. Ουσιαστικά πρόκειται για ένα δίκτυο συγκεκρι¬ 
μένων σημείωντου χώρου, που μπορούν να βρίσκονται σε 
περιοχές εντός των ορίων των Ζωνών Α ή Β. 

Είναι προφανές ότι λόγω της ύπαρξης και δυνατότητας 
ανάδειξης παρόμοιων πόρων και πόλων έλξης σε πολλά 
νησιά της Περιφέρειας, ένα τέτοιο δίκτυο, συνεχώς εξε¬ 
λισσόμενο, απαιτεί συγκεκριμένα χωροταξικά, αναπτυ¬ 
ξιακά και ποιοτικά κριτήρια επιλογής για το χαρακτηρι¬ 
σμό των σημείων που το συναποτελούν. 

Γιατις περιοχές και τις θέσεις που συνθέτουν το δίκτυο 
αυτό θα προβλέπονται ειδικοί όροι δόμησης και ανάπτυ¬ 
ξης υποδομών, καθώς και ειδικοί περιβαλλοντικοί όροι 
προστασίας ανάλογα με το είδος και τη μορφή της ανα¬ 
πτυσσόμενης τουριστικής δραστηριότητας. 

Γ.8 Βασικές κατευθύνσεις πολιτικής γης (οικιστικών 
αναπτύξεων) 

Σύντομη επισκόπηση διαπιστώσεων που υπαγορεύουν 
την υιοθέτηση δυναμικής πολιτικής γης 

• Η Περιφέρεια Νοτίου Αιγαίου θα εξακολουθήσει να 
αποτελεί πόλο διεθνούς εμβέλειας για διάφορες μορφές 
τουρισμού και να ασκεί ισχυρή έλξη ως τόπος παραθερι- 
σμού και αναψυχής, σε εθνικό επίπεδο, λόγω των κλιμα¬ 
τολογιών - γεωμορφολογικών χαρακτηριστικών και της 
αξίας του τοπίου (φυσικού - ανθρωπογενούς). 

• Η μικρή χρονοαπόσταση ορισμένων νησιών, κυρίως 
των Β-Δ Κυκλάδων, από την περιφέρεια πρωτευούσης, 
καθώς και η βελτίωση των συ νθηκών προσπέλασης με βά¬ 
ση τις επικείμενες εξελίξεις στον τομέα των θαλάσσιων 
μεταφορών, αλλά και των αερομεταφορών, θα ενισχύσει 
περαιτέρω το ρόλο ορισμένων ενοτήτων ως περιοχών 
εκτόνωσης σημαντικών αστικών συγκεντρώσεων. 

• Δεδομένου του περιορισμένου χώρου (φυσικό μέγε¬ 
θος νησιών), εκτιμάται ότι οι ήδη έντονες πιέσεις για αλ¬ 
λαγή χρήσης και κατάληψη φυσικών περιοχών θα οξυν- 
θούν περαιτέρω. 

• Οι διεθνείς τάσεις υποδηλώνουν τη διατήρηση της 
επικρατούσας νοοτροπίας για παραθερισμό - αναψυχή 
κοντά στη θάλασσα. 

• Επικουρικά στην ανάπτυξη νέων παραθεριστικών πε¬ 
ριοχών θα λειτουργήσει η γειτνίαση και λειτουργική σχέ¬ 
ση με καθιερωμένους τουριστικούς προορισμούς. 

Η πολιτική γης θα πρέπει να αντιμετωπίσει δύο θεματι¬ 
κούς στόχους: 

• την προστασία του φυσικού χώρου και τη μείωση των 
αρνητικών επιδράσεων από την παραγωγική διαδικασία 
των ανθρώπινων δραστηριοτήτων 

• την ικανοποίηση των απαιτήσεων για οικιστική ανάπτυξη. 

Οι συνιστώσες της πολιτικής γης οφείλουν να λειτουρ¬ 
γούν αποτρεπτικά ή ενθαρρυντικά, κατά περίπτωση, στις 
ακόλουθες κατηγορίες εξελίξεων. 


α) Η πρώτη κατηγορία αναφέρεται στην: 

- Υπέρβαση της φυσικής χωρητικότητας, η οποία προσ¬ 
διορίζεται από την προστασία των φυσικών πόρων 

- Υπέρβαση ικανότητας υποδομών, τεχνικής και κοινω¬ 
νικής υφής. Το κόστος υλοποίησης, λειτουργίας και συ¬ 
ντήρησης θα πρέπει να είναι κατά πολύ χαμηλότερο των 
δημιουργούμενων εσόδων στην τοπική κοινωνία από τη 
χρήση γης κυρίως για οικιστική ανάπτυξη 

β) Η δεύτερη κατηγορία περιλαμβάνει την: 

- Προστασία του φυσικού και ανθρωπογενούς περιβάλ¬ 
λοντος και παραγόντων έλξης, παράμετροι οι οποίες θε¬ 
ωρούνται ως οι σημαντικότερες στη νησιωτική οικονομία. 

- Ενθάρρυνση της αξιοποίησης του αποθέματος (γης 
και κτιριακού) στους υφιστάμενους οικισμούς, η οποία 
αναμένεται να δράσει καταλυτικά στην επίτευξη του στό¬ 
χου της συμπαγούς ανάπτυξης και της αύξησης οικονο¬ 
μιών κλίμακας σε ό,τι αφορά την παροχή και λειτουργία 
τεχνικών και κοινωνικών υποδομών. 

- Ενίσχυση του βαθμού επικάλυψης - συμπληρωματικό- 
τητας μεταξύ παραθεριστικής - τουριστικής δραστηριό¬ 
τητας, ώστε να επιτυγχάνεται αποτελεσματικότερη (από 
την άποψη της έντασης και της χρονοκατανομής) χρήση 
του δημιουργού μενού κτιριακού και λοιπού αποθέματος. 

γ) Μια τρίτη τέλος δέσμη, αναφέρεται σε στόχους 
συνδεδεμένους με το κοινωνικό περιβάλλον και συγκε¬ 
κριμένα την επίτευξη κρίσιμης μάζας για τη δημιουργία 
αναπτυξιακής ροπής ή την αποφυγή αλλοίωσης της κοι¬ 
νωνικής ταυτότητας ως αποτέλεσμα ανεπιτυχούς μίγμα¬ 
τος / αναλογίας μονίμου - εποχιακού πληθυσμού. 

Σε κάθε περίπτωση το σύνολο των προτεινόμενων αρ¬ 
χών πολιτικής γης θα πρέπει να διαφοροποιείται μέσα 
από ειδική μελέτη σε επίπεδο νησιού, τουλάχιστον. 

Γ.9 Καθορισμός περιοχών για περαιτέρω εφαρμογή 
των διατάξεωντου Ν. 2508/97 και Ν. 2742/99 

Α. ΣΧΕΔΙΑ ΟΛΟΚΛΗΡΩΜΕΝΩΝ ΑΣΤΙΚΩΝ ΠΑΡΕΜ¬ 
ΒΑΣΕΩΝ (Άρθρο 12 Ν. 2742/99) 

• Πόλη Ρόδου 

• Ερμούπολη 

• Πόλη Κω 

• Χώρα Νάξου 

Β. ΠΕΡΙΟΧΕΣ ΕΙΔΙΚΩΝ ΧΩΡΙΚΩΝ ΠΑΡΕΜΒΑΣΕΩΝ (Άρ¬ 
θρο 11 Ν. 2742/99) 

Τα νησιά Κυκλάδων και Δωδεκανήσου που περιλαμβά¬ 
νονται στις περιοχές χαμηλής ανάπτυξης, όπως Ηρά¬ 
κλειά, Σχοινούσα, Κουφονήσι, Φολέγανδρος, Σίκινος, Κί¬ 
μωλος, Δονούσα, Ανάφη, Αστυπάλαια, Λειψοί, Αρκοί, 
Αγαθονήσι, Νίσυρος, Τήλος, Χάλκη, Σύμη, Κάσος, Καστε¬ 
λόριζο, Λέρος. 

Γ. ΠΕΡΙΟΧΕΣ ΟΡΓΑΝΩΜΕΝΗΣ ΑΝΑΠΤΥΞΗΣ ΠΑΡΑΓΩ¬ 
ΓΙΚΩΝ ΔΡΑΣΤΗΡΙΟΤΗΤΩΝ (Άρθρο 10 Ν. 2742/99) 

Γ1. Βιομηχανικές και Επιχειρηματικές Περιοχές (ΒΕ- 
ΠΕ) αποκλειστικής χρήσης στη Σύρο, Νάξο, Κάλυμνο, 
Κω, Ρόδο. 

Γ2. Περιοχές με κύρια χρήση τη γεωργική και κτηνο- 
τροφική στα νησιά Νάξος, Άνδρος, Τήνος, Κάρπαθος, 
Κως, Ρόδος, Κάλυμνος, Ρόδος. 

Γ3. Μεταλλευτικές και λατομικές περιοχές στα νησιά 
Μήλος, Κίμωλος, Τήνος, Πάρος, Νάξος, Ρόδος, Κως, Νί¬ 
συρος, Γ υαλί. 

Γ4. Περιοχές ολοκληρωμένωντουριστικώνπαρεμβάσε- 
ωνστη Ρόδο, Κω, Πάρο, Νάξο, Μύκονο. 

Δ. ΡΥΘΜΙΣΤΙΚΑ ΣΧΕΔΙΑ, Γ.Π.Σ., Σ.Χ.Ο.Ο.Α.Π, Ζ.Ο.Ε. 

Δ1. Ρυθμιστικά Σχέδια στη Ρόδο, Κω και Σύρο. Σύσταση 

αντίστοιχων οργανισμών εφαρμογής των ρυθμιστικών 
σχεδίων. 

Δ2. Γενικά Πολεοδομικά Σχέδια και Σχέδια Χωρικής και 
Οικιστικής Οργάνωσης Ανοικτής Πόλης: Σε όλους τους 
δήμους, με προτεραιότητα σε όσους δέχονται πιέσεις 
τουριστικής ανάπτυξης. 

Δ3. Θεσμοθέτηση των εκκρεμουσών Ζ.Ο.Ε. βάσει των 
ήδη εκπονηθεισών Ε.Χ.Μ. 

Καθορισμός περιοχών για περαιτέρω εφαρμογή της νο¬ 
μοθεσίας σχετικά με την προστασία του φυσικού περι¬ 
βάλλοντος 

Στις περιοχές του δικτύου ΝΑΤΕΙΠΑ 2000, τα προτεινό- 
μενα Τοπία Ιδιαίτερου Φυσικού Κάλλους και άλλες περιο¬ 
χές με αυξημένο ενδιαφέρον από πλευράς φυσικού περι¬ 
βάλλοντος και τοπίου, απαιτείται η κατά προτεραιότητα 
θεσμοθέτηση προστατευτικού καθεστώτος μέσω των 
διατάξεων είτε του ν. 1650/86 είτε του ν.2508/97. Στη συ¬ 
νέχεια θα συσταθούν και εγκατασταθούν οι φορείς δια¬ 
χείρισης των προστατευμένων περιοχών. 

Δ. ΠΡΟΓΡΑΜΜΑ ΔΡΑΣΗΣ 

Δ.1 Το Μακροπρόθεσμο Πρόγραμμα Δράσης του Χω¬ 
ροταξικού Σχεδίου της Περιφέρειας (2000-15) 

Στο Πρόγραμμα Δράσης περιλαμβάνονται οι απαιτού- 
μενες ενέργειες, ρυθμίσεις, έργα και παρεμβάσεις για 
την ολοκληρωμένη εφαρμογή του Χωροταξικού Σχεδίου 
της Περιφέρειας έως το 2015. 

Μελέτες 

Οι μελέτες που θεωρούνται αναγκαίες σαν υποστηρι¬ 
κτικό πλαίσιο για την εφαρμογή του ΧΣΠ, αλλά και σαν 
απαραίτητες εισροές για χωροταξικό σχεδίασμά χαμηλό¬ 
τερου γεωγραφικού επιπέδου, κατατάσσονται σε δύο 
ομάδες: 

α) Μελέτες χωροταξικού και αναπτυξιακού χαρακτήρα 
που αφορούν στρατηγική ή σχεδίασμά της ανάπτυξης για 
το σύνολο ή τμήμα του χώρου, όπως: 

- Κτηματολόγιο (Αστικό και δασικό) 


- Μελέτη συστήματος μεταφορών 

- Μελέτη θωράκισης και προστασίας της ναυσιπλοΐας 

- Μελέτη εφαρμοσμένων τηλεματικών μεθόδων στις 
επιχειρήσεις, υγεία, εκπαίδευση 

- Μελέτη ολοκληρωμένης διαχείρισης υδάτινου δυναμι¬ 
κού 

- Μελέτη ολοκληρωμένης διαχείρισης απορριμμάτων 

- Μελέτη ολοκληρωμένης διαχείρισης αλιευτικών πε¬ 
δίων και θαλάσσιων οικοσυστημάτων 

- Μελέτη ενεργειακής κάλυψης (συμβατικές και ανανε¬ 
ώσιμες πηγές) 

- Τοπικές αναπτυξιακές μελέτες συνοδευόμενες από 
Γενικά Πολεοδομικά Σχέδια σε ολόκληρη την επιφάνεια 
του νησιού. 

- Μελέτες Ρυθμιστικών Σχεδίων για τα νησιά Ρόδος, 
Κως, Σύρος 

- Μελέτη εξειδίκευσης αναπτυξιακών δυνατοτήτων των 
ανατολικών νήσων της περιφέρειας με τον παράκτιο 
τουρκικό χώρο. 

β) Μελέτες και έρευνες ειδικών θεμάτων σε τοπικό ή 
κλαδικό επίπεδο 

- Ειδικές μελέτες γεωργικής ανάπτυξης στο Ν. Αιγαίο 

- Ανάπτυξη ειδικών μορφών τουρισμού 

- Μελέτες αγοράς εργασίας (τοπικές ή κλαδικές) 

- Μελέτες ανάπτυξης δραστηριοτήτων υψηλής τεχνο¬ 
λογίας 

Αναγκαία μεγάλα έργα και παρεμβάσεις 

Οι σημαντικότερες παρεμβάσεις και έργα διανομαρχια- 
κής και διαπεριφερειακής σημασίας που προτείνονται, 
περιλαμβάνονται σεα’ φάση (ΚΠΣ 2000-2006) στα νέα το- 
μεακά προγράμματα των κεντρικών φορέων και στο νέο 
Περιφερειακό Πρόγραμμα, ενώ για την επόμενη φάση 
2007-2015 είναι δυνατές μόνο γενικές εκτιμήσεις που 
αφορούν συμπλήρωση των παρεμβάσεων της α’ φάσης 
στους κυριότερους τομείς ανάπτυξης και νέες παρεμβά¬ 
σεις. 


Τομείς 

Α' Φάση (περίοδος Γ' ΚΠΣ 2000- 
2006) 

Β' Φάση 2007-2015 

Υποδομές Μεταφορές 

Νέα λιμάνια και βελτιώσεις. 

Νέα αεροδρόμια και βελτιώσεις. 

Συνέχιση έργων Α' Φάσης 

Περιβάλλον / υδατικό 
δυναμικό 

Φράγματα - λιμνοδεξαμενές. 

ΧΥΤΑ-ΒΙΟΚΑ. 

Συνέχιση έργων Α' Φάσης. 

Τουρισμός 

Μαρίνες - αγκυροβολιά τουριστικών 
σκαφών. 

Υποδομές νέων και εναλλακτικών 
μορφών τουρισμού. 

Μεταποίηση/Βιοτεχνία 

Ίδρυση ΒΕΠΕ. 

Ενισχύσεις επενδύσεων. 

Συνέχιση έργων Α' Φάσης. 
Δημιουργία δικτύων υπηρεσιών 
προς ΜΜΕ. 

Οικιστικά 

Θεσμικές ρυθμίσεις - Μελέτες 
χωροταξικές - εγκρίσεις. 

Εφαρμογή ΠΠΧΣΑΑ - Χωρ/ξικών 
μελετών. 

Θέσπιση ΖΟΕ, ΓΠΣ 

Πολιτιστικά 

Αναπλάσεις - παραδοσιακοί 

οικισμοί - αρχαιολογικοί χώροι 
μείζονος σημασίας. 

Συνέχιση έργων Α' Φάσης. 

Ενέργεια 

Δίκτυα μεταφοράς ηλ. ενέργειας. 
Σταθμοί παραγωγής. 

Παραγωγή από ανανεώσιμες πηγές 
και εφαρμογές. 

Τ εχνολογία 

Εφαρμογές τηλεματικής. 

Συνέχιση - επέκταση έργων Α' 
Φάσης. 

Δ.2. Εκτίμηση κόστους προτεινόμενων παρεμβάσεων 
Διαθέσιμοι πόροι και πηγές χρηματοδότησης 
Μια πολύ προσεγγιστική εκτίμηση του κόστους των κυ- 
ριοτέρων παρεμβάσεων που αναφέρθηκαν για την περίο¬ 
δο 2000-2015 είναι δυνατή με βάση τις ακόλουθες παρα¬ 
δοχές: 

α) το συνολικό προϋπολογισμό του Γ’ ΚΠΣ που αναμέ¬ 
νεται να κατευθυνθεί στην Περιφέρεια Ν. Αιγαίου έως το 
2006 ύψους 960 εκατ. ευρώ (βάσει στοιχείων Μαρτίου 
2003) 

β) την εκτίμηση ότι μετά το 2006 θα είναι μειωμένη η κοι¬ 
νοτική συμμετοχή στη χρηματοδότηση έργων και μπορεί 
να προβλεφθεί ένα κόστος αναπτυξιακού προγράμματος 
για την περίοδο 2007-2015 της τάξεως των 740 εκατ. ευ¬ 
ρώ για το Ν. Αιγαίο. 


Οι πιο πάνω παράμετροι οδηγούν σε ένα συνολικό προ¬ 
ϋπολογισμό για τις σημαντικές παρεμβάσεις για την πε¬ 
ρίοδο 2000-2015 της τάξης του 1,7 7 δις. ευρώ, μεεκτιμώ- 
μενη κατανομή ως εξής: 

- Υποδομές και οργάνωση Μεταφορών 29,0% 

- Υποδομές και οργάνωση Τουρισμού 25,0% 

- Παρεμβάσεις στο φυσικό και δομημένο περιβάλλον 20,0% 

- Κόστος θεσμικών αλλαγών (κίνητρα - διοίκηση, κ.α.) 18,0% 

- Μελέτες και εφαρμογές γωροταξικού γαρακτή ρα 8.0% 

Συνολικό κόστος 100,0% 

Δ.3. Το Μεσοπρόθεσμο Πρόγραμμα Δράσης 

ΠΕΠ Νοτίου Αιγαίου 2000-2006 

(βλέπε ακόλουθο πίνακα) 


7 Στο εκτιμώμενο αυτό κόστος συμπεριλαμβάνεται η πιθανή συμμετοχή 
του ιδιωτικού τομέα σε ποσοστό περίπου 15% του συνολικού προϋπο¬ 
λογισμού. Η αύξηση της συμμετοχής της ιδιωτικής δαπάνης, με τη δη¬ 
μιουργία σταδιακά ευνοϊκότερων συνθηκών επενδύσεων και αποδόσε¬ 
ων τους, μπορεί να συντελέσει στη μεγέθυνση του συνολικού προϋπο¬ 
λογισμού κατά 10% περίπου με την προσθήκη φυσικά και άλλων 
σημαντικών αναπτυξιακών παρεμβάσεων. 




Δομή Π.Ε.Π. Νοτίου Αιγαίου 2000-2006 

Δ.4. Ενέργειες για την εφαρμογή του ΠΠΧΣΑΑ 

Δ.4.1 Θεσμικές παρεμβάσεις 

Η επιτυχής εφαρμογή του ΠΠΧΣΑΑ εξαρτάται και από 
μια σειρά θεσμικών ρυθμίσεων και παρεμβάσεων, κυριό- 
τερες από τις οποίες αφορούν: 

α) Επενδύσεις: 

- Εξειδίκευση του σημερινού πλαισίου κινήτρων ενίσχυ¬ 
σης παραγωγικών επενδύσεων (Ν. 2601/98) για το Ν.ο Αι¬ 
γαίο και πρόβλεψη για την περιοδική (ανά τριετία) αναθε¬ 
ώρησή του μέσα στο χρονικό ορίζοντα του ΠΠΧΣΑΑ με 
βάση σχετικές μελέτες αξιολόγησης επιπτώσεων. 

β) Διοικητικές και κοινωνικές υπηρεσίες (Δ. Διοίκηση, 
εκπαίδευση, υγεία, κλπ): 

- Πλαίσιο κινήτρων για προσέλκυση επιστημονικού και 
τεχνικού προσωπικού σε υπηρεσίεςτου Δημοσίου και της 
Τ.Α. (κίνητρα φορολογικά, μισθολογικά, εγκατάστασης). 

- Πλαίσιο αποκέντρωσης αρμοδιοτήτων των Κεντρικών 
φορέων στη Νομαρχιακή και Τοπική Αυτοδιοίκηση. 

- Πλαίσιο συνεργασίας Δήμων σε θέματα πολεοδομικών 
και χωροταξικών ρυθμίσεων κοινού ενδιαφέροντος, 
όπως π.χ. χωροθετήσεις μεγάλων έργων υποδομής και 
κοινής ωφέλειας, εναρμόνιση πολεοδομικών αποφάσεων 
και κανονισμών, κλπ. 

γ) Δημόσια έργα: 

- Αποκέντρωση όλων των αδειοδοτήσεων σε Περιφε¬ 
ρειακό ή/και Νομαρχιακό επίπεδο (δημιουργία διϋπηρε- 
σιακών οργάνων αδειοδοτήσεων). 

δ) Περιβάλλον: 

- Ειδικός Πολεοδομικός και Κτιριοδομικός Κανονισμός 
για το Νότιο Αιγαίο. 

- Προσαρμογή των όρων και διαδικασιών έγκρισης Μ Π Ε 
όλων των επιπέδων στο νησιωτικό χώρο. 

ε) Μεταφορές: 

- Θεσμικό πλαίσιο λειτουργίας και κίνητρα για την ακτο¬ 
πλοΐα (ανανέωση στόλου, επιδοτήσεις γραμμών, οριστι¬ 
κοποίηση υποσυστημάτων, κ.α.). 

- Κρατική παρέμβαση διορθωτικού χαρακτήρα μετά την 
άρση του οεόοίαρθ 

στ) Απασχόληση: 

- Θέσπιση κινήτρων για απασχόληση γυναικών και μείω¬ 
ση της εποχιακής ανεργίας. Ένταξη και υλοποίηση προ¬ 
γραμμάτων κατάρτισης στο ΠΕΠ. 

Δ.4.2 Δείκτες και μηχανισμός παρακολούθησης εφαρ¬ 
μογής ΠΠΧΣΑΑ 

Η παρακολούθηση εφαρμογής του Χωροταξικού Σχεδί¬ 
ου της Περιφέρειας αναφέρεται σε δύο επίπεδα: 

α) Στην παρακολούθηση μελετών και θεσμικών ρυθμί¬ 
σεων 

Αφορά την εξέλιξη της εκπόνησης των στρατηγικών με¬ 
λετών και των ειδικών χωροταξικών μελετών και το ρυθμό 
και βαθμό υλοποίησης των θεσμικών ρυθμίσεων εκ μέ¬ 
ρους της πολιτείας σε κεντρικό και περιφερειακό επίπεδο 
που απορρέουν από τις μελέτες αυτές. Ως δείκτες αυτής 
της παρακολούθησης μπορούν να χρησιμοποιηθούν: 

• Το ποσοστό ολοκλήρωσης των ειδικών χωροταξικών 
μελετών και των βασικών στρατηγικών μελετών στο σύ¬ 
νολο των ανατεθειμένων. 


• Ο αριθμός ή το ποσοστό των εγκρινομένων από τις εκ¬ 
πονούμενες μελέτες 

• Το ποσοστό των θεσμοθετουμένων ρυθμίσεων που 
προτείνονται από τις μελέτες (με σχετικές Υπουργικές 
Αποφάσεις, Νόμου ή Διατάγματα). 

• Αποκλίσεις από την εφαρμογή των ανωτέρω. 

β) Την παρακολούθηση της υλοποίησης των βασικών 
παρεμβάσεων / έργων ανάπτυξης και χωροταξικής οργά¬ 
νωσης 

Κατάλληλοι δείκτες είναι: 

• Το ποσοστό των ολοκλήρωσης μεγάλων έργων / πα¬ 
ρεμβάσεων κατ’ έτος, συνολικά και κατά τομέα. 

• Το ποσοστό απορρόφησης του προϋπολογισμού συ¬ 
νολικά και κατά τομέα. 

• Ειδικοί δείκτες αποτελέσματος και επιπτώσεων κατά 
ομάδα παρεμβάσεων. 

Φορείς παρακολούθησης και εφαρμογής 

Τη γενική ευθύνη για τον συντονισμό της εφαρμογής 
των ΠΠΧΣΑΑ έχει το ΥΠΕΧΩΔΕ αλλά η ειδικότερη αρμο¬ 
διότητα έγκρισης, παρακολούθησης, αξιολόγησης και 
αναθεώρησης του είναι σκόπιμο να μεταβιβαστεί στο Γ ε¬ 
νικό Γραμματέα της Περιφέρειας - δυνατότητα που προ¬ 
βλέπει το άρθρο 8 του Ν. 2742/99 - ώστε να ασκείται τοπι¬ 
κά και μέσω των Περιφερειακών και Νομαρχιακών Συμ¬ 
βουλίων ο έλεγχος υλοποίησης των δράσεων. 

Ενδύκνειται η συγκρότηση περιφερειακού οργάνου για 
την παρακολούθηση εφαρμογής του ΠΠΧΣΑΑ υπό την 
προεδρία του Γενικού Γραμματέα της Περιφέρειας το 
οποίο θα απαρτίζεται: 

Σε περιφερειακό επίπεδο από εκπροσώπους των δ/νσε- 
ων ή τμημάτων: Σχεδιασμού και Ανάπτυξης, Δημοσίων 
Έργων, Πολιτικού Σχεδιασμού και Εφαρμογών, Μ.Ο.Δ, 
Μ.Ε.Κ, καιΜΟΚ) 

Σε νομαρχιακό επίπεδο από τους Προέδρους των δύο 
Ν. Συμβουλίων, εκπρόσωπους Πολεοδομίας, Δημοσίων 
Εργων, Γεωργίας, Σχεδιασμού και Ανάπτυξης, ΤΕΔΚΔω- 
δεκανήσου και Κυκλάδων και ΜΚΟ. 

Εκπρόσωπο του: ΤΕΕ 

Ο φορέας αυτός θα έχει σαν έργο τον έλεγχο της επι- 
τόπου εφαρμογής του ΠΠΧΣΑΑ, θα εισηγείται προς τους 
Κεντρικούς Φορείς και το ΥΠΕΧΩΔΕ τη λήψη των κατάλ¬ 
ληλων μέτρων και κινήσεων προώθησης και θα έχει αρ¬ 
μοδιότητα σε ενδεχόμενη αναθεώρηση του αρχικού σχε- 
διασμού σε ότι αφορά επιμέρους επιλογές και παρεμβά¬ 
σεις, εφόσον οι προβλεπόμενες κρίνονται τεκμηριωμένα 
ως μη υλοποιήσιμες ή αναποτελεσματικές. 

Στο έργο του το περιφερειακό αυτό όργανο θα επικουρεί- 
ται από μια ολιγομελή ομάδα εξειδικευμένων συμβούλων 
που θα καλύπτουν και θα εισηγούνται σχετικά με θέματα: 

- Νομικού, θεσμικού και διαδικαστικού χαρακτήρα. 

- Τεχνικής και οικονομικής εφικτότητας και διαχείρισης. 

- Αξιολόγησης των αναπτυξιακών, χωροταξικών, περι¬ 
βαλλοντικών και κοινωνικών επιπτώσεων. 

Τέλος ενδείκνυται η ίδρυση Οργανισμού Ρυθμιστικού 
Σχεδίου για τα νησιά Ρόδο, Κω και Σύρο. 

Ε. ΔΙΑΓΡΑΜΜΑΤΑ 

Όπως παρουσιάζονται στο παράρτημα, που αποτελεί ανα¬ 
πόσπαστο μέρος της Απόφασης αυτής. Είναι δε τα εξής: 

• Χάρτης Α1: Διαγραμματική απεικόνιση της θέσης της 
Περιφέρειας στον ευρύτερο ευρωπαϊκό χώρο. 

• Χάρτης Α2: Διαγραμματική απεικόνιση της θέσης της 
Περιφέρειας στον ελληνικό χώρο. 

• Χάρτης Β4: Αξιολόγηση Χωροταξικής οργάνωσης 
της Περιφέρειας και προοπτικές. 

• Χάρτης Δ1.1: Πρότυπο Χωρικής ανάπτυξης. 

• Χάρτης Π2: Οικιστικό Δίκτυο (διάρθρωση-ιεράρχηση- 
πολιτική) Χωρική Δομή. 


Άρθρο 4 

Η ισχύς της παρούσας απόφασης αρχίζει από τη δημο¬ 
σίευση της στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 2003 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Χάρτης Π.2. 

Οικιστικό Δίκτυο 

(Διάρθρωση - Ιεράρχηση - Πολιτική) 

Χωρική Δομή 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιίΙρ: νννννν.θΐ.ςτ - θ-ιτιηΠ: \λ/θ 6 γπ 351 θγ @ βί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54 100 
ΠΕΙΡΑΙΑΣ - Ευριπίδου 63 - Τ.Κ. 185 32 
ΠΑΤΡΑ - Κορίνθου 327 - Τ.Κ. 262 23 
ΙΩΑΝΝΙΝΑ - Διοικητήριο - Τ.Κ. 450 44 
ΚΟΜΟΤΗΝΗ - Δημοκρατίας 1 - Τ.Κ. 691 00 
ΛΑΡΙΣΑ - Διοικητήριο - Τ.Κ. 411 10 


ΚΕΡΚΥΡΑ -Σαμαρά 13-Τ.Κ. 491 00 


(2310) 423 956 ΗΡΑΚΛΕΙΟ - Πλ. Ελευθερίας 1 - Τ.Κ. 711 10 (2810) 396 223 

ΛΕΣΒΟΣ - Πλ. Κωνσταντινουπόλεως 

(2610) 638 109 Τ.Κ. 811 00 Μυτιλήνη (22510) 46 888/47 533 

(26510) 87215 ΒΟΛΟΣ - Ν. Γάτσου 20 - 2ας Νοεμβρίου 

(25310) 22 858 Τ.Κ. 383 33 (24210) 31435-36 

(2410) 597449 ΚΟΖΑΝΗ - Πνευματικό Κέντρο - Τ.Κ. 501 00 (24610) 50126 


(26610) 89 127 / 89 120 ΚΑΛΑΜΑΤΑ - Διοικητήριο - Τ.Κ.241 00 


(27210) 23333 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 Θυτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε.& Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θογο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΐΘΓΠθί 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΙΌ 

ΘΙΙΙΌ 

ΘΙΙΙΌ 

ΘΙΙΙΌ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θυτο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓηθί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































